Sandeep Murder Case- Follow Up | യുവമോർച്ചയ്ക്ക് വേണ്ടി വഴക്കും അടിപിടിയുമുണ്ടാക്കി കേസുകളിൽ പ്രതിയായി; സന്ദീപ് കൊലക്കേസിലെ മുഖ്യപ്രതി ജിഷ്ണു ഏറെ നാളുകളായി കൊല നടത്താനുള്ള മാനസികാവസ്ഥയിൽ; സുഹൃത്തുക്കൾക്ക് ക്വട്ടേഷൻ കൊടുത്തത് സന്ദീപിനെ മർദിക്കാൻ - MarunadanMalayalee.com\nDecember 04, 202105:26 PM IST Permalink\nതിരുവല്ല: സിപിഎം പെരിങ്ങര ലോക്കൽ കമ്മറ്റി സെക്രട്ടറി പി.ബി. സന്ദീപ് കുമാറിനെ കൊലപ്പെടുത്തിയ കേസിലെ മുഖ്യപ്രതി ജിഷ്ണു രഘു ഏറെ നാളുകളായി കൊല നടത്താനുള്ള മാനസികാവസ്ഥയിൽ ആയിരുന്നുവെന്ന് വെളിപ്പെടുത്തൽ. ഇക്കാര്യം ഒരു അഭിഭാഷകൻ ജിഷ്ണുവിന്റെ അമ്മ പുഷ്പമ്മയെ അറിയിക്കുകയും ചെയ്തിരുന്നു. ഈ നിലയ്ക്ക് പോയാൽ നിങ്ങളുടെ മകൻ വൈകാതെ തന്നെ കൊലക്കേസിൽ അകത്താകുമെന്നായിരുന്നു അഭിഭാഷകന്റെ മുന്നറിയിപ്പ്. ആരെയെങ്കിലും കൊല്ലണമെന്ന ഒരു മാനസികാവസ്ഥയിലേക്ക് ഈ യുവാവ് മാറിയിരുന്നുവെന്ന് പറയുന്നു.\nആർഎസ്എസിലും യുവമോർച്ചയിലും പ്രവർത്തിച്ചിരുന്ന ജിഷ്ണുവിന്റെ പിതാവ് രഘു സിഐടിയു യൂണിയനിൽപ്പെട്ട ചുമട്ടു തൊഴിലാളിയായിരുന്നു. പിതാവിന്റെ രാഷ്ട്രീയമായിരുന്നില്ല മകന്. എബിവിപിയിലും യുവമോർച്ചയിലും പ്രവർത്തിച്ച ആദ്യകാലങ്ങളിൽ നല്ല സ്വഭാവമായിരുന്നു ഈ ചെറുപ്പക്കാരനെന്ന് അയൽ വാസികളും നാട്ടുകാരും പറഞ്ഞു. അല്ലറ ചില്ലറ രാഷ്ട്രയ വഴക്കുകളും അടിപിടികളും പതിവായതോടെയാണ് ജിഷ്ണുവിൽ മാറ്റം കണ്ടു തുടങ്ങിയത്. രാഷ്ട്രീയ വഴക്കുകളിൽ മർദനമേറ്റു തുടങ്ങിയ ഇയാൾ പിന്നീട് തിരിച്ചടിക്കാൻ തുടങ്ങി. അടിപിടിയിൽ പ്രതിയായി ക്വട്ടേഷൻ സംഘങ്ങളുമായി അടുത്ത ബന്ധമുണ്ടായി. പിന്നെ പാർട്ടി വഴക്കിന് ഉപരിയായി ക്വട്ടേഷൻ വർക്കിന് പോയിത്തുടങ്ങി.\nപല തവണ ജയിലിൽ പോയി. അന്നു മുതൽ സന്തത സഹചാരിയായിരുന്നു ഇപ്പോൾ കൂട്ടുപ്രതിയായിട്ടുള്ള പ്രമോദ് പ്രസന്നൻ. പ്രമോദ് ഡിവൈഎഫ്ഐക്കാരനായിരുന്നു. ക്വട്ടേഷൻ ബന്ധത്തിൽ പാർട്ടി വ്യത്യാസമൊന്നുമുണ്ടായിരുന്നില്ല. സന്ദീപിന്റെ കൈയോ കാലോ അടിച്ചൊടിക്കണമെന്ന് പറഞ്ഞാണ് മറ്റുള്ളവരെ ജിഷ്ണു വിളിച്ചു കൊണ്ടു പോയത്. പക്ഷേ, കൊല്ലണമെന്ന് വ്യക്തമായ പ്ലാൻ ഇയാൾക്കുണ്ടായിരുന്നു.\nസന്ദീപിനെ കുത്തികൊന്നതും ജിഷ്ണു രഘു ഒറ്റയ്ക്കാണെന്നാണ് പൊലീസ് കോടതിയിൽ നൽകിയ റിമാൻഡ് റിപ്പോർട്ട്. 18 കുത്തുകളാണ് സന്ദീപിന്റെ ശരീരത്തിലുണ്ടായിരുന്നത്. ഇതിൽ മാരകമായ നാലെണ്ണമാണ് മരണ കാരണമായത്. വെള്ളത്തിലിട്ടുള്ള കുത്തായതിനാൽ ചോര വളരെ വേഗം വാർന്നു പോയിരുന്നു.\nകോട്ടയം ജില്ലയിൽ പ്രവേശിക്കാൻ കഴിയാത്ത രണ്ടു കാപ്പ പ്രതികൾക്കൊപ്പം കുറ്റപ്പുഴയിലെ ലോഡ്ജിലാണ് ജിഷ്ണുവും ക്വട്ടേഷൻ സംഘാംഗങ്ങളും വ്യാഴാഴ്ച ഉണ്ടായിരുന്നത്. ഇവർ ഉച്ച മുതൽ ഇവിടെ ലഹരിയിൽ മുങ്ങുകയായിരുന്നു. ലിറ്റർ കണക്കിന് കള്ളും വിദേശമദ്യവും പ്രതികൾ കുടിച്ചു തീർത്തു. അതിന് ശേഷം ജിഷ്ണുവിന്റെ കരുവാറ്റയിലെ ബന്ധുവീട്ടിലേക്ക് പോകാൻ ഇറങ്ങിയതാണ്. ഇതിനിടെയാണ് ചാത്തങ്കരിയിൽ എത്തി സന്ദീപിനെ മർദിക്കണമെന്ന് ജിഷ്ണു മറ്റുള്ളവരോട് പറഞ്ഞത്. തുടർന്ന് രണ്ടു ബൈക്കുകളിലായി അഞ്ചു പേരും കൂടി മാരകായുധങ്ങളും കരുതി ചാത്തങ്കരിയിലെത്തി.\nസന്ദീപ് സ്ഥിരമായി സാധനം വാങ്ങുന്ന ബാബുവിന്റെ മാടക്കടയിൽ ചെന്ന സംഘം അവരെയും ഭീഷണിപ്പെടുത്തി. മേലിൽ സന്ദീപിന് ഇവിടെ നിന്ന് സാധനങ്ങൾ കൊടുക്കരുതെന്ന് പറഞ്ഞ് മിഠായി ഭരണി തല്ലിപ്പൊട്ടിക്കുകയും ചെയ്തു. പിന്നെ സമീപമുള്ള കലുങ്കിൽ സന്ദീപ് ഇരിക്കുന്നുണ്ടെന്ന് മനസിലാക്കി അവിടേക്ക് പുറപ്പെട്ടു. ഡോ. ജോസഫ് മണക്കിന്റെ ക്ലിനിക്കിന് സമീപമുള്ള കലുങ്കിൽ ഇരിക്കുകയായിരുന്ന സന്ദീപിനെ പ്രതികൾ കമ്പിവടിയും ഇരുമ്പു പൈപ്പും കൊണ്ട് ആക്രമിച്ചു. വഴുതി മാറി സമീപത്തെ വൈപ്പിൻ പുഞ്ചപ്പാടത്തേക്ക് സന്ദീപ് ചാടി. ഇവിടെ ആഴത്തിലുള്ള വെള്ളക്കെട്ടുണ്ടായിരുന്നു. സന്ദീപിനൊപ്പം ചാടിയ ജിഷ്ണു ആദ്യം നെഞ്ചിൽ തുരുതുരാ കുത്തി. പിടഞ്ഞ് കമഴ്ന്നു വീണപ്പോൾ പുറത്തും കുത്തി. ഇതിന് ശേഷം റോഡിൽ കയറി നിൽക്കുമ്പോഴാണ് സന്ദീപിന്റെ സുഹൃത്തായ രാകേഷ് ബൈക്കിൽ വരുന്നത് കണ്ടത്.\nരാകേഷിനെ കൊലയാളി സംഘം തടഞ്ഞ് വടിവാൾ വീശി. ഒന്നും ചെയ്യരുത് അതെന്റെ ചേട്ടനാണ് എന്ന് ജിഷ്ണു പറഞ്ഞതോടെ ക്വട്ടേഷൻ സംഘം പിന്മാറി. സന്ദീപിനെ ഞങ്ങൾ കുത്തി കണ്ടത്തിലിട്ടിട്ടുണ്ട് എന്ന് രാകേഷിനെ ജിഷ്ണു അറിയിച്ചു. കണിയാംപറമ്പിൽ ജിഷ്ണുവാണ് ഇതു ചെയ്തതെന്ന് പറഞ്ഞേക്കൂ എന്ന് പറഞ്ഞ് അക്രമി സംഘം ബൈക്കിൽ കയറി സ്ഥലം വിട്ടു. രാകേഷ് ഓടിച്ചെന്ന് നോക്കുമ്പോൾ സന്ദീപ് അവിടെ കുത്തിയിരിക്കുന്നതാണ് കണ്ടത്. എനിക്ക് ശ്വാസം എടുക്കാൻ വയ്യെന്നും എവിടേക്കെങ്കിലും കൊണ്ടു പോകണമെന്നും രാകേഷിനോട് സന്ദീപ് പറഞ്ഞു. രാകേഷ് സുഹൃത്തുക്കളെ വിളിച്ചു വരുത്തി ബൈക്കിൽ കയറ്റിയാണ് മുറിവേറ്റ സന്ദീപിനെ ആശുപത്രിയിൽ എത്തിച്ചത്. താലൂക്കാശുപത്രിയിൽ എത്തിച്ച് 10 മിനുട്ട് കഴിഞ്ഞപ്പോഴേക്കും സന്ദീപ് മരിച്ചു.\nകുന്നന്താനത്ത് വീടാക്രമിച്ച കേസിൽ കേസിൽ ജിഷ്ണുവും പ്രമോദും ഉപാധികളോടെ ജാമ്യത്തിൽ ഇറങ്ങിയിട്ട് അധിക കാലമായില്ല. മദ്യവും കഞ്ചാവും ഉപയോഗിക്കുന്ന കൂട്ടത്തിലായിരുന്നു പ്രതികൾ. ലഹരിയുടെ ആവേശമാണ് ഒരു സാധു ചെറുപ്പക്കാരന്റെ ജീവനെടുക്കുന്ന തരത്തിലെത്തിയത്.\nസിപിഎം ആരോപണം തള്ളി ആർ എസ് എസും\nസന്ദീപ് വധക്കേസിൽ വിഷ്ണുവിന്റെ ഫോൺ സംഭാഷണം അന്വേഷണത്തിന്\nക്വട്ടേഷൻ നൽകിയത് സിപിഎം പ്രവർത്തക: ഏറ്റെടുത്തത് ബിജെപിക്കാർ\nപെരിങ്ങര സന്ദീപ് കൊലയിൽ ആറുമാസത്തെ കോൾ പരിശോധനയ്ക്കും നീക്കം\nകൈയിട്ടുവാരുന്നതിൽ ഒരമ്മപെറ്റ മക്കളെപ്പോലെ; മുൻ വൈസ്ചാൻസലർ അടക്കം കട്ടുമുടിച്ചത് ഉന്നതവിദ്യാഭ്യാസത്തിന് കേന്ദ്രം കൈമാറിയ ലക്ഷങ്ങൾ; പെരിയ കേന്ദ്ര സർവ്വകലാശാലയിൽ സർവ്വത്ര തട്ടിപ്പ്; ഓഡിറ്റ് റിപ്പോർട്ടിൽ ഞെട്ടിക്കുന്ന വിവരങ്ങൾ; സർവകലാശാലയോട് വിശദീകരണം തേടി\nനടിയെ ആക്രമിച്ച കേസിന്റെ അന്വേഷണ മേൽനോട്ടം ശ്രീജിത്തിനല്ല; പുതിയ ക്രൈംബ്രാഞ്ച് മേധാവിക്ക്; പുതിയ അന്വേഷണ സംഘത്തെ ചുമതലപ്പെടുത്തിയെന്ന് സർക്കാർ ഹൈക്കോടതിയിൽ; ദിലീപിനെതിരെ തെളിവ് ഹാജരാക്കാൻ കൂടുതൽ സമയം അനുവദിച്ച് വിചാരണ കോടതി\nഎങ്ങനെ പണം ഉണ്ടാക്കരുത് എന്ന രാജ് കുന്ദ്രയുടെ പുസ്തകം വീണ്ടും ചർച്ചയാകും; നീലച്ചിത്ര നിർമ്മാണക്കേസിന്റെ ക്ഷീണം മാറും മുമ്പേ ശിൽപ ഷെട്ടിയുടെ ഭർത്താവ് വീണ്ടും കുരുക്കിൽ; കള്ളപ്പണം വെളുപ്പിച്ചതിന് ഇഡിയുടെ പുതിയ കേസ്\nമരിച്ച പൊലീസുകാർ രാത്രി ഡ്യൂട്ടിയിൽ ഉണ്ടായിരുന്നില്ല; രാത്രി മീൻപിടിക്കാൻ പോയതാണോ എന്ന് സംശയം; എങ്ങനെ ഷോക്കേറ്റു? മൃതദേഹം കിടന്ന സ്ഥലത്ത് വൈദ്യുതലൈൻ പൊട്ടിവീഴുകയോ വൈദ്യുതവേലിയോ ഇല്ലാത്തത് ദുരൂഹമാക്കുന്നു; മുട്ടിക്കുളങ്ങരയിലെ പൊലീസുകാരുടെ മരണത്തിൽ അടിമുടി ദുരൂഹത\nമുട്ടിക്കുളങ്ങര ക്യാമ്പിൽ നിന്നും പൊലീസുകാരെ കാണാതായത് കഴിഞ്ഞ ദിവസം; തിരച്ചിൽ തുടരവേ പാടത്ത് മൃതദേഹങ്ങൾ കണ്ടെത്തി; പൊള്ളലേറ്റ നിലയിൽ കാണപ്പെട്ടതിനാൽ ഷോക്കേറ്റ് മരണമെന്ന് സംശയം; അശോകന്റെയും മോഹൻദാസിന്റെയും മരണത്തിന്റെ ദുരൂഹത നീക്കാൻ വിശദ അന്വേഷണം\nപാലക്കാട്ട് രണ്ട് പൊലീസുകാർ മരിച്ച നിലയിൽ; മരിച്ചത് മുട്ടിക്കുളങ്ങര പൊലീസ് ക്യാമ്പിലെ അശോകൻ, മോഹൻദാസ് എന്നിവർ; മൃതദേഹങ്ങൾ കണ്ടെത്തിയത് പൊലീസ് ക്യാമ്പിന് പിന്നിലെ പറമ്പിൽ


രണ്ടേരണ്ടു ദിവസം വീട് ബൂത്താകും; കോവിഡ് ബാധിതര്‍ക്കും ക്വാറന്റീനിലുള്ളവര്‍ക്കും | covid patients and quarantine-vote\nNov 30, 2020, 08:35 AM IST\nകോവിഡ് ബാധിതര്‍ക്കും ക്വാറന്റീനിലുള്ളവര്‍ക്കും ഡിസംബര് രണ്ട് മുതല് പ്രത്യേക തപാല്‍വോട്ട്\nതിരുവനന്തപുരം: ഒരു പ്രദേശത്തെ കോവിഡ്ബാധിതര്‍ക്കും നിരീക്ഷണത്തിലുള്ളവര്‍ക്കും തപാല്‍വോട്ട് ഒറ്റദിവസം തന്നെയാകും. ആദ്യഘട്ട വോട്ടെടുപ്പ് നടക്കുന്നയിടങ്ങളില് ഡിസംബര് രണ്ടുമുതല് ഉദ്യോഗസ്ഥര് വീടുകളിലെത്തും. സ്‌പെഷ്യല് തപാല് വോട്ടുചെയ്യിപ്പിക്കാന് ഉദ്യോഗസ്ഥരെത്തുന്നവിവരം സ്ഥാനാര്‍ഥികളേയും അറിയിക്കും.\nവീടുകളിലും ക്വാറന്റീന് കേന്ദ്രങ്ങളിലും കഴിയുന്നവരെ മുന്‍കൂട്ടി അറിയിച്ചാകും വോട്ടുെചയ്യിക്കാന് ഉദ്യോഗസ്ഥരെത്തുക. പട്ടികയില് ഒരിക്കല് ഉള്‍പ്പെടുന്നവരെ പിന്നീട് ഒഴിവാക്കില്ല. വോട്ടെടുപ്പിനുമുമ്പ് കോവിഡ് മുക്തരായാലും ക്വാറന്റീന്‍കാലാവധി തികച്ചാലും തപാല്‍വോട്ട് ചെയ്യണം. പോളിങ്സ്റ്റേഷനിലെത്തി വോട്ടുചെയ്യാനാകില്ല. കോവിഡുകാരുടെ തപാല്‍വോട്ടിന് സ്‌പെഷ്യല് പോളിങ് ഓഫീസറും പോളിങ് അസിസ്റ്റന്റും പോലീസും വീഡിയോഗ്രാഫറുമടങ്ങുന്ന സംഘത്തെ നിയോഗിച്ചതായി തിരഞ്ഞെടുപ്പ് കമ്മിഷണര് വി. ഭാസ്‌കരന് പറഞ്ഞു. ഇവര്‍ക്കെല്ലാം പി.പി.ഇ. കിറ്റ് ഉള്‍പ്പെടെയുള്ള സുരക്ഷാ സംവിധാനങ്ങള് നല്‍കും.\nതപാല്‍ബാലറ്റുകള് അതത് വരണാധികാരികളാണ് ഏറ്റുവാങ്ങേണ്ടത്. വോട്ടുചെയ്യിപ്പിച്ചശേഷം തിരിച്ചുവാങ്ങും. അപ്പോള്‍തന്നെ ബാലറ്റ് നല്‍കാന് താത്പര്യമില്ലാത്തവര്‍ക്ക് പിന്നീട് വരണാധികാരിയെ ഏല്‍പ്പിക്കാം.\nമറ്റുജില്ലകളില് കഴിയുന്നവര്‍ക്ക് വോട്ടര്‍പട്ടിക പരിശോധിച്ചശേഷം ബാലറ്റ് അയച്ചുകൊടുക്കും. വോട്ടുചെയ്ത് രജിസ്ട്രേഡ് പോസ്റ്റായോ ആള്‍വശമോ വോട്ടെണ്ണലിനുമുമ്പ് വരണാധികാരിക്ക് കിട്ടണം.\nകോവിഡ് ബാധിതര്‍ക്കും ക്വാറന്റീനിലുള്ളവര്‍ക്കും സ്‌പെഷ്യല് ബാലറ്റ്പേപ്പര് വിതരണത്തിന് നിയോഗിക്കുന്ന പോളിങ് ഓഫീസര്, പോളിങ് അസിസ്റ്റന്റ് എന്നിവരുടെ വേതനം നിശ്ചയിച്ചു. പോളിങ്ഓഫീസര്‍ക്ക് ദിവസം 1000 രൂപയും അസിസ്റ്റന്റിന് 750 രൂപയുമാണ് ലഭിക്കുക. ദിവസവും 250 രൂപ ഭക്ഷണ ചെലവും നല്‍കും.


ജൈവകൃഷിക്ക് ഏറ്റവും ഉപയോഗിക്കുന്ന വളമാണ് മണ്ണിര കമ്പോസ്റ്റ്. ഇത് വളരെയെളുപ്പത്തില് തന്നെ നിര്‍മ്മിക്കാവുന്നതാണ്. കുഴികളാണ് നിർമ്മിക്കുന്നതെങ്കിൽ 2.5 മീറ്റർ നീളത്തിലും 1 മീറ്റർ വീതിയിലും 0.3 മീറ്റർ ആഴത്തിലും എടുക്കുക.\nസിമന്റ് ടാങ്കുകൾ നിർമ്മിക്കുന്നതിനും ഈ അളവ് തന്നെയാണ് ഉപയോഗിക്കുന്നത്. ടാങ്കിൽ നിന്നും അധിക ജലം വാർന്നുപോകാനായി അടിയിലോ വശങ്ങളിൽ അടിഭാഗത്തോട് ചേർത്തോ ഒരു ദ്വാരം ഉണ്ടാക്കേണ്ടതാണ്. മണ്ണിരക്കമ്പോസ്റ്റിലെ ഉപോത്പന്നമായ വെർമിവാഷ് ഇതുവഴി ശേഖരിക്കുന്നു. കുഴിയാണെങ്കിൽ അടിഭാഗവും വശങ്ങളും നല്ലതുപോലെ അടിച്ച് ഉറപ്പിക്കുക. കുഴിയിൽ വെയിൽ നേരിട്ട് ഏൽക്കാതിരിക്കുന്നതിലേക്കയി മുകളിൽ ഓല കൊണ്ട് മേൽക്കൂര ഉണ്ടാക്കണം.\nവായൗ സഞ്ചാരത്തിനായി വശങ്ങളിൽ കെട്ടി മറയ്ക്കാറില്ല. കുഴി ഒരുക്കിയതിനുശേഷം അധികവെള്ളം വാർന്നുപോകുന്നതിനും വായു സഞ്ചാരത്തിനും അടിഭാഗത്ത് ഒരു നിര തൊണ്ട് മലർത്തി അടുക്കണം. നിരത്തിയ തൊണ്ട് നല്ലതുപോലെ നനച്ചതിനുശേഷം ജൈവാംശങ്ങളും ചാണകവും 8:1 എന്ന അനുപാതത്തിൽ കുഴികളിൽ 30 സെന്റീ മീറ്റർ (കുഴിയുടെ താഴ്ച) ഉയരത്തിൽ നിറയ്ക്കുക. ഈർപ്പം നിലനിർത്തുന്നതിലേയ്ക്കായ് ആവശ്യത്തിനനുസരിച്ച് വെള്ളം തളിച്ചുകൊടുക്കേണ്ടതുണ്ട്.\nആറേഴു ദിവസങ്ങൾക്കുശേഷം കുഴിയിലേക്ക് 500 മുതൽ 1000 വരെ യൂഡില്ലസ് യൂജിനീയ എന്ന വിഭാഗത്തില്പ്പെടുന്ന മണ്ണിരകളെ നിക്ഷേപിക്കുന്നു. അതിനുശേഷം കുഴിയുടെ ഈർപ്പം 40-50 ശതമാനം ആയി നിജപ്പെടുത്തുന്നു. കമ്പോസ്റ്റ് ആയി കഴിഞ്ഞാൽ മേൽക്കൂരയിലെ ഓല മാറ്റിയാൽ മണ്ണിരകൾ അടിയിലേക്ക് നീങ്ങുകയും മുകളിൽ നിന്നും കമ്പോസ്റ്റ് ശേഖരിക്കാനും കഴിയുന്നു. കുഴിയിൽ കമ്പോസ്റ്റ് നിർമ്മിച്ചാൽ അതിൽ നിന്നും വെർമിവാഷ് കിട്ടാറില്ല.\nമുളക്, എണ്ണ കൂടുതലുള്ള വസ്തുക്കള് ഇവയൊന്നും കമ്പോസ്റ്റ് കുഴിയില് ഇടരുത്.\nപച്ചക്കറി വിളവെടുപ്പ് ഉദ്ഘാടനവും ഗജേന്ദ്ര ഇനം ചേനയുടെ വിളവെടുപ്പ് ഉത്സവവും\nഇടനിലക്കാരില്ലാതെ വിൽപന. ഇവിടെ കർഷകർ തന്നെ കച്ചവടക്കാർ\nപ്രളയാനന്തര കൃഷി പുനഃരുജ്ജീവനം. കരിമ്പ കൃഷിഭവനിൽ അപേക്ഷകൾ സ്വീകരിക്കുന്നു\nകർഷകർക്കൊരു കൈത്താങ്ങായി എര്‍ത്ത് ബില്‍ഡേഴ്സ് റീബിൽഡ് കേരള 2021 : ഉദ്ഘാടനം നവംമ്പർ...


Chennai, First Published 1, Oct 2019, 1:20 PM IST\nസര്‍ക്കാര് മെഡിക്കല് കോളേജിലെയടക്കം മൂന്ന് ഡീന്‍മാരെ സിബിസിഐഡി ചോദ്യം ചെയ്തു. മലയാളിയായ ഇടനിലക്കാരന് റഷീദിനായി കേരളത്തിലേക്കും അന്വേഷണം വ്യാപിപ്പിച്ചു.\nചെന്നൈ: നീറ്റ് പരീക്ഷാ തട്ടിപ്പില് കോളേജ് അധികൃതര്‍ക്കും പങ്കുണ്ടെന്ന് സംശയത്തെ തുടര്‍ന്ന് സര്‍ക്കാര് മെഡിക്കല് കോളേജിലെയടക്കം മൂന്ന് ഡീന്‍മാരെ സിബിസിഐഡി ചോദ്യം ചെയ്തു. ധർമ്മപുരി സർക്കാർ മെഡിക്കൽ കോളേജില് അനധികൃതമായി പ്രവേശനം നേടിയ എംബിബിഎസ് വിദ്യാർത്ഥി ഇർഫാന് അധികൃതരുടെ സഹായം ലഭിച്ചെന്ന സംശയത്തിലാണ് ഡീൻ ഡോ. ശ്രീനിവാസ റാവുവിനെ ചോദ്യം ചെയ്തത്. സേലം സ്വദേശി ഇര്‍ഫാനെ ഇന്നലെയാണ് തമിഴ്നാട് സിബിസിഐഡി അറസ്റ്റ് ചെയ്തത്.\nഇര്‍ഫാന്‍റെ അറസ്റ്റോടെ മലയാളി വിദ്യാര്‍ത്ഥികള് ഉള്‍പ്പടെ 10 പേരാണ് പിടിയിലായത്. പിടിയിലായ വിദ്യാര്‍ത്ഥികളില് മിക്കവരും പുതുച്ചേരിയില് അംഗീകാരമില്ലാത്ത കോളേജില് ഒരുമിച്ച് പഠിച്ചവരാണ്. മാര്‍ക്ക് ലിസ്റ്റില് സംശയം പ്രകടിപ്പിച്ചതിന് ശേഷം ഇര്‍ഫാന് കോളേജില് എത്തിയിട്ടില്ലെന്നാണ് ഡോ. ശ്രീനിവാസ് റാവുവിന്‍റെ മൊഴി. കോളേജില് എത്തി രേഖകള് പിടിച്ചെടുത്തതിന് പിന്നാലെയാണ്, സിബിസിഐഡി , കോളേജ് ഡീന് ഡോ ശ്രീനിവാസ് രാജ് റാവുവിനെ കസ്റ്റിഡിയിലെടുത്ത് ചോദ്യം ചെയ്തത്. ഇര്‍ഫാനെ ബന്ധപ്പെട്ടപ്പോള് മൗറീഷ്യസിലെ മെഡിക്കല് കോളേജില് അഡ്മിഷന് എടുത്തുവെന്നാണ് അറിയിച്ചതെന്നും കോളേജ് ഡീന് പൊലീസിനോട് വ്യക്തമാക്കി.\nഎസ്ആര്‍എം മെഡിക്കല് കോളേജിലെയും, ശ്രീബാലാജി മെഡിക്കല് കോളേജ് ഡീന്‍മാരെയും കഴിഞ്ഞ ദിവസം ചോദ്യം ചെയ്തിരുന്നു. ആള്‍മാറാട്ടം നടത്തി പ്രവേശന പരീക്ഷ എഴുതിയത് കൂടാതെ മാര്‍ക്ക് ലിസ്റ്റിലും കൃത്രിമം കാട്ടിയാണ് വിദ്യാര്‍ഥികള് എംബിബിഎസ് പ്രവേശനം നേടിയത്. യോഗ്യതാ പരീക്ഷയുടെ മാര്‍ക്കിലും റാങ്ക് പട്ടികയിലും തിരുത്തല് നടത്തി. പകരക്കാരനെ വച്ച് പരീക്ഷ എഴുതി നീറ്റില് 270 നേടിയ ഇര്‍ഫാന്, മാര്‍ക്ക് ലിസ്റ്റ് 470 ആയി തിരുത്തിയാണ് ധര്‍മ്മപുരി സര്‍ക്കാര് മെഡിക്കല് കോളേജില് പ്രവേശനം നേടിയത്. ഇര്‍ഫാന്‍റെ പിതാവ് ഡോക്ടര് മുഹമ്മദ് ഷാഫി കഴിഞ്ഞ ദിവസം പിടിയിലായിരുന്നു.\nമുംബൈയിലെ മുഖ്യസൂത്രധാരനുമായി മുഹമ്മദ് ഷാഫി അടുത്ത ബന്ധം പുലര്‍ത്തിയിരുന്നു. വെല്ലൂര്, തിരുപ്പട്ടൂര് എന്നിവിടങ്ങളില് മൂന്ന് ക്ലിനിക്കുകള് നടത്തിയിരുന്നെങ്കിലും ഐഎംഎ രജിസ്ട്രേഷന് നമ്പര് പ്രദര്‍ശിപ്പിച്ചിരുന്നില്ല. ഇയാള് വ്യാജ ഡോക്ടര് ആണോ എന്നും അന്വേഷണം സംഘം പരിശോധിക്കുകയാണ്. അതേസമയം ശനിയാഴ്ച അറസ്റ്റിലായ തൃശൂര് സ്വദേശി രാഹുല് പിതാവ് ഡേവിസ് എന്നിവരെ പന്ത്രണ്ട് ദിവസത്തേക്ക് റിമാന്‍റ് ചെയ്തു. അതേസമയം മുംബൈയിലെ മുഖ്യസൂത്രധാരനുമായി അടുത്ത ബന്ധം പുലര്‍ത്തിയിരുന്ന മലയാളിയായ ഇടനിലക്കാരന് റഷീദിനെ ഇതുവരെ കണ്ടെത്താനായിട്ടില്ല. തൃശൂര് സ്വദേശിയായ വിദ്യാര്‍ത്ഥി രാഹുല് പിതാവ് ഡേവിസ് രണ്ട് ഇടനിലക്കാര് എന്നിവരുള്‍പ്പടെ നാല് മലയാളികള് ഇതുവരെ അറസ്റ്റിലായി. മുംബൈ ലക്നൗ, ബംഗ്ലൂരൂ, എന്നിവടങ്ങളില് വന്‍ശ്രംഖല തന്നെ തട്ടിപ്പിന് പിന്നിലുണ്ടെന്നാണ് സംശയം.\nRead Also: നീറ്റ് പരീക്ഷാതട്ടിപ്പിൽ അറസ്റ്റ് തുടരുന്നു;പിടിയിലായവരുടെ എണ്ണം പത്തായി\nLast Updated 1, Oct 2019, 2:14 PM IST


ചിരിയോടെ വിവാഹഫോട്ടോയ്ക്ക് പോസ് ചെയ്തു; പൊടുന്നനെ ഉഗ്രസ്ഫോടനം; നടുക്കം | spotlight\nചിരിയോടെ വിവാഹഫോട്ടോയ്ക്ക് പോസ് ചെയ്തു; പൊടുന്നനെ ഉഗ്രസ്ഫോടനം; നടുക്കം\nസ്വന്തം ലേഖകൻ August 07, 2020 12:44 PM IST\nതൂവെള്ള ഗൗണിൽ ചിരിച്ചുകൊണ്ട് വിവാഹഫോട്ടോകൾക്ക് പോസ് ചെയ്യുമ്പോൾ ആ നവവധു വിചാരിച്ചില്ല അവൾ സാക്ഷ്യം വഹിക്കാൻ പോകുന്നത് ഉഗ്രസ്ഫോടനത്തെയാണെന്ന്. രണ്ട് ദിവസമായി ലെബനനിലെ ബെയ്റൂട്ടിൽ നിന്നുള്ള വിഡിയോകളാണ് സമൂഹമാധ്യമത്തിൽ നിറയെ. അക്കൂട്ടത്തിൽ ഏറെ ശ്രദ്ധേയമാണ് 29കാരി ഇസ്ര സെബ്ലാനീസിന്റേത്. ഇസ്രയുടെ വിവാഹഫോട്ടോഷൂട്ടിനിടയ്ക്കാണ് അടുത്തുള്ള കെട്ടിട്ടം സ്ഫോടനത്തിൽ ഛിന്നഭിന്നമായത്. സെക്കൻഡുകൾക്കുള്ളിൽ ചുറ്റും പൊടിപടലം നിറഞ്ഞു. എങ്ങും സ്ഫോടനത്തിന്റെ ശബ്ദം മാത്രം. അതിൽ നിന്നും ജീവനോടെ രക്ഷപെട്ടതിന്റെ അത്ഭുതത്തിലാണ് ഇസ്രയും ഭർത്താവും.\nജീവിച്ചിരിക്കുന്നത് തന്നെ വലിയ കാര്യമെന്നാണ് ഇസ്ര സമൂഹമാധ്യമത്തിൽ കുറിച്ചത്. യുഎസിൽ ഡോക്ടറായ ഇസ്ര വിവാഹം പ്രമാണിച്ച് മൂന്നാഴ്ച മുമ്പാണ് ജന്മദേശമായ ലെബനനിൽ എത്തുന്നത്. രണ്ടാഴ്ച മുൻപ് വിവാഹത്തിനുള്ള ഒരുക്കങ്ങൾ ആരംഭിച്ചു.\nവിവാഹ നിമിഷം അടുക്കുന്ന ഏതൊരു പെൺകുട്ടിയേയും പോലെ സന്തോഷവതിയായിരുന്നു ഇസ്രയും. വിവാഹിതയാകാൻ പോകുന്നു എന്ന വികാരത്തിന്റെ ആവേശത്തിലും ഉത്സാഹത്തിലും. രാജകുമാരിയെപ്പോലെ അണിഞ്ഞൊരുങ്ങാൻ തന്നെ തീരുമാനിച്ചിരുന്നു. ആ വേഷത്തിൽ തന്നെ കാണുമ്പോൾ മാതാപിതാക്കൾക്കുണ്ടാകുന്ന സന്തോഷമായിരുന്നു നസ്സിൽ ആവേശം നിറച്ചത്. എന്നാൽ ഒരുങ്ങിയിറങ്ങിയ നിമിഷത്തിൽ തന്നെ സ്ഫോടനം ഉണ്ടായതിനെക്കുറിച്ച് ഇപ്പോഴും എങ്ങനെ വിശദീകരിക്കണമെന്ന് അവർക്ക് അറിയില്ല. ഓർമയിൽ തന്നെ നടുക്കമാണ് അവർക്ക് ഇപ്പോഴും. ആ നിമിഷത്തിൽ താൻ മരിക്കാൻ പോകുന്നു എന്നാണ് ഇസ്രയ്ക്ക് തോന്നിയത്. മരണം എന്നാൽ ഇങ്ങനെതന്നെ എന്നും ഉറപ്പിച്ചു.\nസ്ഫോടനത്തിൽ ഇസ്രയ്ക്കു പിന്നിൽ ഹോട്ടിലെ ജനാലച്ചില്ലുകൾ തകർന്നുവീണു. വിവാഹ നിമിഷത്തിനുവേണ്ടി ഒരുക്കിവച്ചിരുന്ന പൂക്കളും തകർന്നു. ബൊക്കെകൾ ഒരു നിമിഷം കൊണ്ടു ചാരമായി മാറി. വിവാഹത്തിനു വേണ്ടി സുബൈ മൂന്നാഴ്ച മുൻപാണ് വീട്ടിൽ എത്തിയത്.\nസ്ഫോടനത്തിൽ ഉണ്ടായതുപോലെ ഒരു ശബ്ദം താൻ ജീവിതത്തിൽ ഒരിക്കലും കേട്ടിട്ടില്ലെന്ന് ഭർത്താവ് സുബെ പറയുന്നു. വിവാഹ വേഷത്തിൽ നവ വധുവും വരനും നടക്കാൻ തുടങ്ങുമ്പോഴായിരുന്നു ആ വലിയ ശബ്ദം. പിറ്റേന്ന് സ്ഫോടനത്തിൽ മരിച്ചവരെക്കുറിച്ചും പരുക്കേറ്റവരെക്കുറിച്ചും അറിഞ്ഞപ്പോൾ ദൈവമേ ഞങ്ങൾ ഇപ്പോഴും ജീവിച്ചിരിക്കുന്നു എന്ന് ആശ്വാസത്തോടെ ഒരു നിമിഷം ഓർത്തുപോയെന്നും സുബെ പറയുന്നു.\nബുധനാഴ്ചയാണ് പാസ്പോർട്ടും മറ്റു രേഖകളും എടുക്കാൻ ഇസ്ര ഹോട്ടലിൽ വീണ്ടും എത്തിയത്. അപ്പോൾ അവർ കണ്ടത് തകർന്നുകിടക്കുന്ന കെട്ടിടം. ബെയ്റൂട്ടിനെ ഇഷ്ടമാണെങ്കിലും അവിടെ ജീവിതം തുടരുന്നതു സുരക്ഷിതമല്ലെന്നാണ് ഇപ്പോൾ സുബെയ്ക്കു തോന്നുന്നത്. പാസ്പോർട് സംഘടിപ്പിച്ച് ഭാര്യയ്ക്കൊപ്പം അമേരിക്കയ്ക്കു പോക്കാനാണ് ബിസിനസുകാരനായ സുബൈയുടെ തീരുമാനം. എന്നാൽ എത്ര ദൂരെ പോയാലും തന്റെ മനസ്സിൽ നിന്ന് സ്ഫോടനത്തിന്റെ കറുത്ത ദിവസം മായില്ലെന്ന് സുബൈയ്ക്ക് അറിയാം; ഇസ്രയ്ക്കും.


chained couple break up: ഇഷ്ടമറിയാൻ പരസ്പരം ചങ്ങലക്കിട്ട കമിതാക്കളെ ഓർമ്മയുണ്ടോ? 123 ദിവസത്തിന് ശേഷം സംഭവിച്ചത്... - couple who chained themselves to test love break up after 123 days | Samayam Malayalam\ncouple who chained themselves to test love break up after 123 days\nKen Sunny | Samayam Malayalam | Updated: Jun 18, 2021, 7:00 PM\nഉക്രെയ്നിലെ ഖാർകിവിൽ നിന്നുള്ള വിക്ടോറിയ പുസ്റ്റോവിറ്റോവ എന്ന 28 വയസുള്ള യുവതിയും, അലക്സാണ്ടർ കുഡ്‌ലേ എന്ന 33 വയസുള്ള യുവാവും പരസ്പരമുള്ള ഇഷ്ടം അളക്കാൻ മൂന്ന് മാസത്തിലേറെയാണ് പരസ്പരം ചങ്ങലയിൽ ബന്ധിച്ച് ജീവിച്ചത്.\nViktoria Pustovitova and Alexander Kudlay | Photo Credit: Instagram\nമൂന്ന് മാസം കുഴപ്പമില്ലാതെ മുൻപോട്ട് പോയതോടെ ഇനി വിവാഹം കഴിക്കുന്ന ദിവസമേ ചങ്ങല അഴിക്കേണ്ടതുള്ളൂ എന്നയിരുന്നു തീരുമാനം.\nപക്ഷെ 123 ദിവസത്തെ ചങ്ങലയിൽ ബന്ധിപ്പിച്ച ജീവിതം അവസാനിപ്പിച്ച് അടുത്തിടെ ചങ്ങല അഴിച്ചു.\nഅധികം താമസമില്ലാതെ ഇരുവരും ബന്ധം വേണ്ട എന്നുവച്ച് വഴിപിരിഞ്ഞു.\nകഴിഞ്ഞ മാസമാണ് ഉക്രെയ്നിലെ ഖാർകിവിൽ നിന്നുള്ള വിക്ടോറിയ പുസ്റ്റോവിറ്റോവ എന്ന 28 വയസുള്ള യുവതിയും, അലക്സാണ്ടർ കുഡ്‌ലേ എന്ന 33 വയസുള്ള യുവാവും വാർത്തകളിൽ ഇടം പിടിച്ചത്. പരസ്പരമുള്ള ഇഷ്ടം അളക്കാൻ ഇരുവരും പരസ്പരം കൈകൾ ചങ്ങലക്കിട്ടു. ഫെബ്രുവരി മാസം 14-ാം തിയതി വാലന്റൈൻസ് ദിവസത്തിലാണ് ഇരുവരും 'ചങ്ങലയിൽ' ആയത്.3മാസം ഈ രീതിയിൽ തുടരാനായിരുന്നു പ്ലാൻ.\nഇരുവർക്കുമിടയിലെ വഴക്കുകൾ കൂടിയപ്പോഴാണ് പരസ്പരം ചങ്ങലയിൽ ബന്ധിച്ചു തങ്ങളുടെ ഇഷ്ടം ഒന്ന് ടെസ്റ്റ് ചെയ്യാൻ വിക്ടോറിയയും അലക്‌സാണ്ടറും തീരുമാനിച്ചത്. മൂന്ന് മാസം കുഴപ്പമില്ലാതെ മുൻപോട്ട് പോയതോടെ ഇനി വിവാഹം കഴിക്കുന്ന ദിവസമേ ചങ്ങല അഴിക്കേണ്ടതുള്ളൂ എന്ന തീരുമാനത്തിലാണ് ഇരുവരുമെത്തിയത്. ഇതാണ് വർത്തയായതും. പക്ഷെ ഒരു മാസം കഴിഞ്ഞപ്പോഴേക്കും സംഗതി കീഴ്മേൽ മറിഞ്ഞു.\n123 ദിവസത്തെ ചങ്ങലയിൽ ബന്ധിപ്പിച്ച ജീവിതം അവസാനിപ്പിച്ച് അടുത്തിടെയാണ് വിക്ടോറിയയും അലക്‌സാണ്ടറും ചങ്ങല വിച്ഛേദിച്ചത്. അധികം താമസമില്ലാതെ ഇരുവരും ബന്ധം വേണ്ട എന്നുവച്ച് വഴിപിരിഞ്ഞു. യൂണിറ്റി മോനുമെന്റിന്റെ മുൻപിൽ വച്ച് ചങ്ങല അഴിച്ച ഉടനെ 'ഹൂറായ്' (സ്വാതന്ത്രം) എന്നാണ് വിക്ടോറിയ വിളിച്ചു പറഞ്ഞത് എന്ന് മിറർ റിപ്പോർട്ട് ചെയ്യുന്നു.\n“എനിക്ക് എന്റെ സ്വന്തം സ്വതന്ത്ര ജീവിതം നയിക്കാനും ഒരു സ്വതന്ത്ര വ്യക്തിയായി ജീവിക്കാനുമാണ് ആഗ്രഹം. ഒടുവിൽ ഞാൻ സ്വതന്ത്രയായി,” വിക്ടോറിയ പറഞ്ഞതായി മിറർ റിപ്പോർട്ട് ചെയ്യുന്നു. അലക്സാണ്ടർ അതെ സമയം ഇൻസ്റ്റാഗ്രാമിൽ അസാധാരണ ജീവിതം പിന്തുണച്ചവർക്ക് നന്ദി പറഞ്ഞാണ് ബന്ധം വേർപെടുത്തിയത്. "ഞങ്ങളെ പിന്തുണച്ചതിന് എല്ലാവർക്കും നന്ദി. നോക്കൂ, ഞങ്ങൾ ഇപ്പോൾ ഒന്നിച്ചല്ല. അതെ സമയം ഞങ്ങൾ സന്തുഷ്ടരായിരുന്നു. ജീവിതത്തിൽ ഈ അനുഭവം ലഭിച്ചതിൽ ഞങ്ങൾക്ക് ഇപ്പോൾ സന്തോഷമുണ്ട്." ഇരുവരും ഉക്രെയ്നിലെ വെവ്വേറെ പ്രദേശങ്ങളിലാണ് ഇപ്പോൾ താമസം.\nകാമുകനുമായുള്ള വഴക്ക് മറക്കണം, 'അംനേഷ്യ വെള്ളം' ഓർഡർ ചെയ്ത് യുവതി\nഊരി മാറ്റാനോ, അഴിച്ചെടുക്കാനോ പറ്റാത്ത രീതിയിലാണ് ഇരുവരുടെയും കൈകളിൽ ചങ്ങല ബന്ധിപ്പിച്ചിരുന്നത്. പൊളിച്ചു മാറ്റുകയാണ് ഏക വഴി. ചങ്ങലയുമായി ജീവിക്കാൻ പല ക്രമങ്ങളിലും ഇരുവരും മാറ്റം വരുത്തി. മുകളിൽ നിന്ന് താഴേക്ക് സിപ്പുകളുള്ള പ്രത്യേകം തയ്യാറാക്കിയ വസ്ത്രങ്ങളാണ് ഇരുവരും ഉപയോഗിച്ചത്. പൊതു ഇടങ്ങളിൽ ടോയ്‌ലറ്റുകൾ ഉപയോഗിക്കുന്നത് ഒരു വലിയ പ്രശ്നമായിരുന്നു. വിക്ടോറിയ പലപ്പോഴും അലക്സാണ്ടറിനെ സ്ത്രീലേക്കുള്ള വാഷ്‌റൂമിലേക്ക് കൊണ്ടുപോകാൻ നിർബന്ധിതയായി. കാർ സെയിൽസ്മാനായി ജോലി ചെയ്യുന്ന അലക്‌സാണ്ടർ തന്റെ ജോലി സ്ഥലത്തേക്ക് വിക്ടോറിയയെ കൂടെക്കൂട്ടി. കൃത്രിമ കൺപീലി നിർമിക്കുന്ന ജോലി ചെയുന്ന വിക്ടോറിയ പക്ഷെ തന്റെ ജോലി വേണ്ട എന്ന് വയ്‌ക്കേണ്ടിവന്നു ഈ ഇഷ്ട പരീക്ഷണത്തിനായി.\nപരസ്പരം ചങ്ങലയിൽ ബന്ധിച്ചു ജീവിച്ചതിനുള്ള ഉക്രേനിയൻ റെക്കോർഡ് വിക്ടോറിയയുടെയും അലക്‌സാണ്ടറിന്റെയും പേരിലാണ്.\nകിലോയ്ക്ക് 2.70 ലക്ഷം രൂപ! അപൂർവ മാങ്ങയെ സംരക്ഷിക്കാൻ കാവൽക്കാരും നായ്ക്കളും ആര്‍ട്ടിക്കിള് ഷോ\nചങ്ങലക്കിട്ട കമിതാക്കൾ couple chained together for valentine's day Couple Chain Themselves chained couple ukraine chained couple break up\nWeb Title : couple who chained themselves to test love break up after 123 days


സ്വര്‍ണവിലയില് കുതിപ്പ്: പവന് 22,920രൂപയായി | Amid trade war jitters| even as gold hitsa16 months high\nMar 27, 2018, 11:02 AM IST\nവില 16 മാസത്തെ ഉയരത്തില്\nകൊച്ചി: അമേരിക്കയും ചൈനയും തമ്മിലുള്ള വ്യാപാര യുദ്ധം രൂക്ഷമാകുമെന്ന ആശങ്ക പടരുമ്പോള് സ്വര്‍ണവില കുതിച്ചുയരുന്നു. കേരളത്തില് പവന്‍വില 80 രൂപയുടെ വര്‍ധനയുമായി ചൊവാഴ്ച 22,920 രൂപയിലെത്തി. 2865 രൂപയാണ് ഗ്രാമിന്.\nഒരാഴ്ചക്കിടെ, 480 രൂപയാണ് കൂടിയത്. 2016 നവംബറില് രാജ്യത്ത് നോട്ടുനിരോധനം നിലവില് വന്ന ശേഷം താഴേക്കു പോയ സ്വര്‍ണവില ആദ്യമായാണ് ഇപ്പോഴത്തെ നിലവാരത്തിലേക്ക് തിരിച്ചുകയറുന്നത്.\nചൈനയില് നിന്നുള്ള ഉത്പന്നങ്ങള്‍ക്ക് ഉയര്‍ന്ന ഇറക്കുമതിത്തീരുവ ഏര്‍പ്പെടുത്താനുള്ള അമേരിക്കന് പ്രസിഡന്റ് ഡൊണാള്‍ഡ് ട്രംപിന്റെ നീക്കമാണ് വ്യാപാര യുദ്ധത്തിലേക്ക് നീങ്ങാന് കാരണം.\nലോകത്തെ രണ്ടു പ്രധാന ശക്തികളായ അമേരിക്കയും ചൈനയും പരസ്പരം ഇറക്കുമതി നിയന്ത്രണങ്ങള് കൊണ്ടുവന്നാല് അത് ആഗോള സമ്പദ്ഘടനയെത്തന്നെ പിന്നോട്ടടിക്കും. ഈ ഭീതിയില് അമേരിക്കന് ഡോളറിന്റെ മൂല്യം ഇടിഞ്ഞിട്ടുണ്ട്.\nഓഹരി വിപണികളും ഇടിവിന്റെ പാതയിലാണ്. അതിനിടെ, അറ്റോര്‍ണി ജോണ് ബോള്‍ട്ടനെ പുതിയ ദേശീയ സുരക്ഷാ ഉപദേഷ്ടാവാക്കാനുള്ള അമേരിക്കന് പ്രസിഡന്റ് ട്രംപിന്റെ തീരുമാനം വിപണികളില് കൂടുതല് ആശങ്ക പരത്തിയിരിക്കുകയാണ്.\nസാമ്പത്തിക അനിശ്ചിതത്വങ്ങളുടെ വേളയില് സുരക്ഷിത നിക്ഷേപം എന്ന നിലയില് സ്വര്‍ണത്തിന് ഡിമാന്‍ഡ് ഏറാറുണ്ട്. ഇതു തന്നെയാണ്, സ്വര്‍ണവിലയിലെ ഇപ്പോഴത്തെ മുന്നേറ്റത്തിനും കാരണം.\n2008-ലെ ആഗോള സാമ്പത്തിക മാന്ദ്യത്തിനു പിന്നാലെയാണ് സ്വര്‍ണവിലയില് ഏറ്റവും വലിയ കുതിപ്പുണ്ടായത്. മാന്ദ്യത്തെക്കുറിച്ചുള്ള വാര്‍ത്തകള് വരാന് തുടങ്ങിയ 2008 ജനുവരിയില് 8,000 രൂപയിലേക്ക് എത്തിയ പവന്‍വില 2011 ഏപ്രിലിലില് 16,000 രൂപയിലെത്തി. 2012 സെപ്റ്റംബറില് 24,160 രൂപയിലെത്തി ചരിത്രത്തിലെ ഏറ്റവും ഉയര്‍ന്ന വില രേഖപ്പെടുത്തി. എന്നാല്, പിന്നീട് താഴേക്ക് പതിച്ച സ്വര്‍ണത്തിന് ആ നിലയിലേക്ക് തിരിച്ചുകയറാന് ഇതുവരെ കഴിഞ്ഞിട്ടില്ല.\nസെപ്റ്റംബര് 14നുണ്ടായ സൗദി ആരാംകോയിലെ ഡ്രോണ് ആക്രമണത്തെതുടര്‍ന്ന് ..


കങ്കണ റണ്ണൗട്ട് ആയതില് സന്തോഷം, പക്ഷേ നാളെ ഇത് നമുക്ക് സംഭവിക്കാം: റിമ | Rima Kallingal about Kangana Ranaut twitter Ban Bangal isse Mamta Banerjee\nMay 6, 2021, 12:39 PM IST\nബാംഗാളിനെ മമ്ത മറ്റൊരു കശ്മീരാക്കി മാറ്റുന്നുവെന്നായിരുന്നു കങ്കണയുടെ ആരോപണം.\nബോളിവുഡ് നടി കങ്കണ റണാവത്തിന്റെ ട്വിറ്റര് അക്കൗണ്ട് നീക്കം ചെയ്യപ്പെട്ട സംഭവത്തില് പ്രതികരണവുമായി നടി റിമ കല്ലിങ്കല്. അഭിനന്ദനത്തിനൊപ്പം മറ്റൊരു ആശങ്ക കൂടി പങ്കുവക്കുകയാണ് ആരാധകരുടെ ചോദ്യങ്ങള്‍ക്ക് ഇന്‍സ്റ്റഗ്രാമിലൂടെ മറുപടി പറയവെ റിമ. പ്രതീക്ഷ നല്‍കുന്നത് എന്തായിരുന്നുവെന്നാണ് റിമയോട് ഒരാള് ചോദിച്ചത്. കങ്കണയുടെ അക്കൗണ്ട് സസ്‌പെന്‍ഡ് ചെയ്തത് എന്നതായിരുന്നു അതിന് റിമ നല്‍കിയ മറുപടി.\n'റണ് ഔട്ട്' എന്ന് പറഞ്ഞാണ് ട്വിറ്ററിന്റെ നടപടിയില് റിമ സന്തോഷം പ്രകടിപ്പിച്ചത്. ചിരിക്കുന്ന സ്മൈലിയും നടി പോസ്റ്റില് ഉള്‍പ്പെടുത്തിയിട്ടുണ്ട്.\nകങ്കണ റണ് ഔട്ട് ആയതില് സന്തോഷമുണ്ട്. എന്നാല് ഇത്തരം നടപടികള് നമ്മള്‍ക്കെതിരേയും സംഭവിക്കാം. ഏതെങ്കിലും ഒരു ശക്തി സമൂഹമാധ്യമങ്ങള് ബാന് ചെയ്യുന്നതില് എതിര്‍പ്പുണ്ടെന്നും റിമ അതോടൊപ്പം പങ്കുവച്ചു.\nതിരഞ്ഞെടുപ്പിന് ശേഷം മമത ബാനര്‍ജിക്കെതിരേയായിരുന്നു കങ്കണയുടെ ട്വീറ്റ്. അക്രമങ്ങളെ അക്രമം കൊണ്ട് നേരിടാന് ആഹ്വാനം ചെയ്യുന്ന തരത്തിലായിരുന്നു കങ്കണയുടെ പരാമര്‍ശം.\nബാംഗാളിനെ മമത മറ്റൊരു കശ്മീരാക്കി മാറ്റുന്നുവെന്നായിരുന്നു കങ്കണയുടെ ആരോപണം. 'ഇത് ഭയാനകമാണ്.... ഗുണ്ടയെ കൊല്ലാന് സൂപ്പര് ഗുണ്ടയെയാണ് നമുക്കു വേണ്ടത്.... കെട്ടഴിച്ചുവിട്ട രാക്ഷസരൂപിയെ പോലെയാണ് ഈ സ്ത്രീ... ഇവരെ മെരുക്കാന് രണ്ടായിരത്തിലേതു പോലെ ദയവായി താങ്കളുടെ വിരാടരൂപം പുറത്തെടുക്കൂ...' ബംഗാളില് രാഷ്ട്രപതിഭരണം എന്ന ഹാഷ്ടാഗോടെയാണ് കങ്കണ ട്വീറ്റ് ചെയ്തത്.\nContent Highlights: Rima Kallingal about Kangana Ranaut twitter Ban Bangal, Mamta Banerjee\n'സന്തോഷത്തിന്റെ ഒന്നാം രഹസ്യം' അമേരിക്കയില് തിയേറ്റര് റിലീസിനൊരുങ്ങുന്നു


ആഗ്രഹിച്ചത് മമ്മൂട്ടിയെ കിട്ടിയതോ വിജയ് സേതുപതിയെ തന്റെ പുതു ചിത്രത്തെ കുറിച്ച് സംവിധായകൻ!! - B4blaze\nതമിഴ് സംവിധായകൻ സീനു രാമസ്വാമിയുടെ അടുത്ത പുതിയചിത്രം ‘മാമനിതൻ ‘ . ചിത്രത്തിൽ ആദ്യം മമ്മൂട്ടിയെ ആയിരുന്നു തീരുമാനിച്ചത്. എന്നാൽ വിജയ് സേതുപതി മമ്മൂട്ടിക്ക് പകരം ചിത്രത്തിൽ ഇപ്പോൾ അഭിനയിക്കുകയാണ് . ജൂൺ 24 നെ ചിത്രം തീയിട്ടറുകളിൽ എത്തുന്നു എന്നാണ് പ്രാധമിക റിപ്പോർട്ട്. ചിത്രത്തിൽ നായകനായി വിജയ് സേതുപതി എത്തിയതിനെ കുറിച്ച് സീനു രാമസ്വാമി വെളിപ്പെടുത്തുകയാണ് ഇപ്പോൾ. തനിക്കു ആദ്യം ഈ ചിത്രം മമ്മൂട്ടിയെ കൊണ്ട് ചെയ്യിപ്പിക്കാൻ ആയിരുന്നു ആഗ്രഹം. എന്നാൽ അദ്ദേഹത്തെ കിട്ടാതെ വന്നപ്പോളാണ് വിജയ് സേതുപതിയിലേക്കു എത്തപ്പെട്ടത് സംവിധായകൻ പറയുന്നു.\nചിത്രത്തിന്റെ പ്രൊമോഷൻ വേളയിൽ ആണ് സീനു ഈ കാര്യം വെളിപ്പെടുത്തിയത്. ഈ ചിത്രം എഴുതി കഴിഞ്ഞപ്പോൾ ആദ്യം മമ്മൂട്ടി സാറിനെ വെച്ച് ചെയ്യാമെന്ന് ആണ് തീരുമാനിച്ചത്. അതിനായി അദ്ദേഹത്തെ നേരിട്ടു കാണാൻ ചെല്ലുകയും ചെയ്യ്തു. അന്ന് അദ്ദേഹത്തെ കണ്ടിരുന്ന ഞാൻ പിന്നിട് വീണ്ടും കാണാൻ ചെന്നപ്പോൾ അദ്ദേഹത്തിന്റെ തിരക്കു കാരണം കണ്ടിരുന്നില്ല സീനു രാമസ്വാമി പറയുന്നു.\nറിയലിസ്റ്റിക് സിനിമകളും, കൊമേഴ്‌സ്യൽ സിനിമകളും ഒരുപോലെ കൈകാര്യം ചെയ്യുന്ന ഒരു നടൻ ആയിരിക്കണം ഈ സിനിമയിലും അങ്ങനെ ഉള്ള കഴിവുള്ള രണ്ടു നടന്മാർ ആണ് മമ്മൂട്ടിയും, മോഹൻലാലും. സീനു രാമസ്വാമി പറഞ്ഞു. അങ്ങനെ ഒരു ആക്ടറിനെ ആലോചിച്ചിരിക്കുമ്പോൾ ആണ് വിജയ് സേതുപതിയെ മനസിലേക്ക് ഓടി വന്നത് പിന്നീട് അധികം ആലോചിക്കാതെ സേതുപതിയോടു വിവരം പറയുകയും അദ്ദേഹം ഓകെ പറയുകയും ചെയ്യ്തു സീനു രാമസ്വാമി പറഞ്ഞു.\nRelated Topics:featuredmammoottyVijay sethupathi


Subeera murder case | മലപ്പുറത്തുകൊല്ലപ്പെട്ട 21കാരി സുബീറ ഫർഹത്തിന്റെ മൃതദേഹം സംസ്‌കരിച്ചു; വീട്ടിൽ നടന്ന മയ്യത്ത് നിസ്‌ക്കാരത്തിന് നേതൃത്വം നൽകി പിതാവ് കബീർ; മൂന്നര പവൻ സ്വർണത്തിനുവേണ്ടി അയൽക്കാരൻ അരുംകൊലചെയ്ത സംഭവത്തിൽനിന്നും മുക്തരാവാതെ കുടുംബവും നാട്ടുകാരും - MarunadanMalayalee.com\nമലപ്പുറത്തുകൊല്ലപ്പെട്ട 21കാരി സുബീറ ഫർഹത്തിന്റെ മൃതദേഹം സംസ്‌കരിച്ചു; വീട്ടിൽ നടന്ന മയ്യത്ത് നിസ്‌ക്കാരത്തിന് നേതൃത്വം നൽകി പിതാവ് കബീർ; മൂന്നര പവൻ സ്വർണത്തിനുവേണ്ടി അയൽക്കാരൻ അരുംകൊലചെയ്ത സംഭവത്തിൽനിന്നും മുക്തരാവാതെ കുടുംബവും നാട്ടുകാരും\nApril 26, 202109:17 PM IST Permalink\nമലപ്പുറം: ആതവനാട് കഞ്ഞിപ്പുര ചോറ്റൂരിൽ അയൽവാസിയാൽ കൊല ചെയ്യപ്പെട്ട സുബീറ ഫർഹത്ത് (21 ) ന്റെ മൃതദേഹം ഇന്ന് കബറടക്കി. കഴിഞ്ഞ മാർച്ച് 10 നു രാവിലെ9മണിക്ക് വീട്ടിൽ നിന്നും വെട്ടിച്ചിറയിലെ ജോലി സ്ഥലത്തേക്ക് പോയ സുബീറ ഫർഹത്തിനെ കാണാതാവുകയായിരുന്നു. 41 ദിവസങ്ങൾക്ക് ശേഷം ഏപ്രിൽ 20 ചൊവ്വാഴ്ച യുവതിയുടെ വീടിന്റെ 200 മീറ്റർ അകലെയുള്ള ആളൊഴിഞ്ഞ പറമ്പിൽ കുഴിച്ചിട്ട നിലയിൽ മൃതദേഹം പൊലീസ് കണ്ടെത്തുകയായിരുന്നു.\nബുധനാഴ്‌ച്ച രാവിലെ പുറത്തെടുത്ത മൃതദേഹ അവഷിശ് ടങ്ങൾ പോസ്റ്റ് മോർട്ടത്തിനും വിശദമായ ഫോറൻസിക് പരിശോധനക്കുമായി മഞ്ചേരി മെഡിക്കൽ കോളേജിലേക്ക് മാറ്റിയിരുന്നു. പരിശോധനകൾ പൂർത്തിയാക്കി തിങ്കളാഴ്ച മൃതദേഹം ബന്ധുക്കൾക്ക് വിട്ടുകൊടുത്തു. തുടർന്ന് ഉച്ചക്ക് 2.15 മണിയോടെ മൃതദേഹം വീട്ടിലെത്തിച്ചു.വീട്ടിൽ നടന്ന ചടങ്ങിൽ പിതാവ് ചോറ്റൂർ കിഴുകപറമ്പാട്ട് വീട്ടിൽ കബീർ മയ്യത്ത് നിസ്‌ക്കാരത്തിന് നേതൃത്വം നൽകി. തുടർന്ന് 2.45 ഓടെ ചോറ്റൂർ ജുമാമസ്ജിദ് കബർസ്ഥാനിൽ ബന്ധുക്കളുടെയും നാട്ടുകാരുടെയും സാന്നിധ്യത്തിൽ കബറടക്കി.\nപ്രതി മുഹമ്മദ് അൻവറിനെ കൃത്യം നടത്തിയ സ്ഥലത്തെത്തിച്ച് കഴിഞ്ഞ ദിവസം പൊലീസ് തെളിവെടുപ്പ് നടത്തിയിരുന്നു.. വ്യാഴാഴ്ച പകൽ 11 .30 ഓടെയാണ് മൃതദേഹം കുഴിച്ചുമൂടിയതിനു സമീപത്തെ ചെങ്കൽ ക്വാറിയിലെത്തിച്ച് തെളിവെടുപ്പ് നടത്തിയത്. തുടർന്ന് യുവതിയുടെ ഷോൾഡർ ബാഗ്, പ്രതിയുടെ വസ്ത്രങ്ങൾ, മൃതദേഹം മറവു ചെയ്യാൻ ഉപയോഗിച്ച കൈക്കോട്ട് എന്നിവ കണ്ടെടുത്തു. മൊബൈൽ ഫോൺ കുഴൽക്കിണറിൽ ഇട്ടതിനാൽ കണ്ടെടുക്കാൻ കഴിഞ്ഞിട്ടില്ല.\nയുവതിയുടെ ആഭരങ്ങൾ വിൽപ്പന നടത്തിയിരിക്കുകയാണ്. ഇത് അടുത്ത ദിവസം വീണ്ടെടുക്കും. കൊലപാതകം നടത്തിയതിനു ശേഷം യുവതിയുടെ കൈവശമുണ്ടായിരുന്ന ഷോൾഡർ ബാഗ് പ്രതി ചെങ്കൽ ക്വാറിയിൽ കുഴിച്ചിടുകയായിരുന്നു. ഇത് പ്രതി തന്നെ പുറത്തെടുത്തു. മൊബൈൽ ഫോൺ തൊട്ടടുത്ത് തന്നെയുള്ള കുഴൽക്കിണറിൽ ഇട്ടതിനു ശേഷം വലിയ കല്ലുകളും ഇട്ടു. ഏകദേശം 500 അടിയോളം ആഴമുള്ള കുഴൽക്കിണറിൽ കയർ ഇറക്കി പരിശോധിച്ചപ്പോൾ 30 മീറ്റർ ആഴത്തിൽ മാത്രമേ എത്തിയുള്ളു.\nഅതുകൊണ്ടുതന്നെ മൊബൈൽ ഫോൺ വീടെടുക്കാൻ കഴിഞ്ഞില്ല. മൃതദേഹം കുഴിച്ചിടാൻ ഉപയോഗിച്ച കൈക്കോട്ട് തൊട്ടടുത്ത പറമ്പിൽ നിന്നും കണ്ടെത്തു. പ്രതി കൃത്യം നിർവ്വഹിക്കുന്ന സമയത്ത് ധരിച്ചിരുന്ന വസ്ത്രങ്ങൾ ഇയാളുടെ വീടിനു ഏതാനും മീറ്ററുകൾ അകലെയുള്ള ആളൊഴിഞ്ഞ പറമ്പിൽ നിന്നും പൊലീസ് കണ്ടെടുത്തു. പൊലീസ് നായ പരിശോധനക്ക് എത്തിയാൽ പിടിക്കപ്പെടാതിരിക്കാനാണ് വസ്ത്രങ്ങൾ ഉപേക്ഷിച്ചത്. ബുധനാഴ്ച കോടതിൽ ഹാജരാക്കിയ പ്രതിയെ മൂന്നു ദിവസം പൊലീസ് കസ്റ്റഡിയിൽ വിടുകയായിരുന്നു. വളാഞ്ചേരി സ്റ്റേഷൻ എസ് എച്ച് ഒ പി എം ഷമീറിന്റെ നേതൃത്വത്തിൽ എസ്. ഐമാരായ. മുഹമ്മദ് റാഫി, പ്രമോദ്, എ എസ് ഐ ജയപ്രകാശ്, എസ്.സി.പി.ഒമാരായ. രാജേഷ്, ജയപ്രകാശ് എന്നിവരടങ്ങിയ സംഘമാണ് പ്രതിയുമായി തെളിവെടുപ്പ് നടത്തിയത്.സുബൈദയാണ് സുബീറ ഫർഹത്തിന്റെ മാതാവ്. സഹോദരങ്ങൾ : നസീഹ, മുഹമ്മദ് അസ്ലം


farmers death farmers death in up- fir registered agianst 14 people also asish misra bjp\nയുപിയില് കര്‍ഷകര് മരിച്ച സംഭവത്തില് കേന്ദ്രമന്ത്രിയുടെ മകനുള്‍പ്പെടെ 14 പേര്‍ക്കെതിരെ കേസ്; കര്‍ഷകരെ കുറ്റപ്പെടുത്തി എഫ്‌ഐആര്; പ്രതിഷേധം വ്യാപിക്കുന്നു\nയുപിയില് കര്‍ഷക പ്രക്ഷോഭ വേദിയിലേക്ക് വാഹനമിടിച്ചുകയറി കര്‍ഷകര് മരിച്ച സംഭവത്തില് കേന്ദ്രമന്ത്രി അജയ് കുമാര് ടേനിയുടെ മകന് ആശിഷ് മിശ്രയുള്‍പ്പെടെ 14 പേര്‍ക്കെതിരെ കേസ്. ഐപിസി 302 പ്രകാരമാണ് കേസെടുത്തിരിക്കുന്നത്. യുപി സംഭവത്തില് പ്രതിഷേധിച്ച് മരിച്ചവരുടെ മൃതദേഹവുമായി റോഡ് ഉപരോധിക്കുകയാണ് കര്‍ഷകര്. farmers death 11 മണിക്ക് ഡല്‍ഹി യുപി ഭവനില് കര്‍ഷകര് പ്രതിഷേധിക്കും. ലഖിംപുരിലേക്ക് തിരിച്ച ചന്ദ്രശേഖര് ആസാദിനെ പൊലീസ് കസ്റ്റഡിയിലെടുത്തെന്നാണ് റിപ്പോര്‍ട്ട്. അതിനിടെ സംഘര്‍ഷത്തില് മരിച്ചവരുടെ എണ്ണം9ആയി. അപകടത്തില് പരുക്കേറ്റ് പ്രാദേശിക മാധ്യമപ്രവര്‍ത്തകനാണ് മരിച്ചത്.\nകര്‍ഷകര് കൊല്ലപ്പെട്ട സംഭവത്തില് പ്രാഥമിക അന്വേഷണത്തിന്റെ അടിസ്ഥാനത്തിലാണ് 14 പേര്‍ക്കെതിരെ കേസെടുത്തിരിക്കുന്നതെന്ന് പൊലീസ് അറിയിച്ചു. എന്നാല് ജുഡിഷ്യല് അന്വേഷണം വേണമെന്ന ആവശ്യത്തിലുറച്ചുനില്‍ക്കുകയാണ് കര്‍ഷകര്. പ്രതിഷേധത്തിനെത്തിയ കര്‍ഷര്‍ക്കുനേരെ ബോധപൂര്‍വം വാഹനമിടിച്ചുകയറ്റുകയായിരുന്നു എന്നാണ് സംയുക്ത കിസാന് മോര്‍ച്ച ഉള്‍പ്പെടെ ഉന്നയിക്കുന്ന ആരോപണം. ഇതുമായി ബന്ധപ്പെട്ട പരാതി ജില്ലാ മജിസ്‌ട്രേറ്റിനും നല്‍കിയിട്ടുണ്ട്.\nഅതേസമയം യുപിയില് സമരം ചെയ്യുന്ന കര്‍ഷകരെ കുറ്റപ്പെടുത്തിയാണ് പൊലീസ് എഫ്‌ഐആര് തയ്യാറാക്കിയത്. ലഖിംപൂര്‍ഖേരിയില് അപകടമുണ്ടായ വാഹനവ്യൂഹത്തിന് നേരെ കല്ലേറുണ്ടായതായി യുപി പൊലീസ് റിപ്പോര്‍ട്ടില് പറയുന്നു. കല്ലേറില് നിയന്ത്രണം വിട്ട വാഹനമാണ് കര്‍ഷകര്‍ക്കിടയിലേക്ക് പാഞ്ഞുകയറിയത്. വാഹനമിടിച്ച് ബിജെപി പ്രവര്‍ത്തകര് മരിച്ചതും അന്വേഷിച്ചുവരികയാണെന്ന് പൊലീസ് അറിയിച്ചു.\nസംഭവസ്ഥലം സന്ദര്‍ശിക്കാനെത്തുന്ന രാഷ്ട്രീയ പ്രവര്‍ത്തകരെ പൊലീസ് തടയുകയാണ്. കോണ്‍ഗ്രസ് നേതാവ് പ്രിയങ്കാ ഗാന്ധിയെയും അറസ്റ്റ് ചെയ്തു. അര്‍ധരാത്രിയില് ലഖിംപൂര് ഖേരിയിലേക്ക് തിരിച്ച കോണ്‍ഗ്രസ് നേതാവ് പ്രിയങ്ക ഗാന്ധിയെ യുപി പൊലീസ് തടഞ്ഞിരുന്നു. തുടര്‍ന്ന് പ്രിയങ്ക കാല്‍നടയായി മുന്നോട്ടുനീങ്ങുകയായിരുന്നു. നൂറ് കണക്കിന് പ്രവര്‍ത്തകരും പ്രിയങ്കയ്‌ക്കൊപ്പം നടന്നു. പിന്നീട് വാഹനത്തില് പോകാന് പ്രിയങ്കയ്ക്ക് പൊലീസ് അനുവാദം നല്‍കി. എന്നാല്, ലഖിംപൂര് ഖേരിയില് എത്തും മുന്‍പ് പ്രിയങ്കയെ പൊലീസ് തടഞ്ഞ് സീതാപൂര് പൊലീസ് സ്റ്റേഷനിലേക്ക് കൊണ്ടുപോവുകയായിരുന്നു. കാല്‍നട യാത്രക്കൊടുവില് ലഖിംപൂര് ഖേരിയിലെത്തിയ പ്രിയങ്കയെ പൊലീസ് അറസ്റ്റ് ചെയ്യുകയായിരുന്നു.\nRead Also : പ്രിയങ്ക ഗാന്ധി അറസ്റ്റിൽ\nസംഭവത്തില് തന്റെ മകന് പങ്കില്ലെന്ന് വിശദീകരിച്ച് കേന്ദ്രമന്ത്രി അജയ് മിശ്ര ഇന്നലെ രംഗത്തെത്തിയിരുന്നു. ഇതിനെ എതിര്‍ക്കുന്നതാണ് എഫ്‌ഐആര്.വഹനവ്യൂഹത്തില് തന്റെ മകന് ഇല്ലായിരുന്നുവെന്നും ഉണ്ടായിരുന്നെങ്കില് ജീവനോടെ പുറത്തുവരില്ലായിരുന്നെന്നും കേന്ദ്രമന്ത്രി പറഞ്ഞു. അക്രമണത്തിന്റെ വിഡിയോ ദൃശ്യങ്ങള് തന്റെ പക്കലുണ്ടെന്നും കേന്ദ്രമന്ത്രി പറഞ്ഞിരുന്നു.\nStory Highlights: farmers death\nRead more on: ajay misra minister | asish misra bjp | farmers dead | Utharpradesh


നരേന്ദ്ര മോദി നേതൃത്വം ഒഴിയുന്ന ദിവസം ഞാന് രാഷ്ട്രീയം പ്രവര്‍ത്തനം അവസാനിപ്പിക്കും: സ്മൃതി ഇറാനി - ഇ വാർത്ത | evartha\nനരേന്ദ്ര മോദി നേതൃത്വം ഒഴിയുന്ന ദിവസം ഞാന് രാഷ്ട്രീയം പ്രവര്‍ത്തനം അവസാനിപ്പിക്കും: സ്മൃതി ഇറാനി\nപ്രധാനമന്ത്രി നരേന്ദ്ര മോദി രാഷ്ട്രീയം അവസാനിപ്പിക്കുന്ന ദിവസം താനും ഇന്ത്യന് രാഷ്ട്രീയം വിടുമെന്നു കേന്ദ്ര ടെക്‌സ്‌റ്റൈല്‍സ് വകുപ്പ് മന്ത്രി സ്മൃതി ഇറാനി. മോദി ഇനിയുമേറെക്കാലം ഭരിക്കുമെന്നും സ്മൃതി പറഞ്ഞു. പൂണെയില് നടക്കുന്ന വേര്‍ഡ്‌സ് കൗണ്ട് ഫെസ്റ്റിവലിന്റെ ഒരു സെക്ഷനില് സംസാരിക്കുകയായിരുന്നു സ്മൃതി.\n‘ഞാന് രാഷ്ട്രീയത്തിലേക്ക് പ്രവേശിച്ചത് ഊര്‍ജ്ജിതപ്രഭാവമുള്ള നേതാക്കള്‍ക്ക് കീഴില് പ്രവര്‍ത്തിക്കാനായിരുന്നു. വാജ്പയിക്ക് കീഴിലും ഇപ്പോള് നരേന്ദ്രമോദിക്ക് കീഴിലും പ്രവര്‍ത്തിക്കാന് കഴിഞ്ഞത് തന്റെ ഏറ്റവും വലിയ ഭാഗ്യമായി കാണുന്നു. തനിക്ക് പ്രധാനമന്ത്രി പദവിയോട് മോഹമില്ല. പ്രധാനമന്ത്രി നരേന്ദ്രമോദി എന്നാണോ തന്റെ ബൂട്ട്‌സ് അഴിച്ചുവെച്ച് രാഷ്ട്രീയം വിടുന്നത്, അന്ന് ഞാനും രാഷ്ട്രീയപ്രവര്‍ത്തനം നിര്‍ത്തും’ സ്മൃതി ഇറാനി പറഞ്ഞു.\nനിങ്ങള് കരുതുന്നുണ്ടാകും മോദി അധികം കാലം ആ സ്ഥാനം തുടരില്ലെന്ന്, എന്നാല് ഞാന് നിങ്ങളോട് ഒരു കാര്യം പറയാന് ആഗ്രഹിക്കുന്നു. അദ്ദേഹം ഇനിയും നിരവധി വര്‍ഷങ്ങള് സജീവമായി തന്നെ ഉണ്ടാകും സ്മൃതി പറഞ്ഞു. വരുന്ന തെരഞ്ഞെടുപ്പിനെക്കുറിച്ചുള്ള ചോദ്യങ്ങള്‍ക്ക് പാര്‍ട്ടിയുടേയും പാര്‍ട്ടി അധ്യക്ഷന്റേയും തീരുമാനത്തിനനുസരിച്ചായിരിക്കുമെന്നും കാര്യങ്ങളെന്നും അവര് പറഞ്ഞു.


നീ ചെയ്യുന്ന സകല പ്രവൃത്തിയിലും നിന്റെ ദൈവമായ യഹോവ നിന്നെ അനുഗ്രഹിക്കും. ആവർത്തനം 14:29\n‘‘യഹോവയെ ഭയപ്പെട്ട് അവന്റെ വഴികളിൽ നടക്കുന്ന ഏവനും ഭാഗ്യവാൻ’’ (സങ്കീർത്തനം 128:1) എന്ന് വേദപുസ്തകം പറയുന്നു. അബ്രഹാം, താൻ മാത്രമല്ല, തന്റെ കുടുംബത്തെയും ദൈവഭക്തിയിലും ഭയത്തിലും വഴിനടത്തി. ഈ വിശ്വസ്തത കണ്ട ദൈവം, അബ്രഹാമിന്റെ സന്തതിയെ ‘‘എന്റെ സ്നേഹിതനായ അബ്രഹാമിന്റെ സന്തതി’’ എന്ന് വിളിച്ചു (യെശയ്യാവു 41:8). പ്രിയമുള്ളവരേ, അബ്രഹാമിനെപ്പോലെ അനുഗൃഹീതമായ ഒരു ജീവിതം നയിക്കുവാൻ നിങ്ങൾ ആഗ്രഹിക്കുന്നുവോ? അബ്രഹാമിന്റെ ജീവിതത്തിൽ കവിഞ്ഞൊഴുകിയ ദൈവീക നന്മകൾ നിങ്ങളുടെ ജീവിതത്തിലും പ്രതീക്ഷിക്കുന്നുവോ? അങ്ങനെ ആഗ്രഹിക്കുന്നുവെങ്കിൽ അബ്രഹാമിനെപ്പോലെ പൂർണ്ണഹൃദയത്തോടെ ദൈവത്തെ അന്വേഷിച്ച് ദൈവഭക്തിയിലും ദൈവഭയത്തിലും ജീവിക്കണം.\nദൈവഭക്തനും കഠിനാദ്ധ്വാനിയുമായ ഒരു യുവാവ് ഒരു സ്ഥാപനത്തിൽ ജോലി ചെയ്യുകയായിരുന്നു. അദ്ദേഹം തന്റെ തൊഴിലിനോട് ആത്മാർത്ഥതയുള്ളവനും ദൈവസന്നിധിയിൽ വിശ്വസ്തനുമായിരുന്നു. ഈ യുവാവിന്റെ സാമർത്ഥ്യം കണ്ട് മേലധികാരി അസൂയപ്പെട്ടു. ഈ യുവാവിന് സ്ഥാനക്കയറ്റം ലഭിക്കാതിരിക്കുവാൻ അയാൾ പലവഴികളിൽ പരിശമ്രിച്ചുകൊണ്ടിരുന്നു. കഠിനമായ വാക്കുകൾ ഉപയോഗിച്ച് അയാൾ അവനെ അധിക്ഷേപിക്കുകയും അപമാനിക്കുകയും ചെയ്തു. മാത്രമല്ല, നിസ്സാര കാരണങ്ങൾക്ക് കുറ്റാരോപണം നടത്തുക പതിവായി. എന്നാൽ ഈ യുവാവിന് എന്താണ് സംഭവിച്ചത് എന്ന് നിങ്ങൾക്കറിയാമോ? ദൈവഭക്തനും കഠിനാദ്ധ്വാനിയുമായ ഈ യുവാവിന് ദൈവം ഉയർന്ന സ്ഥാനങ്ങൾ നൽകി അനുഗ്രഹിക്കുകയും അസൂയാലുവായ മേലധികാരിക്ക് സ്ഥാനം നഷ്ടപ്പെടുകയും ചെയ്തു.\nപ്രിയമുള്ളവരേ, ദൈവം നമ്മിൽ ഭരമേൽപ്പിച്ചിരിക്കുന്ന കാര്യങ്ങളിൽ നാം വിശ്വസ്തരായിരിക്കുന്പോൾ ദൈവം നമ്മെ അനുഗ്രഹിച്ച്, നമുക്ക് ആവശ്യമായ സകല നന്മകളും നൽകും. ‘‘നീ ചെയ്യുന്ന സകല പ്രവൃത്തിയിലും നിന്റെ ദൈവമായ യഹോവ നിന്നെ അനുഗ്രഹിക്കും’’ എന്ന് ആവർത്തനം 14:29 പറയുന്നു. എന്തെല്ലാം പ്രതിബന്ധങ്ങൾ വന്നാലും ഭക്തിമാർഗ്ഗത്തിൽ നിന്നും വ്യതിചലിക്കാതെ, നിലനിൽപ്പിൻ! അപ്പോൾ നിങ്ങളും നിങ്ങളുടെ കുടുംബവും അനുഗ്രഹിക്കപ്പെടും.\nഅങ്ങ് എന്നെ അനുഗ്രഹിക്കേണമേ. ഭയഭക്തിയോടെ ജീവിപ്പാനും ഞാനും എന്റെ പിൻതലമുറക്കാരും അങ്ങയുടെ പരിപൂർണ്ണ അനുഗ്രഹങ്ങൾ പ്രാപിപ്പാനും ഇടയാക്കിത്തീർക്കേണമേ. എന്തെല്ലാം പ്രശ്നങ്ങൾ വന്നാലും അങ്ങയുടെ വഴിയിൽനിന്ന് വ്യതിചലിക്കാതിരിക്കുവാൻ എന്നെ സഹായിക്കേണമേ. അങ്ങ് എന്റെ കരം പിടിച്ച് എന്നെ വഴി നടത്തേണമേ.


ഇൻഷുറൻസ് ഇല്ലെങ്കിലും സഹായം | Alappuzha News | Alleppey News | ആലപ്പുഴ ജില്ലാ വാർത്തകൾ | District News | Malayalam Regional News | Chuttuvattom Malayala Manorama | ചുറ്റുവട്ടം മലയാള മനോരമ\nഇൻഷുറൻസ് ഇല്ലെങ്കിലും സഹായം\nമഴ ബാക്കിവച്ചത്..കൃഷിനാശം സംഭവിച്ച ചമ്പക്കുളം പടച്ചാൽ പാടശേഖരത്തിലെത്തിയ മന്ത്രി വി.എസ്.സുനിൽ കുമാർ മഴയിൽ നശിച്ച നെൽച്ചെടികൾ കാണുന്നു. എംഎൽഎമാരായ പി.ജെ. ജോസഫ്, റോഷി അഗസ്റ്റിൻ തുടങ്ങിയവർ സമീപം. ചിത്രം: മനോരമ.\nകുട്ടനാട് ∙ നെൽകൃഷിക്ക് ഇൻഷുറൻസ് എടുക്കാത്ത കർഷകരിൽ വിളനാശം ഉണ്ടായവർക്ക് സംസ്ഥാന ഇൻഷുറൻസിൽ പെടുത്തി തുക നൽകാൻ നടപടിയെടുക്കുമെന്ന് മന്ത്രി വി.എസ്.സുനിൽകുമാർ. കുട്ടനാട്ടിൽ ഈ വർഷത്തെ കൃഷിനാശം നേരിട്ടു കാണുന്നതിനും വിലയിരുത്തുന്നതിനുമായി വിവിധ പാടശേഖരങ്ങൾ സന്ദർശിക്കുകയായിരുന്നു മന്ത്രി. കർഷകർ കേന്ദ്ര, സംസ്ഥാന ഇൻഷുറൻസുകൾ എടുക്കാൻ പാടശേഖര സമിതികൾ ഇടപെടേണ്ടിയിരുന്നെന്നും അദ്ദേഹം പറഞ്ഞു.\nവിളനാശം വന്നവർക്ക് ഇൻഷുറൻസ് തുക എത്രയും വേഗം നൽകാനുള്ള നടപടി സ്വീകരിക്കും. അപ്രതീക്ഷിതമായി വന്ന മഴ പ്രതീക്ഷകളെ തെറ്റിച്ചു. സംസ്ഥാന ഇൻഷുറൻസും കേന്ദ്ര ഇൻഷുറൻസും സംയുക്തമായി നടപ്പാക്കിയ ഇന്ത്യയിലെ ഏക സംസ്ഥാനമാണ് കേരളമെന്നും മന്ത്രി ചൂണ്ടിക്കാട്ടി. കാലവർഷക്കെടുതിയിൽ കൃഷി നാശം സംഭവിച്ചവർക്ക് കഴിഞ്ഞ പ്രളയക്കെടുതിയിൽ ലഭ്യമാക്കിയ എല്ലാ സൗകര്യങ്ങളും തുടരും. പമ്പിങ് കുടിശിക പൂർണമായും കൊടുത്തുതീർത്ത് വരികയാണെന്നും മന്ത്രി പറഞ്ഞു.\nതുടർച്ചയായ മടവീഴ്ച പരിശോധിക്കും\nകഴിഞ്ഞ തവണ മടകുത്തിയ സ്ഥലത്ത് തന്നെ ഇത്തവണയും മടവീണത് ഗുരുതര സാഹചര്യമാണെന്നും ഇതെക്കുറിച്ച് പഠിക്കുമെന്നും മന്ത്രി വ്യക്തമാക്കി. കൃഷിനാശത്തിന്റെ ഭാരം പേറുന്ന കർഷകരുടെ മേൽ അധിക നഷ്ടം അടിച്ചേൽപ്പിക്കാതെ നെല്ല് സംഭരണം നടത്തുന്ന കാര്യം ഭക്ഷ്യമന്ത്രിയുമായി ചർച്ച ചെയ്തെന്നും സുനിൽകുമാർ അറിയിച്ചു. എംഎൽഎമാരായ പി.ജെ.ജോസഫ്,\nറോഷി അഗസ്റ്റിൻ, ജില്ലാ പഞ്ചായത്ത് പ്രസിഡന്റ് ജി.വേണുഗോപാൽ, പ്രിൻസിപ്പൽ അഗ്രികൾചർ ഓഫിസർ ലത ജി.പണിക്കർ, വിവിധ പടശേഖരസമിതി പ്രതിനിധികൾ, കർഷക സംഘടനാ പ്രതിനിധികൾ എന്നിവർ മന്ത്രിക്കൊപ്പം ഉണ്ടായിരുന്നു. പണ്ടാരക്കുളം പാടശേഖരത്തിലെ കൃഷിക്കാരൻ വർഗീസ് ആന്റണി കായൽ ചിറയാണ് മന്ത്രി ആദ്യം പരിശോധിച്ചത്. തുടർന്ന് കോയിക്കൽ പാടശേഖരം സന്ദർശിച്ച് നാശനഷ്ടങ്ങൾ വിലയിരുത്തി.\nഇതുവരെ 107 കോടി രൂപയുടെ കൃഷിനാശം\nഓഗസ്റ്റ് മാസത്തിലുണ്ടായ മഴയിലും വെള്ളപ്പൊക്കത്തിലും 2828.14 ഹെക്ടർ സ്ഥലത്തെ നെൽകൃഷി പൂർണമായും നഷ്ടപ്പെട്ടെന്ന് കൃഷി വകുപ്പിന്റെ കണക്ക്. പാടശേഖര സന്ദർശന വേളയിലാണ് മന്ത്രി സുനിൽകുമാർ ഇക്കാര്യം അറിയിച്ചത്. ഒക്ടോബറിൽ വീണ്ടും പ്രളയം ഉണ്ടായപ്പോൾ 2879.18 ഹെക്ടർ കൂടി പൂർണമായും വെള്ളത്തിനടിയിലായി.\n4136.76 ഹെക്ടർ ഭാഗികമായി വെള്ളത്തിനടിയിലായി. 625.88 ഹെക്ടർ മാത്രമാണ് കൊയ്തത്. സർക്കാരിനും കർഷകർക്കും അപ്രതീക്ഷിതമായുണ്ടായ പ്രകൃതി ക്ഷോഭം വലിയ നഷ്ടമാണ് ഉണ്ടാക്കിയതെന്ന് മന്ത്രി പറഞ്ഞു. ഇതുവരെ 107 കോടി രൂപയുടെ നഷ്ടം കൃഷി വകുപ്പ് തിട്ടപ്പെടുത്തിയെന്നും മന്ത്രി പറഞ്ഞു. 10470 ഹെക്ടർ സ്ഥലത്താണ് രണ്ടാം കൃഷി ഇറക്കിയത്.\n40 കിലോ വിത്തുമാത്രം\nകുട്ടനാട് ∙ കുട്ടനാട്ടിൽ കൃഷി നാശം സംഭവിച്ച കൃഷിക്കാരുമായി കൃഷി മന്ത്രി വി.എസ്.സുനിൽകുമാർ ചർച്ച നടത്തി. വിത്ത് സംബന്ധിച്ച് ആശങ്ക വേണ്ടെന്നും വേണ്ടത്ര ലഭ്യമാക്കുന്നതിന് നടപടി സ്വീകരിച്ചിട്ടുണ്ടെന്ന് മന്ത്രി കർഷകരുടെ ചോദ്യത്തിന് മറുപടിയായി പറഞ്ഞു. ഷെഡ്യൂൾ തയാറാക്കിയ പ്രകാരം വിത്ത് എത്തും. പാലക്കാട് വിത്ത് ശേഖരിക്കാൻ കാലതാമസമുണ്ടായതായും അദ്ദേഹം പറഞ്ഞു. കഴിഞ്ഞ വർഷത്തേതു പോലെ 50 കിലോ വിത്ത് ഇത്തവണയും ലഭ്യമാക്കണം എന്നായിരുന്നു കർഷകരുടെ മറ്റൊരു ആവശ്യം.\nപ്രളയത്തിന്റെ പശ്ചാത്തലത്തിൽ പ്രത്യേക ഇടപെടൽ നടത്തിയാണ് കഴിഞ്ഞ തവണ 50 കിലോ നൽകിയതെന്നും ഇത്തവണ 40 കിലോ വിത്തേ നൽകാനാകൂ എന്നും മന്ത്രി പറഞ്ഞു. മുൻവർഷങ്ങളിലും 40 കിലോ വിത്താണ് നൽകിയിരുന്നതെന്നും അദ്ദേഹം ചൂണ്ടിക്കാട്ടി. കേന്ദ്ര സർക്കാരിന്റെ ഇൻഷുറൻസ് എടുത്തവർക്ക് ഇടക്കാലത്ത് ഉണ്ടായ നഷ്ടത്തിന് സഹായം ലഭ്യമാക്കുന്നതിന് സർക്കാർ പ്രത്യേക ഉത്തരവ് ഇറക്കിയതായി മന്ത്രി യോഗത്തിൽ പറഞ്ഞു.\nഈർപ്പം, കൊയ്ത്തുയന്ത്രം:പരിഹാരം കാണുമെന്ന് മന്ത്രി\nനെല്ല് സംഭരിക്കുമ്പോൾ ഈർപ്പത്തിന്റെ പേരിൽ തൂക്കം കൂടുതലെടുക്കുന്നെന്ന പരാതിയും മന്ത്രിക്കു മുന്നിലെത്തി. അധികം കർഷകരെ ബാധിക്കാതെ പ്രശ്നം പരിഹരിക്കാൻ ശ്രമിക്കാമെന്നു മാത്രമേ ഇപ്പോൾ പറയാനാകൂ എന്നായിരുന്നു മന്ത്രിയുടെ മറുപടി. ഡിസംബർ 10ന് മുൻപ് എല്ലാവർക്കും ആവശ്യമായ വിത്ത് പൂർണമായും എത്തുമെന്നും മന്ത്രി വ്യക്തമാക്കി.\nകനാലുകളിലും തോടുകളിലും കായലിലും അടിഞ്ഞുകൂടിയ എക്കൽ മാറ്റുന്നത് അതത് പാടശേഖര സമിതികളെ ഏൽപ്പിക്കാൻ ഇറിഗേഷൻ വകുപ്പിന് നിർദേശം നൽകിയിട്ടുണ്ടെന്നും മന്ത്രി പറഞ്ഞു.ഭാഗികമായി നഷ്ടം സംഭവിച്ചവർക്ക് നിലവിലെ കേന്ദ്ര ഇൻഷുറൻസ് പദ്ധതി വഴി ആനുകൂല്യം ലഭിക്കത്തക്ക വിധം പ്രത്യേക ഉത്തരവ്2ദിവസത്തിനകം ഇറക്കും. കൊയ്ത്ത് യന്ത്രത്തിനു കൂടുതൽ പണം വാങ്ങുന്നെന്ന പരാതി ലഭിച്ചിട്ടുണ്ടെന്നും അതിന് പരിഹാരം കാണുന്നതിന് കലക്ടർ തലത്തിൽ 6ന് യോഗം വിളിക്കാൻ നിർദേശിച്ചിട്ടുണ്ടെന്നും മന്ത്രി പറഞ്ഞു.\nവാഗ്ദാനങ്ങൾ മറന്നിട്ടില്ല; ശ്രമങ്ങൾ തുടരുന്നു\nകുട്ടനാട് ∙ മൂന്നു മാസം മുൻപ് കുട്ടനാട്ടിലെത്തിയപ്പോൾ പ്രഖ്യാപിച്ച പദ്ധതികളെ കുറിച്ചു വാഗ്ദാനങ്ങളെ കുറിച്ചും മന്ത്രി വി.എസ്.സുനിൽകുമാർ പ്രതികരിക്കുന്നു.\nആർ ബ്ലോക്കിനു വേണ്ടിയുള്ള പുതിയ പദ്ധതി, 12 പുതിയ മോട്ടറുകളും അറ്റകുറ്റപ്പണി നടത്തിയ പഴയ 12 മോട്ടറുകളും എത്തിക്കുന്ന കാര്യം?\n‘കൃഷി വകുപ്പിന്റെ പ്രശ്നമല്ല ആർ ബ്ലോക്കിലേത്. 12 പുതിയ മോട്ടറുകളും തയാറാണ്. വെദ്യുതിയുടെ പ്രശ്നമുള്ളതു കൊണ്ട് മോട്ടറുകൾ എത്തിച്ചിട്ടും കാര്യമില്ലാത്ത സ്ഥിതിയാണ്. ഇക്കാര്യം പരിഹരിക്കേണ്ടത് വൈദ്യുതി ബോർഡാണ്. ബോർഡ് പറഞ്ഞ പണം കൃഷി വകുപ്പ് അടച്ചിട്ടുണ്ട്. ഒപ്പം വെള്ളം താഴാത്തതും പ്രതിസന്ധിയാണ്.\nഎച്ച് ബ്ലോക്കിൽ സബ് സ്റ്റേഷൻ നിർമിക്കുമെന്ന് വാഗ്ദാനം ചെയ്തിരുന്നു?\nഇക്കാര്യം ചൂണ്ടിക്കാട്ടി വൈദ്യുതി ബോർഡുമായി ബന്ധപ്പെട്ടിരുന്നു. സ്ഥലമാണ് സബ് സ്റ്റേഷൻ നിർമിക്കാനുള്ള പ്രശ്നം. കണ്ടെത്തിയ സ്ഥലം ചെളിയാണെന്നും അവിടെ സബ് സ്റ്റേഷൻ സ്ഥാപിക്കാൻ സാധിക്കില്ലെന്നുമാണ് വിദഗ്ധർ പറയുന്നത്. വയലല്ലാതെ, സ്റ്റേഷൻ നിർമിക്കാൻ സ്ഥലം ലഭിച്ചാൽ പദ്ധതി പരിഗണിക്കാൻ തയാറാണ്. അതിനാരെങ്കിലും തയാറായി മുന്നോട്ട് വരണം.\nകുട്ടനാട്ടിൽ പെട്ടിയും പറയും ഒഴിവാക്കി മോട്ടറുകൾ സ്ഥാപിക്കുമെന്നു പ്രഖ്യാപിച്ചിരുന്നു?\nറീബിൽഡ് കേരള പദ്ധതിയിൽ ഉൾപ്പെടുത്തി ഭാഗികമായി ഇതു നടപ്പിലാക്കാൻ കഴിയും. എന്നാലും 100 ശതമാനം പൂർത്തിയാകണമെങ്കിൽ രണ്ടാമത് ഒരു പ്രൊജക്ട് കൂടി വേണ്ടിവരും.\nനെല്ലെടുക്കുന്നതിന് ഇലക്ട്രോണിക് ത്രാസ് ?\nനെല്ല് എടുക്കാൻ ഇലക്ട്രോണിക് ത്രാസ് ഉപയോഗിക്കാമെന്നത് അംഗീകരിച്ചതാണ്. സിവിൽ സപ്ലൈസ് വകുപ്പ് മന്ത്രിയുമായി ചർച്ച നടത്തി തീരുമാനിച്ചതാണ് ഇക്കാര്യം. എന്നാൽ പാടശേഖര സമിതികൾക്കെല്ലാം സർക്കാർ ത്രാസ് കൊടുക്കുമെന്നല്ല അതിനർഥം. ഏജൻസികളോ സമിതിക്കാരോ ഇത് വാങ്ങി ഉപയോഗിക്കണം.\nകളർകോട് പ്രവർത്തിച്ചിരുന്ന വിത്ത് സംസ്കരണ പ്ലാന്റ് പ്രവർത്തനം ഒക്ടോബറിൽ ആരംഭിക്കുമെന്ന വാഗ്ദാനം ?\nഅവിടെ ജോലി പൂർത്തിയായിട്ടില്ല.7ലക്ഷം രൂപയുടെ കുറവുണ്ടായിരുന്നു.\nഈ തുകയും അടിയന്തരമായി പാസാക്കിയിട്ടുണ്ട്. എത്രയും വേഗം പണികൾ പൂർത്തിയാക്കി ആരംഭിക്കും.\nവിത്ത് കൃത്യമായി എത്തിക്കുമെന്ന് പറഞ്ഞിരുന്നു?\nവിത്ത് സംബന്ധിച്ച് ചില സാങ്കേതിക തടസ്സങ്ങളുണ്ടായി. പാലക്കാട് മഴ പെയ്തതു മൂലം വിത്തുണക്കാൻ വൈകി. പാലക്കാട് ഉദ്യോഗസ്ഥർ ക്യാംപ് ചെയ്ത് വിത്ത് വിതരണം നിരീക്ഷിക്കുന്നുണ്ട്. എങ്കിലും കേന്ദ്ര, സംസ്ഥാന വിത്ത് കോർപറേഷനുകളും കർണാടക വിത്ത് കോർപറേഷനും സഹകരിക്കുന്നുണ്ട്. കൊയ്ത്ത് തുടങ്ങുന്ന ഷെഡ്യൂൾ അനുസരിച്ച് വിത്ത് വൈകാതെ എത്തും.\nപഴയ കൊയ്ത്ത് യന്ത്രങ്ങൾ ?\nയന്ത്രങ്ങൾ തയാറാണ്. 60 യന്ത്രങ്ങളാണ് വകുപ്പിന്റെ കയ്യിലുള്ളത്. ഇതിൽ 14 എണ്ണം ആലപ്പുഴയിലാണ്. 14ൽ9എണ്ണം എത്തിയിട്ടുണ്ട്. ബാക്കി ഉടനെത്തും.


വളരെ പെട്ടെന്ന് തന്നെ ഉണങ്ങി പോകുകയും എന്നാൽ എല്ലാവർക്കും ഒരുപോലെ പാചകത്തിന് ആവശ്യം ഉള്ളതും ആയ ഒരു ഇനം ആണ് കറിവേപ്പ്. പലപ്പോഴും കറിവേപ്പിന് വളപ്രയോഗം നല്ല രീതിയിൽ അല്ലാത്തത് വളരെ പെട്ടെന്ന് തന്നെ അത് നശിച്ചു പോകുന്നതിന് കാരണമായിത്തീരാറുണ്ട്. ഈ സാഹചര്യത്തിൽ അടിവളം മുതൽ കറിവേപ്പിന്\nനല്ല രീതിയിൽ പരിചരണം നൽകിയെങ്കിൽ മാത്രമേ അത് ഫലപുഷ്ടി യോടു കൂടി മുകളിലേക്ക് തഴച്ച്, തളിർത്തു വരികയുള്ളൂ. അതി നായി എങ്ങനെ അടിവളം തയ്യാറാക്കാം എന്നാണ് ആദ്യമായി നോക്കാൻ പോകുന്നത്. ഇതിന് ആവശ്യം ഒന്നര ലിറ്റർ കഞ്ഞിവെള്ളം, ചാണകപ്പൊടി, കടല പ്പിണ്ണാക്ക് എന്നിവയാണ്. ഒന്നര ലിറ്റർ കഞ്ഞി വെള്ള ത്തിലേക്ക് ഒരുപിടി\nകപ്പലണ്ടിപ്പിണ്ണാക്ക് ഇട്ട് നന്നായി ഇളക്കി മിക്സ് ചെയ്ത് വെക്കേണ്ടതാണ്. രണ്ടുദിവസത്തി നുശേഷം വേണം ഈ വെള്ളം കറിവേപ്പിന് ഒഴിച്ച് കൊടുക്കുവാൻ. അല്പം മണമൊക്കെ ഉണ്ടാകുമെങ്കിലും വളരെ യധികം ഫലഭൂയിഷ്ഠമായ ഈ വെള്ളം കറിവേപ്പിന് ഒഴിച്ച് കൊടുക്കുന്നത് വളരെ പെട്ടെന്ന് തന്നെ കറിവേപ്പ് വളരുന്നതിന് സഹായകം ആകാം. രാവിലെയും വൈകുന്നേരവും\nമുടങ്ങാതെ വെള്ളം ഒഴിച്ചുകൊടുക്കുക യാണ് ചെയ്യേണ്ട മറ്റൊരു രീതി. മാത്രവുമല്ല ഇടയ്ക്കിടയ്ക്കുള്ള പരിപാലനം കറിവേപ്പിന് ആവശ്യമാണ്. തറച്ചു കിടക്കുന്ന മണ്ണ് ഇളക്കി കൊടുത്ത് വേരോട്ടം എളുപ്പത്തിൽ ആക്കുന്നത് കറിവേപ്പ് പെട്ടെന്ന് വളരുന്നതിന് സഹായിക്കും. ബാക്കി വിവരങ്ങൾക്ക് വീഡിയോ കാണൂ. Video Credits : Cheerulli Media


GST Council meet, tax slab on non-luxury items to be reduced-ചരക്ക് - സേവന നികുതിയിൽ കുറവ്\nGst Goods And Service Arun Jaitley Taxes Gst Slab\nഇന്ന് ചേർന്ന് ജിഎസ്ടി കൗൺസിൽ യോഗത്തിന്റേതാണ് തീരുമാനം\nDecember 22, 2018 06:07:12 pm\nന്യൂഡൽഹി: രാജ്യത്ത് ചരക്ക് സേവന നികുതിയിൽ 33 ഉൽപ്പന്നങ്ങളുടെ നികുതി നിരക്ക് കുറച്ചു. അവശ്യ സാധനങ്ങളുടെ വിഭാഗത്തിലാണ് നികുതി കുറച്ചത്. ഇന്ന് ചേർന്ന ജിഎസ്ടി കൗൺസിൽ യോഗത്തിന്റേതാണ് തീരുമാനം.\nആകെ 33 ഉൽപ്പന്നങ്ങളുടെ നികുതി കുറച്ചതിൽ 26 ഉൽപ്പന്നങ്ങൾ 18 ശതമാനം നികുതി വിഭാഗത്തിലും ഏഴ് ഉൽപ്പന്നങ്ങൾ 28 ശതമാനം സ്ലാബിലും ഉളളവയാണ്.\nഭിന്ന ശേഷിയുളളവരുടെ ആവശ്യം പരിഗണിച്ച് വീൽചെയറുകളുടെ നികുതി 28 ശതമാനത്തിൽ നിന്ന്5ശതമാനമാക്കി കുറച്ചു. 28 ശതമാനത്തിൽ നിന്നും 18 ശതമാനമാക്കി കുറച്ച ഉൽപ്പന്നങ്ങൾ, ടയർ, ടിവി, ബില്ല്യാഡ്സ്, സ്നൂക്കർ, ലിഥിയം ബാറ്ററി, വിസിആർ എന്നിവയാണ്.\n100 രൂപ വരെയുള്ള സിനിമ ടിക്കറ്റിന് 18% സ്ലാബിൽ നിന്നും 12% സ്ലാബിലേക്ക് കുറച്ചിട്ടുണ്ട്. 100 രൂപയുടെ മുകളിലുള്ള ടിക്കറ്റ് 28% സ്ലാബിൽ നിന്നും 18% സ്ലാബിലേക്ക് കുറച്ചിട്ടുണ്ട്. എന്നാൽ സിമന്റ് , സ്പെയർ പാർട്ട്സ് എന്നിവയുടെ നികുതി പഴയത് പോലെ തുടരും.\nസോളാർപ്ലാന്റിന്റെ നികുതി അഞ്ച് ശതമാനമായി കുറച്ചിട്ടുണ്ട്. ചരക്ക്- സേവന നികുതി ഘടനയിൽ ഇനിയും ഇളവുകൾ വരുത്തുമെന്ന് നേരത്തെ തന്നെ പ്രധാനമന്ത്രി നരേന്ദ്ര മോദി പ്രഖ്യാപിച്ചിരുന്നു. ജിഎസ്ടി പട്ടികയിൽ ഉൾപ്പെട്ടിരിക്കുന്ന 99 ശതമാനം സാധനങ്ങളുടെയും നികുതി നിരക്ക് 18 ശതമാനത്തിന് താഴെയെത്തിക്കുകയാണ് ലക്ഷ്യമെന്ന് പ്രധാനമന്ത്രി പറഞ്ഞത്.\nഎന്നാൽ നികുതി കുറയ്ക്കുന്നത് രാഷ്ട്രീയ നേട്ടത്തിന് വേണ്ടിയാണെന്ന് പ്രതിപക്ഷം ആരോപിച്ചു. ജിഎസ്ടി കൗൺസിൽ തീരുമാനമെടുക്കുന്നതിനു മുമ്പ് തന്നെ നികുതി നിരക്ക് സംബന്ധിച്ച  പ്രഖ്യാപിച്ച പ്രധാനമന്ത്രി നരേന്ദ്ര മോദിക്കെതിരെ പശ്ചിമ ബംഗാൾ ധനമന്ത്രി അമിത് മിത്ര രംഗത്തു വന്നിരുന്നു.\nTags: Central Government, GST\n‘വര്‍ഷങ്ങള്‍ക്ക് ശേഷം കുടുംബത്തില് ഒരു ആണ്‍കുഞ്ഞ് ജനിച്ചത് പോലെയാണ് കോണ്‍ഗ്രസിന്റെ ആഘോഷം’; വിജയ് രുപാനി\nജി എസ് ടി കൗൺസിൽ യോഗം ഇന്ന്; നിലവിലെ നിരക്കുകൾ മാറിയേക്കാം\nദേശീയ ചിഹ്നങ്ങൾ ദുരുപയോഗം ചെയ്താൽ ജയിൽ ശിക്ഷയും5ലക്ഷം രൂപ പിഴയും വന്നേക്കും\nഗ്രാമീണ തൊഴിലുറപ്പ് പദ്ധതി: തൊഴിലവസരങ്ങൾ കുറയുന്നുവോ?\nകേന്ദ്രത്തെ വിമർശിച്ച രാഹുൽ ബജാജിന് മറുപടിയുമായി മന്ത്രിമാർ\nകേന്ദ്ര സർക്കാരിൽ വിവിധ വകുപ്പുകളിലായി7ലക്ഷത്തോളം ഒഴിവുകൾ: ജിതേന്ദ്ര സിങ്\nലോട്ടറി ജിഎസ്ടി നിരക്ക് 28 ശതമാനമായി ഏകീകരിച്ചു; കേരളത്തിന് കനത്ത പ്രഹരം\nജിഡിപി വളര്‍ച്ച 4.5 ശതമാനം; ആറര വര്‍ഷത്തെ ഏറ്റവും താഴ്ന്ന നിരക്ക്\nരാജ്യത്ത് ഏറ്റവും മോശം പെെപ്പ് വെള്ളം ഡൽഹിയിൽ; സുരക്ഷിതം മുംബെെയിലേത്\nTrance, Paapam Cheyyathavar Kalleriyatte, Shubh Mangal Zyada Saavdhan and Bhoot Review: ഈ ആഴ്ചയിലെ റിലീസ് ചിത്രങ്ങൾ റിവ്യൂ...


നീരജ് ഉന്നയിച്ച ആരോപണങ്ങൾക്ക് ഫെഫ്‌ക വിശദീകരണം ആവശ്യപ്പെട്ടിരുന്നു\nUpdated: June 28, 2020 4:11:53 pm\nപരാമർശത്തിൽ ഉറച്ചു നിൽക്കുകയാണ് നീരജ് മാധവ്. ഇതുമായി ബന്ധപ്പെട്ട് നീരജ് താരസംഘടനയായ അമ്മയ്ക്ക് വിശദീകരണം നൽകിയിരുന്നു. ഗൂഢസംഘമുണ്ടെന്ന് പറഞ്ഞത് തന്റെ അനുഭവത്തിന്‍റെ അടിസ്ഥാനത്തിലാണെന്നാണ് നീരജ് വിശദീകരിക്കണ കുറിപ്പിൽ പറയുന്നത്. എന്നാൽ വിശദീകരണക്കുറിപ്പിൽ നീരജ് ആരുടെയും പേരെടുത്ത് പരാമർശിച്ചിട്ടില്ല. നീരജിന്റെ വിശദീകരണം അമ്മ ഫെഫ്കക്ക് കൈമാറി.\nനീരജിന്റെ വാക്കുകൾ എല്ലാവരെയും സംശയത്തിന്റെ മുനയില് നിര്‍ത്തുന്നതാണെന്നും പോസ്റ്റില് പറഞ്ഞിരിക്കുന്നവരുടെ പേരുകളെടുത്ത് പറയണമെന്നുമായിരുന്നു ഫെഫ്ക ജനറല് സെക്രട്ടറി ബി ഉണ്ണികൃഷ്ണന് ആവശ്യപ്പെട്ടിരുന്നു. അങ്ങനെയുള്ളവരെ ഒഴിവാക്കാൻ ഒപ്പം നിൽക്കണമെന്നും ഫെഫ്‌ക ജനറൽ സെക്രട്ടറി ബി.ഉണ്ണികൃഷ്‌ണൻ ‘അമ്മ’യ്‌ക്ക് അയച്ച കത്തിൽ പറയുന്നതായി റിപ്പോർട്ടിൽ പറയുന്നു. നീരജിന്റെ ഫെയ്‌സ്‌ബുക്ക് പോസ്റ്റിൽ സ്ത്രീവിരുദ്ധപരാമർശമുണ്ടെന്നും ഫെഫ്‌ക നൽകിയ കത്തിൽ ആരോപണമുണ്ട്.\nനീരജ് മാധവിന്റെ കുറിപ്പിനോട് സംവിധായകനും ചലച്ചിത്ര അക്കാദമി ചെയർമാനുമായ കമൽ നേരത്തെ പ്രതികരിച്ചിരുന്നു. “ഞങ്ങൾ ഒന്നിച്ച് സഹകരിച്ചിട്ടില്ലാത്തതിനാൽ, അദ്ദേഹത്തിനു നേരിട്ട അനുഭവം എനിക്കറിയില്ല. മലയാളസിനിമയിൽ പണ്ടൊക്കെ ഇത്തരം അനുഭവങ്ങൾ വളരെ കൂടുതലായിരുന്നു. എന്നാൽ ഇപ്പോൾ വളരെ സൗഹാർദ്ദപരമായാണ് മലയാളസിനിമ പോയികൊണ്ടിരിക്കുന്നത് എന്നാണ് ഞാൻ മനസ്സിലാക്കുന്നത്. നീരജിന് അത്തരം അനുഭവങ്ങൾ ഉണ്ടായിട്ടുണ്ടെങ്കിൽ അത് തികച്ചും നിർഭാഗ്യകരമാണ്, അത്തരം പ്രവണതകളെ പ്രോത്സാഹിപ്പിക്കാൻ പാടില്ല,” വിഷയത്തിൽ കമൽ ഏഷ്യാനെറ്റ് ന്യൂസിനോട് പറഞ്ഞതിങ്ങനെ.\nRead more: മലയാളസിനിമയിൽ വേർത്തിരിവുണ്ട്; നീരജിന്റെ ഫേസ്ബുക്ക് പോസ്റ്റ് വായിക്കാം\nFEFKAmalayalam filmsNeeraj Madhav\nWeb Title: Neeraj madhav gave explanation to fefka amma


ഹജ്ജ് സബ്സിഡി നിര്‍ത്തലാക്കിയതില് വ്യാപക പ്രതിഷേധം\n26 May 2018 7:38 AM GMT\nകേന്ദ്ര സര്‍ക്കാരിന്റെ നടപടി ന്യൂനപക്ഷ വിരുദ്ധ നീക്കത്തിന്റെ ഭാഗമാണെന്ന നിലപാടിലാണ് മുസ്‍ലിം ലീഗ്\nഹജ്ജ് സബ്സിഡി നിര്‍ത്തലാക്കിയതിന് എതിരെ വ്യാപക പ്രതിഷേധം. കേന്ദ്ര സര്‍ക്കാര് നടപടി ന്യൂനപക്ഷ വിരുദ്ധമാണെന്ന് കോണ്‍ഗ്രസും മുസ് ലീം ലീഗും കുറ്റപ്പെടുത്തി. കേന്ദ്ര സര്‍ക്കാര് തീരുമാനത്തില് വിവിധ മുസ്‍ലിം സംഘടനകളും ആശങ്ക പ്രകടിപ്പിച്ചു.\nകേന്ദ്ര സര്‍ക്കാരിന്റെ നടപടി ന്യൂനപക്ഷ വിരുദ്ധ നീക്കത്തിന്റെ ഭാഗമാണെന്ന നിലപാടിലാണ് മുസ്‍ലിം ലീഗ്. തീരുമാനത്തെ പിന്തുണയ്ക്കുന്ന സംസ്ഥാന സര്‍ക്കാര് നിലപാട് അംഗീകരിക്കാനാവില്ലെന്നും ദേശീയ ജനറല് സെക്രട്ടറി പി.കെ കുഞ്ഞാലികുട്ടി എം.പി പ്രതികരിച്ചു. ശക്തമായി എതിര്‍ക്കുമെന്ന് ലീഗ് അധ്യക്ഷന് ഹൈദരലി തങ്ങളും വ്യക്തമാക്കി.\nതീരുമാനം പ്രതിഷേധാര്‍ഹമാണെന്ന് കെ.പി.സി.സി അധ്യക്ഷന് എംഎം ഹസനും പ്രതികരിച്ചു. ഹജ്ജ് സബ് സിഡി മാത്രം നിര്‍ത്തലാക്കുന്ന നടപടി വിവേചനപരമാണെന്നായിരുന്നു ജമാഅത്തെ ഇസ്‍ലാമി നിലപാട്. നടപടി വേദനാജനകമാണെന്ന് കേരള നദ്‍വത്തുല് മുജാഹിദീന് വ്യക്തമാക്കി.


യൂറോ കപ്പ് വേദിയില് ഭീകരാക്രമണത്തിന് പദ്ധതിയിട്ട ഫ്രഞ്ച് പൗരന് അറസ്റ്റില്\nParis, First Published Jun 7, 2016, 12:55 AM IST\nപാരീസ്: യൂറോ കപ്പ് ഫുട്ബോള് വേദിയില് ഭീകരാക്രമണത്തിന് പദ്ധതിയിട്ട ഫ്രഞ്ച് പൗരനെ പിടികൂടി.യുക്രൈന്-പോളണ്ട് അതിര്‍ത്തിയില്‍വച്ച് വന് സ്ഫോടക ശേഖരവുമായാണ് ഇയാളെ പിടികൂടിയത്. യൂറോ കപ്പ് ആരംഭിക്കാന് മൂന്ന് ദിവസം മാത്രം ശേഷിക്കെയാണ് ഭീകരാക്രമണത്തിന് പദ്ധതിയിട്ടയാളെ സുരക്ഷ സൈന്യം പിടികൂടിയത്. ജൂണ് പത്തിന് ഫ്രാന്‍സിലാണ് യൂറോകപ്പിന് കിക്കോഫ്.\nഫ്രാന്‍സിലെ വിവിധ ഇടങ്ങില് ആക്രമണം നടത്താനായിരുന്നു ഇയാളുടെ പദ്ധതിയെന്ന് യുക്രൈന് സുരക്ഷ വിഭാഗമായ എസ്.ബി.യു അറിയിച്ചു. തീവ്രവലതുപക്ഷ വിഭാഗങ്ങളോട് അനുഭാവം പുലര്‍ത്തുന്ന ഫ്രഞ്ച് സ്വദേശിയായ ഗ്രിഗറി മോടൗക്‌സാണ് പിടിയിലായതെന്ന് ഫ്രഞ്ച് മാധ്യമങ്ങള് റിപ്പോര്‍ട്ട് ചെയ്തു. ഒരു മാസമായി ഗ്രിഗറി സുരക്ഷ സൈന്യത്തിന്റെ നിരീക്ഷണത്തിലായിരുന്നു.\n125 കിലോ സ്ഫോടക വസ്തുക്കള്, തോക്കുകള്, ഗ്രാനൈഡുകള് തുടങ്ങിയവ ഗ്രിഗറിയില് നിന്ന് കണ്ടെടുത്തു. പാലങ്ങളും പള്ളികളുമടക്കം പത്തിലധികം സ്ഥലങ്ങളില് ആക്രമണം നടത്താനായിരുന്നു ഇയാളുടെ പദ്ധതി. യൂറോകപ്പ് ഫുട്ബോള് ചാമ്പ്യന്‍ഷിപ്പിനോട് അനുബന്ധിച്ച് ഫ്രാന്‍സില് തീവ്രവാദി ആക്രമണത്തിന് സാധ്യതയുണ്ടെന്ന് നേരത്തെ റിപ്പോര്‍ട്ടുണ്ടായിരുന്നു.\nപുതിയ സാഹചര്യത്തില് യൂറോകപ്പ് നടക്കുന്ന നഗരങ്ങളിലടക്കം ഫ്രാന്‍സിലെങ്ങും സുരക്ഷ കര്‍ശനമാക്കി. ഒരുലക്ഷത്തോളം പൊലീസുകാരെയാണ് സുരക്ഷക്കായി നിയോഗിച്ചിരിക്കുന്നത്. കഴിഞ്ഞ നവംബറില് പാരീസിലുണ്ടായ ഭീകരാക്രമണത്തില് 130 പേര് മരിച്ചിരുന്നു.\nEuro cup terror attack\nയൂറോ കപ്പ് ഭീകരാക്രമണം


മുഖത്തിനനുസരിച്ച് മുടിക്കെട്ടിന്റെ ശൈലി മാറ്റിയാൽ പുതിയൊരാളാകാം | ambika pillai | beauty | hair style\nSaturday 07 July 2018 04:04 PM IST\nഫാഷൻ റാംപിലും സ്റ്റേജ് ഷോകളിലും നേരിടുന്ന വലിയ വെല്ലുവിളി ഒരേ വ്യക്തിയ്ക്കു തന്നെ അഞ്ചോളം ഹെയർ സ്റ്റൈലുകൾ മാറി മാറി പരീക്ഷിക്കേണ്ടി വരും എന്നതാണ്. മിക്ക മോഡലുകളും പൂർണ തൃപ്തിയോടെയല്ല പല ഹെയർ സ്റ്റൈലും പരീക്ഷിക്കുന്നത്. എന്നാൽ ഇതിൽ നിന്നു വ്യത്യസ്തയായി എന്നെ ഏറെ വിസ്മയിപ്പിച്ച പെൺകുട്ടിയാണ് ലക്ഷ്മി റാണ.\nഓവൽ ഷേപ്പിലുള്ള ചെറിയ മുഖമായതു കൊണ്ട് എല്ലാ ഹെയർ സ്റ്റൈലും ലക്ഷ്മിക്ക് ഒരുപോലെ ഇണങ്ങും. ഓരോ ഹെയർ സ്റ്റൈലിലും ഓരോ ലുക്കായിരുന്നു ലക്ഷ്മിക്ക്. ആ മേക്കോവേറുകളെല്ലാം ലക്ഷ്മി ഒരുപാട് ആസ്വദിച്ചിരുന്നു. മുഖത്തിന്റെ ആകൃതി ഏതായാലും മേക്കപ്പിലൂടെ ഓരോ വ്യക്തിയുടേയും ലുക്കിൽ അ തിശയകരമായ മാറ്റങ്ങൾ സൃഷ്ടിക്കാനാകും. ഫ്രെഷ് ലുക്ക് ഇടയ്ക്കിടെ ആഗ്രഹിക്കുന്നവർക്ക് മുടിയിൽ നിന്നും തന്നെ തുടങ്ങാം.\nഒന്നു മാറ്റി പിടിക്കാം\nചുരുണ്ട അലസമായ മുടി സോഫ്റ്റ് ലുക്കിന്റെ അടയാളമാണ്. നെറ്റിയിലും കവിളിലും അല സമായി വീണു കിടക്കുന്ന ചുരുണ്ട മുടി എ പ്പോഴും കൂൾ ഫീലിങ്ങാണ് നൽകുക. കുളി കഴിഞ്ഞ് വന്നാലുടൻ നനഞ്ഞ മുടിയിൽ അൽപം സിറം പുരട്ടിയ ശേഷം ഒരു ടിഷ്യൂ ഉപയോഗിച്ച് ചുരുട്ടി കെട്ടി വയ്ക്കാം. എത്ര ചുരുളുകൾ വേണോ അതിനനുസരിച്ച് മുടി വേർതിരിച്ചെടുത്ത് കെട്ടി വയ്ക്കണം. പത്ത് മിനിറ്റ് കഴിഞ്ഞ് അഴിച്ചിട്ടു നോക്കൂ, മനോഹരമായ മുടിച്ചുരുളുകൾ ആ ദിവസം മുഴുവൻ സിംപിൾ ആൻഡ് കൂൾ ലുക്ക് നൽകും.\nഓവൽ ഷേപ്പിലോ വൃത്താകൃതിയിലോ മുഖമുള്ളവർക്ക് ഹാർഡ് ലുക്ക് സ്വന്തമാക്കുകയെന്നതാണ് ശ്രമകരമായ കാര്യം. ഹാർഡ് ലുക്ക് ആഗ്രഹിക്കുന്നവർ ആദ്യം ചെയ്യേണ്ടത് മുടിയുടെ വകച്ചിൽ ഒഴിവാക്കുകയാണ്. അൽപം നനവുള്ള മുടിയുടെ തുടക്കം മുതൽ മധ്യഭാഗം വരെ ഏതെങ്കിലും ഹെയർ ജെൽ പുരട്ടുക. അൽപ സമയത്തിന് ശേഷം ചീപ്പിന്റെ സഹായമില്ലാതെ കൈവിരലുകൾ ഉപയോഗിച്ച് മുടി പുറകിലേക്ക് പിടിച്ച് പോണി ടെയ്ൽ കെട്ടാം. ഹെയർ ബാൻഡിട്ട് ഉറപ്പിച്ച ശേഷം പല്ലുകൾ തമ്മിൽ അകലമുള്ള ചീപ്പുപയോഗിച്ച് തുടക്കം മുതൽ മുടി കെട്ടിയ ഭാഗം വരെ ചീകാം. മുടി കെട്ടുമ്പോൾ പോണി ടെയ്ൽ സ്റ്റൈലിന് പകരമായി ഫ്രഞ്ച് ടെയ്ൽ (ആറ് ഇഴകളെടുത്ത് പിന്നുന്നത്) രീതിയും പരീക്ഷിക്കാം, ഹാർഡ് ലുക്കിനൊപ്പം എത്‌നിക് ടച്ച് കൂടി സ്വന്തമാകും.\nമുടി വകച്ചിലില്ലാതെ ഉയർത്തി പുട്അപ് ചെയ്യുന്നതും വ്യത്യസ്തമായ റഫ് ആൻഡ് ടഫ് ലുക്ക് സമ്മാനിക്കും. പുട്അപ് ചെയ്ത മുടിയിൽ ഹെയർ സ്പ്രേ ഉപയോഗിക്കാൻ മറക്കല്ലേ. മുടി വൃത്താകൃതിയിൽ തന്നെ ഏറെ നേരം ഭംഗിയായിരിക്കാൻ ഹെയർ സ്പ്രേ വേണം. പുട്അപിന് സഹായിക്കുന്ന വിവിധ തരം ബണ്ണുകളും വിപണിയിൽ ലഭ്യമാണ്.\nമുടി മനോഹരമായി കെട്ടിയൊതുക്കാൻ എപ്പോഴും ഒരു ഹെയർ സ്റ്റിക് കൈയിൽ കരുതാം. സിംപിൾ പ്ലെയ്ൻ സ്റ്റിക് മുതൽ മുത്തുകളും കല്ലുകളും പതിപ്പിച്ച ഓർണമെന്റൽ ഹെയർ സ്റ്റിക്കുകൾ വരെ വിപണിയിൽ ലഭ്യമാണ്. മുടി പൂർണമായി പുട്അപ് ചെയ്യാനും പാതിയെടുത്ത് അല സമായി പുട്അപ് ചെയ്യാനും ഇത്തരം സ്റ്റിക്കുകൾ മതി. മുടിയിൽ കുരുങ്ങി വലിക്കുന്ന ബാൻഡുകൾക്ക് പകരം ഹെയർ സ്റ്റിക്കുകൾ ഉപയോഗിക്കുന്നത് മുടിക്ക് കരുതലും സംരക്ഷണവും നൽകും. ഉപയോഗ ശേഷം ടിഷ്യൂ പേപ്പർ ഉപയോഗിച്ചോ പഞ്ഞി ഉപയോഗിച്ചോ ഹെയർ സ്റ്റിക് തുടച്ച് സൂക്ഷിക്കാം. അഴുക്ക് അടിഞ്ഞിരിക്കുന്നതായി തോന്നിയാൽ മേക്കപ് റിമൂവർ ഉപയോഗിച്ച് തുടച്ചു വൃത്തിയാക്കാം.


പ്രതിരോധ ഇടപാടുകളിലെ അഴിമതി ആരോപണം; കോൺഗ്രസിനെതിരെ മെഗാ ക്യാമ്പയിൻ ഒരുക്കി ബിജെപി | BJP|Congress|compain\nന്യൂഡൽഹി: അഗസ്ത വെസ്റ്റ്ലന്‍റ് പ്രതിരോധ ഇടപാടുകളിലെ അഴിമതി ആരോപണം ഉൾപ്പെടെ ഉയർത്തി രാജ്യത്തുടനീളം കോൺഗ്രസിനെതിരെ മെഗാ കാമ്പയ്ൻ സംഘടിപ്പിക്കാൻ ബി.ജെ.പി ഒരുങ്ങിയിരിക്കുന്നു. നവംബർ 26 ഭരണഘടന ദിനത്തിന് ശേഷം കാമ്പയിൻ ആരംഭിക്കാനാണ് ബി.ജെ.പി തീരുമാനിക്കുകയുണ്ടായി.\n‘കാമ്പയിനിന്‍റെ ഭാഗമായി രാജ്യത്തിന്‍റെ പ്രതിരോധവുമായി ബന്ധപ്പെട്ട ഇടപാടുകളിൽ കോൺഗ്രസിന്‍റെ ‘കട്ട് ആൻഡ് കമ്മീഷൻ’ സംസ്കാരത്തെക്കുറിച്ച് രാജ്യത്തുടനീളം പത്രസമ്മേളനം, സമൂഹമാധ്യമ കാമ്പയിൻ എന്നിവ നടത്തുകയാണ് ലക്ഷ്യം. ദേശ വിരുദ്ധ രാഷ്ട്രീയ ശക്തികൾക്കൊപ്പം ജമ്മു കശ്മീരിലെ ഗുപ്കർ സഖ്യവുമായുള്ള കോൺഗ്രസ് ബന്ധവും തുറന്നുകാട്ടും – മുതിർന്ന നേതാക്കൾ പറഞ്ഞു.\n‘കോൺഗ്രസ് ദേശവിരുദ്ധരാണ്. ആഭ്യന്തര പ്രശ്‌നങ്ങളിൽ വിദേശ ഇടപെടൽ ആഗ്രഹിക്കുന്നവരോടൊപ്പമാണ് അവർ ഇരിക്കുന്നത്. അവരുടെ നേതാക്കൾ അന്താരാഷ്ട്ര വേദികളിൽ ശത്രുരാജ്യങ്ങൾക്ക് സഹായകമായ നിലപാട് സ്വീകരിക്കുന്നു. പ്രതിരോധ ഇടപാടുകളിൽ വിട്ടുവീഴ്ച ചെയ്യുന്നു. അവർ സൈന്യത്തിന്‍റെ മനോവീര്യം കുറയ്ക്കുകയും നമ്മുടെ സുരക്ഷാ സേനയെ ചോദ്യം ചെയ്യുകയും ചെയ്യുന്നു. കോൺഗ്രസിനെ തുറന്നുകാട്ടാൻ ഇതെല്ലാം ജനങ്ങളിലേക്ക് എത്തിക്കും’ നേതാക്കൾ പറഞ്ഞു.\nBJP Congress compain\nക്ഷേത്രങ്ങൾക്ക് നേരെയുള്ള ആക്രമണങ്ങൾക്കെതിരെ ബിജെപിയുടെ രഥയാത്ര\nJan 20, 2021, 10:36 pm IST\nJan 20, 2021, 06:35 pm IST


Mohanlal to BJP? | താമര വിരിയിക്കാന് മോഹന്‍ലാല് വരുമോ ഇല്ലയോ ? പക്ഷേ മോഹന്‍ലാല് വരും.. വരില്ലേ ? താമരയില് താല്പര്യം ഇല്ലെങ്കില് എന്.ഡി.എയുടെ സ്വതന്ത്ര സ്‌ഥാനാര്‍ഥി ? മാതാപിതാക്കളുടെ പേരിലുള്ള വിശ്വശാന്തി ഫൗണ്ടേഷന് സഹായിക്കുന്നത് സേവാഭാരതിയെ | Mangalam\nFriday, April 26, 2019 Last Updated7Min 37 Sec ago English Edition\nThursday 06 Sep 2018 02.10 AM\nതാമര വിരിയിക്കാന് മോഹന്‍ലാല് വരുമോ ഇല്ലയോ ? പക്ഷേ മോഹന്‍ലാല് വരും.. വരില്ലേ ? താമരയില് താല്പര്യം ഇല്ലെങ്കില് എന്.ഡി.എയുടെ സ്വതന്ത്ര സ്‌ഥാനാര്‍ഥി ? മാതാപിതാക്കളുടെ പേരിലുള്ള വിശ്വശാന്തി ഫൗണ്ടേഷന് സഹായിക്കുന്നത് സേവാഭാരതിയെ\n"മോഹന്‍ലാല് വരുമോ...?" "കോട്ടയം കുഞ്ഞച്ച"നില് ജഗതിശ്രീകുമാറിന്റെ ഈ ചോദ്യത്തിന് ഏതാനും ദിവസങ്ങളായി രാഷ്‌ട്രീയകേരളം ഉത്തരം തേടുകയാണ്. ആസന്നമായ ലോക്‌സഭാ തെരഞ്ഞെടുപ്പില് തലസ്‌ഥാനത്ത് കോണ്‍ഗ്രസിന്റെ ശശി തരൂരിനെ അട്ടിമറിക്കുന്നതിനു ലാലിനെ ഇറക്കാനുള്ള അണിയറനീക്കത്തിലാണു ബി.ജെ.പി.\nഎന്നാല്, പൃഥിരാജിന്റെ ലൂസിഫര് ചിത്രീകരണവുമായി ബന്ധപ്പെട്ട് കേരളത്തിലുള്ള നടന് മനസു തുറന്നിട്ടില്ല.\nതാന് ഇക്കാര്യം അറിഞ്ഞിട്ടില്ലെന്നും തന്റെ ജോലിയുമായി മുന്നോട്ടു പോകുകയാണെന്നും മോഹന്‍ലാല് പറഞ്ഞതായാണു വിവരം. താന് രാഷ്‌ട്രീയത്തിലേക്ക് ഇല്ലെന്നും ജനപത്രിനിധിയായി പ്രവര്‍ത്തിക്കില്ലെന്നും അദ്ദേഹം സുഹൃത്തുക്കളോട് വ്യക്‌തമാക്കിയെന്നു സൂചനയുണ്ട്. എന്നാല്, ഇതു തീര്‍ത്തും മുഖവിലയ്‌ക്കെടുക്കാനാകാത്ത സാഹചര്യമാണുളളത്. ജന്മാഷ്‌ടമി ദിനത്തില് പ്രധാനമന്ത്രി നരേന്ദ്രമോഡിയുമായി ഡല്‍ഹിയില് അദ്ദേഹം നടത്തിയ കൂടിക്കാഴ്‌ചയാണ് ചര്‍ച്ച സജീവമാക്കുന്നത്. താരത്തെ ട്വിറ്ററില് മോഡി പിന്തുടരുന്നതും ശ്രദ്ധേയം. നടന്റെ മാതാപിതാക്കളുടെ പേരിലുള്ള വിശ്വശാന്തി ഫൗണ്ടേഷന്റെ പ്രവര്‍ത്തനം ബി.ജെ.പിയോടു ചേര്‍ന്നാണെന്ന് വാദിക്കുന്നവരുമുണ്ട്.\nആര്.എസ്.എസ്. നിയന്ത്രണത്തിലുള്ള സേവാഭാരതിയെയാണ് ഫൗണ്ടേഷന് പ്രധാനമായും സഹായിക്കുന്നത്. കൂടിക്കാഴ്‌ചയില് വിശ്വശാന്തി ഫൗണ്ടേഷന്റെ പ്രവര്‍ത്തനങ്ങളെക്കുറിച്ച് താന് സംസാരിച്ചുവെന്ന് മോഹന്‍ലാല് തന്നെ ഫെയ്‌സ്‌ബുക്കിലുടെ വ്യക്‌തമാക്കിയിരുന്നു.\nകൂടിക്കാഴ്‌ച അവിസ്‌മരണീയമെന്ന് ട്വിറ്ററില് പ്രധാനമന്ത്രി കുറിച്ചത് ലാലിന്റെ സ്‌ഥാനാര്‍ഥിത്വത്തിനായി വാദിക്കുന്നവര്‍ക്ക് ബലമേകുന്നുണ്ട്. ട്വിറ്റിന് ലാല് മറുപടിയും നല്‍കി. എന്നാല്, ഫൗണ്ടേഷന് ആരംഭിക്കാന് ഉദ്ദേശിക്കുന്ന ക്യാന്‍സര് സെന്ററുമായി ബന്ധപ്പെട്ട കാര്യങ്ങളാണ് ചര്‍ച്ച ചെയ്‌തതെന്നാണു വിവരം. 2019 ലെ ലോക്‌സഭാ തെരഞ്ഞെടുപ്പില് സംസ്‌ഥാനത്തു നേട്ടമുണ്ടാക്കാന് പ്രശസ്‌തര്‍ക്കും ജനസ്വാധീനമുള്ളവര്‍ക്കും സീറ്റ് നല്‍കണമെന്നാണ് ബി.ജെ.പി. ദേശീയ പ്രസിഡന്റ് അമിത്‌ഷായുടെയും ആര്.എസ്.എസ്. നേതൃത്വത്തിന്റെയും താല്‍പ്പര്യമെന്ന് അദ്ദേഹത്തിനായി വാദിക്കുന്നവര് ചൂണ്ടിക്കാട്ടുന്നു.\nലാലിന്റെ സുഹൃത്തുക്കളായ പ്രിയദര്‍ശനും സുരേഷ് കുമാറും അടക്കമുള്ളവര് ബി.ജെ.പിയുമായി അടുത്ത ബന്ധം പുലര്‍ത്തുന്നവരാണ്. ശിവസേനാ പ്രവര്‍ത്തകരുമായും ഇവര്‍ക്കു നല്ല ബന്ധമാണുള്ളത്. തലസ്‌ഥാനത്തിന്റെ സ്വന്തം നടനെന്ന പ്രതിച്‌ഛായ മുതലെടുക്കാനാകുമെന്നാണു ബി.ജെ.പിയുടെ കണക്കുകൂട്ടല്.\nതാമര ചിഹ്നഹ്‌നത്തില് മത്സരിക്കാന് തയാറായില്ലെങ്കില് എന്.ഡി.എയുടെ സ്വതന്ത്ര സ്‌ഥാനാര്‍ഥിയാക്കാനും നീക്കമുണ്ട്. ലാലിനെ പോലെ ബി.ജെ.പി. നേതൃത്വവും ഇതേവരെ പ്രതികരിച്ചിട്ടില്ല. എങ്കിലും നടനെ ഇന്നലെ പാര്‍ട്ടിയിലേക്ക് സംസ്‌ഥാന പ്രസിഡന്റ് പി.എസ്. ശ്രീധരന്‍പിള്ള സ്വാഗതം ചെയ്‌തു.\nകഴിഞ്ഞ തവണ ഒ. രാജഗോപാലായിരുന്നു സ്‌ഥാനാര്‍ഥി. 12,000 വോട്ടിനായിരുന്നു രാജഗോപാല് പരാജയപ്പെട്ടത്. മോഹന്‍ലാല് വന്നാല് വിജയിക്കാനാകുമെന്നു പാര്‍ട്ടിയുടെ പ്രതീക്ഷ.\nബി.ജെ.പിയോട് മോഹന്‍ലാല് അടുക്കുന്നുവെന്ന തോന്നല് സി.പി.എമ്മിനും എല്.ഡി.എഫിനുമുണ്ട്. സംസ്‌ഥാന ചലച്ചിത്ര അവാര്‍ഡ് വിതരണച്ചടങ്ങില് ശക്‌തമായ എതിര്‍പ്പിനെ മറികടന്ന് ലാലിനെ സര്‍ക്കാര് പങ്കെടുപ്പിച്ചത് ഇതുകൊണ്ടായിരുന്നു. അതേസമയം, നടന് ഇത്തരമൊരു മണ്ടത്തരം കാണിക്കുമെന്ന് കരുതുന്നില്ലെന്നു പ്രതിപക്ഷ നേതാവ് രമേശ് ചെന്നിത്തല പ്രതികരിച്ചു.


March 28, 2019 , പി.പി. ചെറിയാന്\nകന്‍സാസ് സിറ്റി (മിസ്സൗറി): ഇന്ത്യന് അമേരിക്കന് ഹീരാ സിംഗിന് 50 മില്യണ് ഡോളറിന്റെ മെഗാ മില്യണ് ജാക്‌പോട്ട് സമ്മാനം ലഭിച്ചതായി മിസ്സൗറി ലോട്ടറി അധികൃതര് പ്രഖ്യാപിച്ചു.\nമാര്‍ച്ച് 12 ന് നറുക്കെടുപ്പ് നടന്ന മെഗാ മില്യണ് ലോട്ടറിയുടെ വിജയി ജെഫര്‍സര് സിറ്റിയിലെ ഏജന്‍സി ഓഫീസില് ടിക്കറ്റ് ഏല്‍പിച്ചതായി ലോട്ടറി അധികൃതര് പുറത്തുവിട്ട പ്രസ്താവനയില് പറയുന്നു.\nകന്‍സാസ് സിറ്റിയിലെ ക്വിക്ക് ട്രിപ് സ്റ്റോറില് നിന്നും കാറിന് ഗ്യാസ് നിറക്കുന്നതിനു വേണ്ടി കയറിയപ്പോഴായിരുന്നു ടിക്കറ്റ് വാങ്ങിയത്. 10, 12, 16, 49, 57, മെഗാബോള് 18യായിരുന്നു വിന്നിങ്ങ് ടിക്കറ്റ് നമ്പര്.\nടിക്കറ്റിന് സമ്മാനം ലഭിച്ച വിവരം ആദ്യം ഹീരാ സിംഗിന് അറിവില്ലായിരുന്നു. ടിക്കറ്റ് മെഷീനില് പരിശോധിച്ചപ്പോഴായിരുന്നു ലോട്ടറി അടിച്ച വിവരം സിംഗ് അറിയുന്നത്. സാധാരണ ഗ്യാസ് നിറക്കുവാന് വരുന്ന ക്വിക്ക് ട്രിപ് ഗ്യാസ് സ്റ്റേഷനില് നിന്നും മെഗാ ലോട്ടറി ടിക്കറ്റഅ വാങ്ങാറുണ്ടായിരുന്നുവെന്നും ഇത്രയും വലിയ ഭാഗ്യം തുണച്ചത് ആദ്യമായിരുന്നുവെന്നും വലിയ ഭാഗ്യം തുണച്ചതു ആദ്യമായിരുന്നുവെന്നും സിംഗ് പറഞ്ഞു. ഇത്രയും വലിയ തുക എങ്ങനെ ചിലവാക്കണമെന്നാണ് ഇപ്പോള് എന്റെ ചിന്ത സിംഗ് കൂട്ടിച്ചേര്‍ത്തു.\nഇന്ത്യന് പൗരത്വ ഭേദഗതി നിയമം ദൗര്‍ഭാഗ്യകരമെന്നു സത്യനാദല്ല\nഇന്ത്യന് സോഫ്റ്റ്‌വെയര് എന്‍ജിനിയര് അവിനാശിന്റെ മൃതദേഹം കണ്ടെത്തി


2020 ഫാറ്റ് ബോയ് വില പ്രഖ്യാപിച്ചു - FUTURE KERALA - Future Kerala\nമില്‍വൗക്കീ ഏയ്റ്റ് 107 എന്‍ജിന് വേരിയന്റിന് 18.25 ലക്ഷം രൂപയും മില്‍വൗക്കീ ഏയ്റ്റ് 114 എന്‍ജിന് വേരിയന്റിന് 20.10 ലക്ഷം രൂപയുമാണ് ഡെല്‍ഹി എക്‌സ് ഷോറൂം വില\nന്യൂഡെല്‍ഹി: 2020 മോഡല് ഹാര്‍ലി ഡേവിഡ്‌സണ് ഫാറ്റ് ബോയ് മോട്ടോര്‍സൈക്കിളിന്റെ വില പ്രഖ്യാപിച്ചു. രണ്ട് എന്‍ജിന് ഓപ്ഷനുകളില് മോട്ടോര്‍സൈക്കിള് ലഭിക്കും. മില്‍വൗക്കീ ഏയ്റ്റ് 107 എന്‍ജിന് വേരിയന്റിന് 18.25 ലക്ഷം രൂപയും മില്‍വൗക്കീ ഏയ്റ്റ് 114 എന്‍ജിന് വേരിയന്റിന് 20.10 ലക്ഷം രൂപയുമാണ് ഡെല്‍ഹി എക്‌സ് ഷോറൂം വില.\n1,745 സിസിയാണ് മില്‍വൗക്കീ ഏയ്റ്റ് 107 എന്‍ജിന്റെ ഡിസ്‌പ്ലേസ്‌മെന്റ്. 10.0:1 ആണ് കംപ്രഷന് അനുപാതം. 3,000 ആര്‍പിഎമ്മില് 144 എന്‍എം പരമാവധി ടോര്‍ക്ക് പുറപ്പെടുവിക്കും. 1,868 സിസിയാണ് മില്‍വൗക്കീ ഏയ്റ്റ് 114 എന്‍ജിന്റെ ഡിസ്‌പ്ലേസ്‌മെന്റ്. 10.5:1 ആണ് കംപ്രഷന് അനുപാതം. 3,000 ആര്‍പിഎമ്മില് 156 എന്‍എം പരമാവധി ടോര്‍ക്ക് ലഭിക്കും. രണ്ട് വേരിയന്റുകളുടെയും അളവുകളും കര്‍ബ് വെയ്റ്റും സമാനമാണ്.\nസോഫ്‌റ്റെയ്ല് ഫ്രെയിമിലാണ് ഫാറ്റ് ബോയ് നിര്‍മിച്ചിരിക്കുന്നത്. എല്‍ഇഡി ഹെഡ്‌ലൈറ്റ്, വിവിധ പാര്‍ട്ടുകളില് സാറ്റിന് ക്രോം ഫിനിഷ് എന്നിവ ലഭിച്ചു. ടെലിസ്‌കോപിക് ഫോര്‍ക്കുകള് മുന്നിലും മോണോഷോക്ക് പിന്നിലും സസ്‌പെന്‍ഷന് നിര്‍വഹിക്കും. കളര് ഓപ്ഷനുകള് എട്ടാണ്.\nTags:\t2020 fat boy


Malayalam News (മലയാളം വാർത്ത): Latest Malayalam News, Breaking News | Thekeralapost രഞ്ജി ട്രോഫി മത്സരങ്ങള് ഉപേക്ഷിച്ചു; 87 വര്‍ഷങ്ങള്‍ക്കിടെ ആദ്യം | The Kerala Post Malayalam News (മലയാളം വാർത്ത): Latest Malayalam News, Breaking News\nമുംബൈ: ഈ സീസണിലെ രഞ്ജി ട്രോഫി മത്സരങ്ങള് ഉപേക്ഷിക്കാന് ബിസിസിഐ തീരുമാനിച്ചു. കൊവിഡ് നിയന്ത്രണങ്ങള്‍ക്ക് അനുസരിച്ച് ടൂര്‍ണമെന്റ് സംഘടിപ്പിക്കാന് ബുദ്ധിമുട്ടുണ്ടെന്ന് ബിസിസിഐ അറിയിച്ചു. അതേസമയം വിജയ് ഹസാരെ ട്രാഫിയുമായി മുന്നോട്ടുപോകുമെന്നും ബിസിസിഐ അറിയിച്ചു. 87 വര്‍ഷങ്ങള്‍ക്കിടെ ഇത് ആദ്യമായാണ് രഞ്ജി ട്രോഫി മത്സരം ഉപേക്ഷിക്കുന്നത്.\nകൊവിഡ് നിയന്ത്രണങ്ങള് ഉള്ളതിനാല് രണ്ട് ഘട്ടങ്ങളായിട്ട് രഞ്ജി ട്രോഫി നടത്താമെന്നതായിരുന്നു ബിസിസിഐയുടെ മുമ്പിലുണ്ടായിരുന്ന പോംവഴി. എന്നാല് ഇതിന് ചെലവ് കൂടുതലാകുമെന്ന് വിലയിരുത്തിയതിനെ തുടര്‍ന്നാണ് മത്സരം ഉപേക്ഷിക്കാന് തീരുമാനിച്ചതെന്ന് ബിസിസിഐ സെക്രട്ടറി ജയ് ഷാ വ്യക്തമാക്കി.\n50 ഓവര് ഫോര്‍മാറ്റില് നടക്കുന്ന വിജയ് ഹസാരെ ട്രോഫിയും വനിതകളുടെ ഏകദിന പരമ്പരയും നടത്താന് ബിസിസിഐ തീരുമാനിച്ചിട്ടുണ്ട്. കൊവിഡ് ഇടവേളയ്ക്ക് ശേഷം ജനുവരിയിലാണ് ഇന്ത്യയില് ക്രിക്കറ്റ് ടൂര്‍ണമെന്റ് പുനരാരംഭിച്ചത്. സയ്യിദ് മുഷ്താഖ് അലി ടി20 ടൂര്‍ണമെന്റാണ് ആദ്യം സംഘടിപ്പിച്ചത്.


കണ്ണൂർ അന്താരാഷ്ട്ര വിമാനത്താവളത്തിലെ ജീവനക്കാരന് കൊവിഡ് സ്ഥിരീകരിച്ചു. പുതുച്ചേരി സ്വദേശിയായ ഇരുപത്തിയേഴുകാരനാണ്രോഗം സ്ഥിരീകരിച്ചത്.ബൈക്ക് അപകടത്തെ തുടർന്ന് പരിയാരത്തെ കണ്ണൂർ ഗവ. മെഡിക്കൽ കോളജിൽ ചികിത്സയിൽ കഴിയുകയാണ് ഇയാൾ.\nവിമാനത്താവളത്തിലെ ഗ്രൗണ്ട് ഹാൻഡ്‌ലിങ് ഏജൻസിയായ എയർഇന്ത്യ എയർട്രാൻസ്‌പോർട്ട് സർവീസസ് ലിമിറ്റഡിലെ ജീവനക്കാരനാണ്. പുതുച്ചേരിയിൽ നിന്ന് വിമാനത്താവളത്തിലേക്കുള്ള യാത്രയ്ക്കിടെ ഇയാളുടെ ബൈക്ക് മട്ടന്നൂരിൽവച്ച് അപകടത്തിൽപ്പെടുകയായിരുന്നു. വിമാനത്താവളത്തിന് തൊട്ടടുത്തുവച്ചാണ് അപകടമുണ്ടായത്. സ്വകാര്യ ആശുപത്രിയിൽ എത്തിച്ച ശേഷമാണ് മെഡിക്കൽ കോളജിലേക്ക് മാറ്റിയത്.\nread also: സാമൂഹിക അകലം പാലിക്കണം; കർശന നിർദേശത്തോടെ സംസ്ഥാനത്ത് ഇന്ന് സ്‌കൂൾ പ്രവേശനം\nയുവാവിന് കൊവിഡ് സ്ഥിരീകരിച്ച സാഹചര്യത്തിൽ അപകട സമയത്ത് ഇദ്ദേഹത്തെ ആശുപത്രിയിൽ എത്തിച്ച ആളുകളടക്കം മുപ്പതോളം പേരോട് ക്വാറന്റീനിൽ പ്രവേശിക്കാൻ ആരോഗ്യ വകുപ്പ് ആവശ്യപ്പെട്ടു. എന്നാൽ ഇയാൾ വിമാനത്താവളത്തിൽ ഡ്യൂട്ടി ചെയ്തിട്ടില്ല.\nstory highlights- coronavirus, kannur international airport\nകണ്ണൂരിൽ സ്‌കൂളിൽ നിന്ന് ബോംബുകൾ കണ്ടെത്തി


delhi alliance still on rahul gandhis reply says it all | ദില്ലിയില് വീണ്ടും സസ്‌പെന്‍സ്.... രാഹുല് ഗാന്ധിയുടെ അമ്പരിപ്പിക്കുന്ന പ്രസ്താവന ഇങ്ങനെ - Malayalam Oneindia\nPublished: April22019, 19:32 [IST]\nദില്ലി: ആംആദ്മി പാര്‍ട്ടിയുമായി സഖ്യമുണ്ടാക്കുന്ന കാര്യത്തില് കോണ്‍ഗ്രസ് വീണ്ടും സസ്‌പെന്‍സ് ഉണ്ടാക്കുന്നു. രാഹുല് ഗാന്ധിയുടെ പ്രസ്താവനയാണ് വീണ്ടും ആകാംക്ഷ ഉണര്‍ത്തുന്നത്. അതേസമയം സഖ്യം യാഥാര്‍ത്ഥ്യമാകാനുള്ള എല്ലാ സാധ്യതയും ഉണ്ടെന്നാണ് കോണ്‍ഗ്രസ് വൃത്തങ്ങള് സൂചിപ്പിക്കുന്നു. കഴിഞ്ഞ ദിവസം അരവിന്ദ് കെജ്രിവാള് രാഹുല് ഗാന്ധി സഖ്യത്തിനെതിരാണ് എന്നായിരുന്നു പറഞ്ഞിരുന്നത്.\nകോണ്‍ഗ്രസിന്റെ മെല്ലെപ്പോക്കിനെ പാര്‍ട്ടിക്കുള്ളിലെ നേതാക്കള് ശക്തമായി വിമര്‍ശിക്കുന്നുണ്ട്. ഉത്തരവാദിത്ത ബോധമില്ലാതെയാണ് കോണ്‍ഗ്രസിന്റെ പെരുമാറ്റമെന്നാണ് വിമര്‍ശനം. അതേസമയം ഷീലാ ദീക്ഷിത് ഉയര്‍ത്തുന്ന ശക്തമായ സമ്മര്‍ദമാണ് രാഹുല് ഗാന്ധി പ്രഖ്യാപനം നീളാന് പ്രധാന കാരണം. എന്നാല് പിസി ചാക്കോയുടെ ആവശ്യം സഖ്യം വേണമെന്നാണ്.\nആംആദ്മി പാര്‍ട്ടിയുമായി സഖ്യം വേണമെന്നാണ് ആവശ്യം. അതില് യാതൊരു ആശയക്കുഴപ്പവും ഇല്ല. കോണ്‍ഗ്രസ് സഖ്യം ഉണ്ടാക്കി കൊണ്ടിരിക്കുകയാണ്. ഇതിനുള്ള ശ്രമങ്ങള് തുടരുന്നു. വിട്ടുവീഴ്ച്ചയ്ക്കും തയ്യാറാണെന്നും രാഹുല് പറഞ്ഞു. നേരത്തെ എഎപി അധ്യക്ഷന് അരവിന്ദ് കെജ്രിവാള് പറഞ്ഞത് രാഹുല് സഖ്യത്തിന് സമ്മതിക്കുന്നില്ലെന്നായിരുന്നു.\nഎഎപിയുമായി കടുത്ത ഭിന്നതയാണ് കോണ്‍ഗ്രസിനുള്ളത്. ഷീലാ ദീക്ഷിത് ഇവിടെ ഒറ്റയ്ക്ക് മത്സരിക്കണമെന്നാണ് ആവശ്യപ്പെടുന്നത്. എന്നാല് പിസി ചാക്കോയുടെ നേതൃത്വത്തിലുള്ള വിഭാഗം സഖ്യത്തിനായി ശക്തമായ പോരാട്ടമാണ് നടത്തുന്നത്. രാഹുല് പിസി ചാക്കോയുമായും ഷീലാ ദീക്ഷിതുമായും ചര്‍ച്ച നടത്തിയിരുന്നു. എന്നാല് ഈ യോഗത്തിന് ശേഷം ഷീലാ ദീക്ഷിത് മൗനം പാലിക്കുകയാണ്.\nദില്ലിയിലെ ഏഴ് സീറ്റുകളില് മൂന്ന് വീതം കോണ്‍ഗ്രസും എഎപിയും പങ്കിടാനാണ് തീരുമാനിച്ചിരിക്കുന്നത്. ഒരു സീറ്റില് പൊതു സ്ഥാനാര്‍ത്ഥിയെ മത്സരിപ്പിക്കാനുമാണ് നീക്കം. ഇത് യശ്വന്ത് സിന്‍ഹയാണെന്ന് സൂചനയുണ്ട്. നേരത്തെ ശത്രുഘ്‌നന് സിന്‍ഹയെ മത്സരിപ്പിക്കാനിരുന്ന മണ്ഡലമാണിത്. അതേസമയം ഈ സീറ്റ് ന്യൂദില്ലി സീറ്റ് ആണെന്നും സൂചനയുണ്ട്. മീനാക്ഷി ലേഖിയാണ് ഇവിടത്തെ എംപി.\nകെജ്രിവാള് കോണ്‍ഗ്രസ് സഖ്യത്തിനായി രണ്ട് കാര്യങ്ങളാണ് ആവശ്യപ്പെട്ടത്. ഹരിയാനയിലും പഞ്ചാബിലും സഖ്യം വേണമെന്നായിരുന്നു ഇതിന് പകരം ചോദിച്ചത്. ഹരിയാനയില് എഎപിക്ക് ശക്തിയുണ്ടെങ്കിലും കോണ്‍ഗ്രസ് സഖ്യത്തില് കൂട്ടാന് സാധ്യതയില്ല. ഇവിടെ പ്രാദേശിക തിരഞ്ഞെടുപ്പില് പോലും എഎപിക്ക് വിജയിക്കാന് സാധിച്ചിട്ടില്ലെന്നാണ് കോണ്‍ഗ്രസ് ഉന്നയിക്കുന്നത്. പഞ്ചാബില് പ്രധാന പ്രതിപക്ഷമാണ് എഎപി. അവര് കോണ്‍ഗ്രസുമായി ചേര്‍ന്ന് സഖ്യമുണ്ടാക്കുക അസാധ്യമായ കാര്യമാണ്.\nശരത് പവാറിന്റെ ഇടപെടല്\nശരത് പവാറിന്റെ ഇടപെടലാണ് സഖ്യം ഇപ്പോഴും സജീവമായി നിലനിര്‍ത്തുന്നത്. പവാരിനോട് ഗോവയിലും കോണ്‍ഗ്രസുമായി സഖ്യം വേണമെന്ന് ആംആദ്മി പാര്‍ട്ടി ആവശ്യപ്പെട്ടിട്ടുണ്ട്. ദില്ലിയില് കോണ്‍ഗ്രസുമായി ചേര്‍ന്ന് പ്രവര്‍ത്തിച്ചാല് തിരിച്ചടി ഉണ്ടാവാന് സാധ്യതയുണ്ടെന്നും, അത് നികത്താനാണ് മറ്റ് സംസ്ഥാനങ്ങളിലും സഖ്യം വേണമെന്ന് ആവശ്യപ്പെടുന്നതെന്നും കെജ്രിവാള് പറയുന്നു. എന്നാല് അജയ് മാക്കനും അഹമ്മദ് പട്ടേലും കൂടി രംഗത്തെത്തിയതോടെ സഖ്യത്തിനായി കോണ്‍ഗ്രസ് ശ്രമിക്കുമെന്നാണ് സൂചന.\nrahul gandhi congress aam aadmi party bjp arvind kejriwal lok sabha elections 2019 രാഹുല് ഗാന്ധി കോണ്‍ഗ്രസ് ബിജെപി അരവിന്ദ് കെജ്രിവാള്\ndelhi alliance still on rahul gandhis reply says it all\nStory first published: Tuesday, April 2, 2019, 19:32 [IST]


ഹർത്താൽ ആയാലും ഇനി സിനിമ മുടങ്ങില്ല; ഹർത്താലുകളോട് നോ പറഞ്ഞ് മലയാള സിനിമാ ലോകം | will not support hartal any more says film chamber - Malayalam Oneindia\nPublished: December 18 2018, 15:05 [IST]\nഹർത്താലുകളോട് നോ പറഞ്ഞ് മലയാള സിനിമ | Oneindia Malayalam\nകൊച്ചി: ഹർത്താലുകൾ ഇനി തങ്ങളെ ബാധിക്കില്ലെന്ന് മലയാള സിനിമാ ലോകം. ഹർത്താലിനോട് സഹകരിക്കുകയോ തിയറ്ററുകൾ അടച്ചിടുകയോ ചെയ്യില്ലെന്ന് ഫിലിം ചേംബർ വ്യക്തമാക്കി. ഹർത്താൽ ദിവസങ്ങളിൽ പതിവ് പോലെ സിനിമാ ചിത്രീകരണവും പ്രദർശനവും നടക്കുമെന്നും ഫിലിം ചേംബർ അറിയിച്ചു.\nകഴിഞ്ഞ ദിവസം മോഹൻലാൽ നായകനായ ഒടിയൻ സിനിമയുടെ റിലീസ് ദിവസം ബിജെപി പ്രഖ്യാപിച്ച അപ്രതീക്ഷിത ഹർത്താൽ ഏറെ പ്രതിസന്ധികൾ സൃഷ്ടിച്ചിരുന്നു. ചിത്രത്തിന്റെ റിലീസ് മാറ്റിവയ്ക്കില്ലെന്ന് അണിയറ പ്രവർത്തകർ വ്യക്തമാക്കിയിരുന്നെങ്കിലും പ്രതിഷേധങ്ങളെ തുടർന്ന് ചിലയിടങ്ങളിൽ പ്രദർശനം നിർത്തി വയ്ക്കേണ്ടി വന്നിരുന്നു.\nഒടിയന്റെ റിലീസിന് തലേ ദിവസം സെക്രട്ടേറിയേറ്റിന് മുമ്പിലെ ബിജെപി സമരപ്പന്തലിന് സമീപം ആത്മഹത്യ ചെയ്ത വേണുഗോപാലൻ നായരുടെ മരണത്തിൽ പ്രതിഷേധിച്ചായിരുന്നു ബിജെപി ഹർത്താൽ പ്രഖ്യാപിച്ചത്. സുരക്ഷാ പ്രശ്നങ്ങൾ മുൻ നിർത്തി ആറുമണിക്ക് ശേഷം മാത്രമാണ് പല തീയേറ്ററുകളിലും ചിത്രം പ്രദർശിപ്പിച്ചത്. ഇത് ചിത്രത്തിന്റെ ആദ്യദിന കളക്ഷനെയും ബാധിച്ചിട്ടുണ്ട്.\nഅതസമയം ഇനിമുതൽ ഹർത്താലുകളോട് സഹകരിക്കില്ലെന് വ്യാപാര വ്യവസായി ഏകോപന സമിതിയും വ്യക്തമാക്കിയിട്ടുണ്ട്. ഹർത്താൽ ദിവസം കട തുറന്ന് പ്രവർത്തിക്കാൻ പോലീസ് സംരക്ഷണം ഉറപ്പാക്കണമെന്നും വ്യാപാരികൾ ആവശ്യപ്പെട്ടു. ഏത് സംഘടന ഹർത്താൽ പ്രഖ്യാപിച്ചാലും കടകൾ തുറക്കുമെന്ന് കേരള മർച്ചന്റ്‌സ് ആൻഡ് ചേംബർ ഓഫ് കൊമേഴ്സ് വ്യക്തമാക്കി. സംസ്ഥാന സർക്കാരുമായി സംഘടന ചർച്ച നടത്തും.\nfilm cinema harthal business odiyan സിനിമ ഹർത്താൽ വ്യാപാരി\nwill not support hartal any more says film chamber\nStory first published: Tuesday, December 18, 2018, 15:05 [IST]


'ദൃശ്യമാധ്യമങ്ങള് കച്ചവടവത്കരിച്ചപ്പോഴാണ് ഇതിഹാസ കഥാപാത്രങ്ങള്‍ക്ക് മസിലൊക്കെ കണ്ടുതുടങ്ങിയത്' | Devdutt Pattanail| MBIFL| Mythology\nFeb 16, 2020, 12:19 PM IST\nആദത്തിന്റെയും ഹവ്വയുടെയും കഥകള് പുനരാഖ്യാനം ചെയ്യാനോ അനുകല്പനം ചെയ്യാനോ മുതിര്‍ന്നുനോക്കൂ, ക്രിസ്ത്യാനികളും മുസ്ലിങ്ങളും ഒന്നുപോലെ അസ്വസ്ഥരാകും\nഇന്ത്യന് മിത്തോളജിയെ പുതിയ കാലത്തിനനുസരിച്ച് വ്യാഖ്യാനിച്ച് ജനപ്രിയ വായനാവിഭവമാക്കിയ എഴുത്തുകാരനാണ് ദേവദത്ത് പട്നായിക്. പട്നായിക്കിന്റെ കണ്ണിലൂടെ കാണുമ്പോള് പലപ്പോഴും മിത്തോളജിക്കും വര്‍ത്തമാനകാലത്തിനുമിടയിലെ ദൂരങ്ങള് അപ്രത്യക്ഷമാവുന്നു. കഥകള്‍ക്ക് പുതിയ തലം കൈവരുന്നു. വേറൊരു തരത്തിലുള്ള വായന സാധ്യമാവുന്നു. ഇക്കഴിഞ്ഞ മാതൃഭൂമി അന്താരാഷ്ട്ര അക്ഷരോത്സവത്തില് പങ്കെടുക്കാന് തിരുവനന്തപുരത്തെത്തിയ ദേവദത്ത് പട്നായിക്കുമായി നടത്തിയ അഭിമുഖത്തിലെ പ്രസക്തഭാഗങ്ങള്\nപുരാണേതിഹാസങ്ങളെ മോഡേണ് മാനേജുമെന്റുമായി ബന്ധപ്പെടുത്തിയുള്ള താങ്കളുടെ പഠനങ്ങള് ശ്രദ്ധേയമാണ്. ഇതിഹാസങ്ങളും മോഡേണ്‍മാനേജുമെന്റും എങ്ങനെയാണ് പരസ്പരം ബന്ധപ്പെട്ടിരിക്കുന്നത്?\nനൂറ് വര്‍ഷം മുമ്പ് അമേരിക്കയില് ഉയര്‍ന്നുവന്ന ആശയമാണ് മോഡേണ് മാനേജ്മെന്റ്. മിഷണറി പ്രവര്‍ത്തനങ്ങളെയും റോമന് ആര്‍മിയെയും അടിസ്ഥാനമാക്കിയാണ് ഇത് രൂപം കൊണ്ടത്. ഈജിപ്തിലെ അടിമകളെ അമേരിക്കയിലെ ഉയര്‍ന്ന ജീവിതസാഹചര്യത്തിലേക്ക് മാറ്റി പ്രതിഷ്ഠിക്കുക എന്നതായിരുന്നു മോഡേണ് മാനേജുമെന്റ് കൊണ്ട് ഉദ്ദേശിച്ചത്. ദുരിതങ്ങളില് നിന്നും നല്ല ജീവിതസാഹചര്യമുണ്ടാക്കുക എന്നതാണ് ചുരുക്കം. വാഗ്ദത്തഭൂമിയിലേക്ക് നിങ്ങള് നടത്തുന്ന യാത്രയാണ് മോഡേണ് മാനേജ്മെന്റെ്. പുരോഹിതരെ നമുക്ക് ഈ അര്‍ഥത്തില് സംരംഭകന് എന്നോ CEO എന്നൊക്കെയോ വിളിക്കാം. ചോദ്യമിതാണ്; ആര്‍ക്കാണ് വിശക്കുന്നത്, ഏതു സിസ്റ്റത്തിനാണ് വിശപ്പിന് പരിഹാരമുണ്ടാക്കാന് കഴിയുന്നത്, ആരാണ് ധനികനാവുന്നത്, ആരൊക്കെയാണ് ഇതിനുവേണ്ടി പ്രവര്‍ത്തിക്കുന്നത്?\nസ്വര്‍ഗലോകം തന്നെ നമുക്ക് ഉദാഹരണമായി എടുക്കാം. ഇന്ദ്രന് തന്റെ സ്വത്തിന്റെയും പ്രതാപത്തിന്റെയും കാര്യം മാത്രമേ പരിഗണിച്ചിരുന്നുള്ളൂ. കൈലാസത്തിലിരിക്കുന്ന ശിവന്റെ കാര്യമാണെങ്കിലോ തന്റെ വിശപ്പിനെക്കുറിച്ചോ മറ്റ് ഭൗതിക സാഹചര്യങ്ങളെക്കുറിച്ചോ ഒട്ടും ബോധവാനായിരുന്നില്ല അദ്ദേഹം. മറ്റുള്ളവരുടെ വിശപ്പിനായിരുന്നു ശിവന് എന്നും മുന്‍ഗണന കൊടുത്തിരുന്നത്. ഒരു സംരംഭകന്റെ യാത്ര സ്വര്‍ഗലോകത്തു നിന്നും വൈകുണ്ഠത്തിലേക്കുള്ളതാണ്. തന്റെ പ്രജകളുടെ ക്ഷേമത്തിനാണ് വിഷ്ണു പ്രവര്‍ത്തിച്ചിരുന്നത്. മോഡേണ് മാനേജ്മെന്റ് മാതൃകയാക്കേണ്ടത് ഇത്തരം പുരാണകഥാപാത്രങ്ങളുടെ ആസൂത്രണങ്ങളാണ്. ജനക്ഷേമത്തനായി രണഭൂമിയില് യുദ്ധം ചെയ്യുന്നതും മോഡേണ് മാനേജുമെന്റാണ്. അവിടെ നാശം വിതയ്ക്കലല്ല ലക്ഷ്യം, മറിച്ച് വിശപ്പ് ശമിപ്പിക്കുക എന്നതാണ്. എന്നാല് ഇന്നത്തെ ഇന്ത്യന് സാഹചര്യത്തില് മോഡേണ് മാനേജ്മെന്റെ് എന്ന സംജ്ഞ ദുര്‍വ്യാഖ്യാനം ചെയ്യപ്പെടുന്നു. അതുകൊണ്ടാണ് പുരാണേതിഹാസങ്ങളെ ഞാന് മോഡേണ് മാനേജുമെന്റുമായി ബന്ധപ്പെടുത്തിയത്. ഇവിടെ കോര്‍പ്പറേറ്റുകളാണ് ബുദ്ധിപരമായ നീക്കങ്ങള് നടത്തുന്നത്. മനുഷ്യരെ പട്ടിണിയാക്കിക്കൊണ്ട് അവര് ലാഭം കൊയ്യുന്നു.\nസൃഷ്ടി-സ്ഥിതി-സംഹാരത്തെ എങ്ങനെയാണ് താങ്കള് മോഡേണ് മാനേജുമെന്റുമായി ബന്ധിപ്പിച്ചിരിക്കുന്നത്?\nഒരുകാലത്തും വ്യതിചലനമുണ്ടാവാന് പോകാത്ത ഒന്നാണ് ഭാരതീയ തത്വചിന്തകള്. നിരാശയില് നിന്നും ഉത്ഭവിക്കുന്നതും ബാബിലോണിയന് സംസ്‌കാരത്തിന്റെ പലായനവുംകൊണ്ട് നിറഞ്ഞതാണ് പാശ്ചാത്യ തത്വചിന്തകള്. ഇന്ത്യന് ചിന്താധാരകള് സുവര്‍ണകാലങ്ങളെയാണ് എക്കാലും പ്രകീര്‍ത്തിക്കാറുള്ളത്. എന്നാല് ബാബിലോണിയന് സംസ്‌കാരത്തില് തങ്ങള്‍ക്ക് ഒരു നല്ല കാലമുണ്ടായിരുന്നെന്നും ആ കാലം തിരിച്ചുപിടിക്കണമെന്നുമാണ് അവര് ചിന്തിക്കുന്നത്.\nഇന്ത്യയെ സംബന്ധിച്ചിടത്തോളം നിങ്ങളൊരു ഓര്‍ഗനൈസേഷന് സ്റ്റാര്‍ട്ട് അപ്പ് ചെയ്യുന്നു, കുറച്ചുകാലം അത് മുന്നോട്ടുകൊണ്ടുപോകുന്നു പിന്നെയത് നിര്‍ബന്ധമായും തകര്‍ന്നിരിക്കണം. എല്ലാറ്റിനും ഒരു അന്ത്യം ഉണ്ടാവണമെന്ന് നമുക്ക് നിര്‍ബന്ധമാണ്. നമ്മുടെ ഗൃഹസ്ഥാശ്രമങ്ങളും സൂചിപ്പിക്കുന്നത് അതാണ്. നാല് ആശ്രമങ്ങളിലൂടെയും നമ്മള് കടന്നുപോവുകയും ഒടുക്കം മരണം നിര്‍ബന്ധമാവുകയും ചെയ്യുന്നു. ഒന്നും അനശ്വരമല്ല നമ്മള്‍ക്ക്. ഈ വികാരം അടുത്ത തലമുറയിലേക്കും നമ്മള് പകര്‍ന്നുകൊടുക്കുകയും ചെയ്യും.\nനിങ്ങള് നിങ്ങളുടെ വ്യവസ്ഥാപിതതാല്പര്യങ്ങളെ മാത്രം പരിഗണിക്കുമ്പോള് അത് ബ്രഹ്മമാകുന്നു. നിങ്ങളെക്കുറിച്ചും മറ്റൊന്നിനെക്കുറിച്ചും നിങ്ങള് ചിന്തിക്കുന്നില്ലെങ്കില് അത് സംഹാരമാകുന്നു. അന്യരെക്കുറിച്ചു നിങ്ങള് ബോധവാനാണെങ്കില് അത് സ്ഥിതിയാകുന്നു. സമൂഹത്തില് നമുക്കാവശ്യം വിഷ്ണുവിന്റെ മനസ്സുള്ളവരെയാണ്. അന്യരുടെ ഉദരപൂരണത്തിനാണ് അദ്ദേഹം പ്രാധാന്യം കൊടുക്കുന്നത്. ഒന്നും അനശ്വരമല്ല എന്ന് അദ്ദേഹവും നമ്മെ ഓര്‍മിപ്പിച്ചുകൊണ്ടേയിരിക്കുന്നു. അതാണ് ഇന്ത്യന് തത്വചിന്തയുടെ വേരുറച്ചുപോയ രീതിയും ഭാവവും.\nവിഷ്ണു-ശിവ-ബ്രഹ്മാവുമാരെ കോര്‍പ്പറേറ്റ് സ്വഭാവവുമായി ചേര്‍ത്തുകൊണ്ടാണ് താങ്കള് ഇന്ത്യന് മാനേജ്മെന്റെിനെ നിര്‍വചിച്ചിരിക്കുന്നത്.\nഈ മൂന്നുപേരും അടിസ്ഥാനപരമായി നമ്മുടെ ഇടയിലുള്ള മനുഷ്യരുടെ പ്രതിനിധികളാണ്. രസകരമായി തോന്നുക ശിവന്റെ പ്രവൃത്തികളാണ്. അദ്ദേഹം വൈരാഗിയാണ്. യാതൊരു കോര്‍പ്പറേറ്റ് ചിന്തകളും തൊട്ടുതീണ്ടാത്തയാളാണ്. അതുകൊണ്ടാണ് കാളകൂടവിഷം വിഴുങ്ങിയതും. അദ്ദേഹത്തിന് യാതൊന്നിലും താത്പര്യമില്ല. കോര്‍പ്പറേറ്റ് മുതലാളിമാരുടെ തനത് പ്രതിനിധിയാണ് ബ്രഹ്മാവ്. സ്വന്തം കാര്യങ്ങള് മാത്രമേ അദ്ദേഹത്തിന്റെ പരിഗണനയിലുള്ളൂ. ഏറ്റവും കൂടുതല് സാമൂഹ്യപ്രതിബദ്ധതയുള്ളത് വിഷ്ണുവിനാണ്. ശിവന് സമൂഹത്തിന്റെ ഭാഗമാവാന് അത്രതാല്പര്യമൊന്നുമില്ല. നമ്മുടെ സമൂഹത്തിലും അങ്ങനെയുള്ളവര് ഉണ്ടല്ലോ. ഒരുകൂട്ടര് സമൂഹത്തോട് ചേരാനിഷ്ടപ്പെടാതെ മാറിനില്ക്കുമ്പോള് മറുകൂട്ടര് സമൂഹത്തോട് ചേര്‍ന്നുനിന്ന് തങ്ങളുടെ പ്രതിബദ്ധത തെളിയിച്ചുകൊണ്ടേയിരിക്കുന്നു.\nദാമ്പത്യബന്ധത്തില് ഭര്‍ത്താവ് തന്നെക്കുറിച്ചു മാത്രം ചിന്തിക്കുന്നയാളാണെങ്കില് അയാള് ബ്രഹ്മാവാണ്. തന്നെക്കുറിച്ചും ഭാര്യയെക്കുറിച്ചും യാതൊന്നും തന്നെ ചിന്തിക്കാന് താല്പര്യമില്ലാത്തയാള് ശിവനാണ്. ഭാര്യാതല്പരനും ദാമ്പത്യം ഇഷ്ടപ്പെടുന്നയാളുമാണെങ്കില് അയാള് വിഷ്ണുവാണ്. ഇന്ത്യന് മാനേജ്മെന്റിന്റെ ഒരു ഭാഗമാണ് കുടുംബം.\nമിത്തുകള്‍ക്കും പുരാണങ്ങള്‍ക്കും ഇന്ത്യന് സംസ്‌കാരത്തില് ഒഴിച്ചുകൂടാനാവാത്ത പങ്കാണല്ലോ ഉള്ളത്.\nഹൈന്ദവ ക്ഷേത്രസംസ്‌കാരവുമായി ബന്ധപ്പെടുത്തിയാണ് ഇതിഹാസങ്ങളെയും മിത്തുകളെയും നമ്മള് കൂട്ടിവായിക്കേണ്ടത്. ക്ഷേത്രങ്ങളില് കൊത്തിവച്ചിരിക്കുന്നതോ വരച്ചുവച്ചിരിക്കുന്നതോ ആയ മുഖങ്ങളാണ് നമ്മള് രാമനും കൃഷ്ണനുമൊക്കെ കൊടുത്തിരിക്കുന്നത്. അതൊക്കെ ഒരുകൂട്ടം കലാകാരന്മാരുടെ ഭാവനയാണ് എന്നതൊക്കെ നമ്മള് സൗകര്യപൂര്‍വം മറക്കുന്നു. ഭക്തിയുടെ മറ്റൊരു തലത്തിലുള്ള വ്യാപാരമാണ് അവിടെ നടക്കുന്നത്. നോക്കൂ നമ്മുടെ ദൈവങ്ങളൊക്കെ എത്രമാത്രം റിലാക്‌സ്ഡാണ്! ലോകയുദ്ധസമാനമായ കുരുക്ഷേത്രയുദ്ധം നടന്നപ്പോള് അതിന്റെ സൂത്രധാരനായി വ്യാസകവി വാഴ്ത്തുന്ന ഭഗവാന് കൃഷ്ണന് പുഞ്ചിരിച്ചുകൊണ്ടാണ് പദ്ധതികള് ആസൂത്രണം ചെയ്യുന്നത്. നമ്മുടെ വീരേതിഹാസനായകന്‍മാരൊക്കെ മന്ദഹാസത്തോടെയാണ് യുദ്ധംചെയ്യുന്നത് ഇന്ത്യന് സംസ്‌കാരത്തില് ബുദ്ധിജീവികളുടെ ശരീരഘടനയാണ് നമ്മള് ദൈവങ്ങള്‍ക്കും കല്പിച്ചുകൊടുത്തിരിക്കുന്നത്. നമ്മുടെ ബുദ്ധിജീവികള് മൃഷ്ടാന്നം ഭോജിച്ച് അലോചനയില് മാത്രം കഴിയുന്നവരാണ്. അവരുടെ ശരീരം മാംസളമായതും ഒട്ടും അധ്വാനക്ഷമതയില്ലാത്തതുമാണ്. അതുകൊണ്ടായിരിക്കാം ആദ്യകാലങ്ങളില് നമ്മുടെ ചിത്രകാരന്മാര് വരച്ചിരുന്ന രാമനും കൃഷ്ണനുമൊന്നും മസിലുകളില്ലാതിരുന്നത്. എന്നാല് ഇന്ന് ദൃശ്യമാധ്യമങ്ങല് ഇതിഹാസങ്ങളെ കച്ചവടവല്ക്കരിച്ചപ്പോള് ഇതിഹാസകഥാപാത്രങ്ങള്‍ക്ക് അല്പം മസിലുകളൊക്കെ കണ്ടുതുടങ്ങിയിട്ടുണ്ട്.\nനമ്മുടെ ദൈവങ്ങളുടെ വസ്ത്രധാരണം നോക്കൂ. സ്ത്രൈണതയാണ് ഇതിലുടനീളമുള്ളത്. നഗ്‌നതമറയ്ക്കാനല്ല മറിച്ച് അലങ്കാരത്തിനാണ് ഇന്ത്യന് ദൈവങ്ങളുടെ വസ്ത്രധാരണം. സ്വര്‍ണവും പട്ടുവസ്ത്രങ്ങളുമൊന്നുമില്ലാത്ത ഏതുദൈവത്തെയാണ് നമുക്ക് സങ്കല്പിക്കാനാവുക? ധനികരായ ദൈവങ്ങളോടാണ് നമ്മുടെ പ്രാര്‍ഥന.\nമഹാഭാരതവും രാമായണവും നമ്മള് ഭക്തിയോടെ സമീപിക്കേണ്ടതില്ല എന്നാണോ?\nമഹത്തായ കാവ്യഭാവുകത്വത്തില് നിന്നും ഉടലെടുത്ത രണ്ട് സാഹിത്യകൃതികളാണ് രാമായണവും മഹാഭാരതവും. ഗ്രീക്കുകാരുടെ ഇലിയഡും ഒഡീസിയും പോലെത്തന്നെ. മനുഷ്യരെ നേര്‍വഴിക്ക് നടത്താനും പാപത്തിന്റെ ശിക്ഷയെക്കുറിച്ച് നമ്മളെ ബോധവത്ക്കരിക്കാനുമൊക്കെയാണ് ഇതിഹാസങ്ങള് ശ്രമിക്കുന്നത്. ആധുനിക സമൂഹം മുറവിളികൂട്ടുന്ന എല്ലാവിധ പ്രസ്ഥാനങ്ങളുടെയും ആകെത്തുകയാണ് നമ്മുടെ പുരാണേതിഹാസങ്ങള്.\nLGBTQ കാഴ്ചപ്പാടുകള് ശിഖണ്ഡിയിലൂടെയും ബൃഹന്നളയിലൂടെയും വ്യക്തമാക്കുന്നുണ്ട്. ലിംഗസമത്വവും നമുക്ക് കാണാന് സാധിക്കും. ഇതിഹാസങ്ങളെ ആഴത്തില് വായിക്കുമ്പോഴാണ് കൂടുതല് രസകരം. ശൂര്‍പ്പണഖയുടെ മൂക്കും മാറിടവും അറുത്തുമാറ്റുന്ന രാമന് ആ സംഭവത്തിനുശേഷം അസ്വസ്ഥനായിരുന്നു അവസാനം വരെ. ശൂര്‍പ്പണഖയെ അംഗവിഛേദം വരുത്തിയശേഷം രാമനൊരിക്കലും സീതയുമായി സംഗമിക്കുന്നില്ല. ഒരു സ്ത്രീയെ അപമാനിക്കേണ്ട രീതി അതല്ലായിരുന്നു എന്നാണ് രാമന്റെ ശിഷ്ടജീവിതം നമ്മെ പഠിപ്പിക്കുന്നത്.\nഭക്തിയാണോ അതോ യുക്തിയാണോ ഇതിഹാസവായനയ്ക്ക് നമ്മല് സ്വീകരിക്കേണ്ടത് എന്നതാണ് ആധുനികമനുഷ്യന് തീരുമാനിക്കേണ്ടത്. പുരാണങ്ങളെ ഇനിയും പുരാതനവായനയില് തളച്ചിടുന്നതില് അര്‍ഥമില്ലല്ലോ.പുഷ്പകവിമാനം ഇന്ധനമില്ലാതെ പറത്തിയതിന്റെയും ഐരാവതത്തിന്റെ ക്രാഫ്റ്റുമൊക്കെയാണ് നമ്മള് ചിന്തിക്കേണ്ടത്.\nമഹാഭാരതത്തിലെ ഹിഡുംബിയെ ദളിദ് ഫെമിനിസത്തോട് ചേര്‍ത്തുവായിക്കുന്നതും ഇതിഹാസവായനയിലെ വിഘടനാവാദമാണോ?\nയഥാര്‍ത്ഥത്തില് രാമായണവും മഹാഭാരതവും ജാതീയാടിസ്ഥാനത്തില് ഒരു വിവേചനവും കാണിച്ചിട്ടില്ല. ജാതീയാടിസ്ഥാനത്തിലുളള വേര്‍തിരിവുകളൊക്കെ വന്നിട്ട് രണ്ടായിരം വര്‍ഷങ്ങളായിക്കാണും. ഇതിഹാസങ്ങള് അതിനും എത്രയോ മുമ്പേ രചിക്കപ്പെട്ടതാണ്. അതിനാല് ജാതീയമായ വ്യാഖ്യാനങ്ങള് പുരാണങ്ങളില് ആരോപിക്കുന്നത് ശരിയായ പ്രവണതയല്ല. ക്ഷേത്രസംബന്ധിയായ സാഹിത്യത്തിലും സംസ്‌കാരത്തിലുമാണ് ജാതീയമായ വ്യവസ്ഥകള് കാണാന് കഴിയുക.\nഹിഡുംബി ഗോത്രവര്‍ഗക്കാരിയാണ്. ഭീമനും ഹിഡുംബിയും തമ്മില് നഗരസംസ്‌കാരവും ഗ്രാമസംസ്‌കാരവും തമ്മിലുള്ള അന്തരമാണ് ഉള്ളത്. ജ്ഞാനവും അജ്ഞാനവും തമ്മിലുള്ള അന്തരവും കാണാം. ദളിത് ഫെമിനിസമെന്നത് വളരെ ആധുനികമായ ഒരു സംജ്ഞയാണ്. വളരെ ശക്തമായ ലക്ഷ്യാര്‍ഥങ്ങളുണ്ട് ആ പദത്തിന്. അക്കാദമികപരമായി ഇതിഹാസത്തെയും ദളിത ഫെമിനിസത്തെയും കൂട്ടിവായിക്കുന്നത് ശരിയായ പ്രവണതയാണെന്ന് തോന്നുന്നില്ല.\nഇന്ത്യന് സാഹിത്യവും സിനിമയും ഇതിഹാസങ്ങളുടെ അനുകല്പനങ്ങളാല് സമ്പന്നമാണ്.\nധാരാളം സിനിമകളും സീരിയലുകളും ആഖ്യായികകളും ഇതിഹാസങ്ങളെ അടിസ്ഥാനമാക്കി ഉണ്ടായിട്ടുണ്ട്. തമാശയിരിക്കുന്നത്. ഇവയുടെ ഘടനാപരമായ വ്യത്യാസത്തിലാണ്. എല്ലാറ്റിനും ആകര്‍ഷകമായ തുടക്കവും ഒഴുക്കും ഒടുക്കവുമുണ്ടാകും. എന്നാല് രാമായണത്തിനും മഹാഭാരതത്തിനും കൃത്യമായ ക്ലൈമാക്സില്ല. രാമായണം രാമന്റെ ജനനം മുതല് മരണം വരെയുള്ള കഥപറയുന്നുണ്ടാകാം. എന്നാല് അതല്ല രാമായണത്തിന്റെ ക്ലൈമാക്സ്. പാണ്ഡവരുടെ ജനനം മുതല് മരണം വരെയുള്ള കഥയാണ് മഹാഭാരതം പ്രമേയമാക്കിയിരിക്കുന്നത്. എന്നാല് അതിനും കൃത്യമായ ഒരു ക്ലൈമാക്സില്ല. അനുകല്പനങ്ങളില് ഇതിഹാസങ്ങളിലില്ലാത്ത ക്ലൈമാക്സുകള് കൃത്രിമമായി ഉണ്ടാക്കേണ്ടിവരുന്നു. രാമനും രാവണനുമാണ് അവര്‍ക്ക് കഥകളിലെ പ്രധാന എലിമെന്റെുകള്. എന്നാല് യഥാര്‍ത്ഥത്തില് അങ്ങനെയല്ല. സീതാഹരണമോ, സുഗ്രീവവധമോ ഒന്നും രാമായണത്തിലെ പ്രധാനപ്പെട്ട സംഭവങ്ങളല്ല.\nഅരിസ്റ്റോട്ടിലിയന് മോഡലിലുള്ള ആഖ്യാനമാണ് അനുകല്പനങ്ങളില് കാണാനാവുക. തുടക്കവും ഒടുക്കവും കൃത്യമായി ആസൂത്രണം ചെയ്തിട്ടുണ്ടാകും. അവര് കഥാപാത്രങ്ങളിലെ മാറ്റത്തിനു വിധേയമാക്കുന്നു. എന്നാല് യഥാര്‍ഥ രാമായണത്തിലെ രാമന് മറ്റൊരു സ്വഭാവം ചാര്‍ത്തി നല്കാനാവില്ല. രാമന് ഭഗവാനാണ്. ഭഗവാന് എന്നതിനര്‍ഥം സ്ഥായീസ്വഭാവമുള്ളയാള് എന്നാണ്. അദ്ദേഹത്തിന്റെ ചുറ്റുമുള്ളവരുടെ സ്വഭാവമാണ് മാറ്റത്തിന് വിധേയമായിക്കൊണ്ടിരിക്കുന്നത്.\nനാട്യശാസ്ത്രത്തിലും അങ്ങനെ തന്നെയാണ്. കേന്ദ്രകഥാപാത്രത്തിന് മാറ്റങ്ങളൊന്നും സംഭവിക്കുന്നില്ല. ചുറ്റുമുള്ളവര് മാറിക്കൊണ്ടേയിരിക്കും. ഗ്രീക്ക് മിത്തോളജിയുടെ ഉദ്ദേശ്യം തന്നെ കഥാര്‍സിസ് ആണ്. അവിടെ നായകനാണ് ഓരോ ഘട്ടത്തിലും മാറ്റത്തിന് വിധേയമായിക്കൊണ്ടിരിക്കുന്നത്. രാമരാജ്യം എന്നത് സമ്പദ്‌സമൃദ്ധമായ അവസ്ഥയാണ്. രാമരാജ്യം കൊട്ടിഘോഷിക്കുന്നവര് സാമ്പത്തികാവസ്ഥയെക്കുറിച്ചോ, മറ്റ് സമാധാനാന്തരീക്ഷത്തെക്കുറിച്ചോ ചിന്തിക്കുന്നില്ല എന്നതാണ് സങ്കടകരം. ശുഭലാഭമംഗല്യത്താല് സമ്പന്നമായിരിക്കണം രാമരാജ്യം. ഇവിടെ നേരാംവണ്ണം ജോലിയുമില്ല, കൂലിയുമില്ല. സാമ്പത്തികാവസ്ഥയുടെ പിന്നോക്കത്തെ രാമരാജ്യവുമായി എങ്ങനെ നമ്മള് ബന്ധിപ്പിക്കും?\nപുരാണേതിഹാസങ്ങളിലെ പല സംജ്ഞകളും കടമെടുത്തുകൊണ്ട് ഇവിടെ ധാരാളം സംഘടനകളുണ്ട്.\nമിത്തോളജിക്കല് ഭാഷ സാധാരണഭാഷയില് നിന്നും തികച്ചും വ്യത്യസ്തമാണ്. ഇതിഹാസങ്ങളിലെ സേവയുടെയോ,സേനയുടെയോ അര്‍ഥമല്ല ഇപ്പോള് മേല്‍പ്പറഞ്ഞ സംഘടനകള് ഉപയോഗിക്കുമ്പോള് ഉണ്ടാവുന്നത്. മാതാസേവ, ഹനുമാന് സേന, ശിവസേന തുടങ്ങി ധാരാളം സേവകളും സേനകളും ഇന്ന് നിലവിലുണ്ട്. തികച്ചും രാഷ്ട്രീയമായ താല്പര്യങ്ങള്‍ക്കുവേണ്ടി നിലകൊള്ളുന്ന സംഘടനകളാണ് അവയൊക്കെ.\nസേവ എന്ന വാക്ക് സിഖ് മതത്തില് നിന്നും ഉരുത്തിരിഞ്ഞുവന്നതാണ്. ഇസ്ലാമിലെ സക്കാത്ത് എന്നേ അതിനര്‍ഥമുള്ളൂ. ക്ഷേത്രങ്ങളില് അര്‍ച്ചനയും ആരാധനയുമാണ് ഉള്ളത്. അവിടെ സേവയില്ല. സേവ എന്നത് സാമൂഹ്യനീതിയുമായി ബന്ധപ്പെട്ട വാക്കാണ്.അത് ആരാധനയുമായും വിശ്വാസവുമായും കൂട്ടിയിണക്കുമ്പോളാണ് പ്രശ്നം.\nഎന്തുകൊണ്ടാണ് ഇതിഹാസങ്ങളെ മതങ്ങള് രാഷ്ട്രീയമായും ബൗദ്ധികമായും കൈയടക്കിവെക്കാന് ശ്രമിക്കുന്നത്.\nമതങ്ങളുടെ ആകെയുള്ള പിടിവള്ളിയാണ് പുരാണങ്ങളും മിത്തുകളും. നിങ്ങള് ആദത്തിന്റെയും ഹവ്വയുടെയും കഥകള് പുനരാഖ്യാനം ചെയ്യാനോ അനുകല്പനം ചെയ്യാനോ മുതിര്‍ന്നുനോക്കൂ, ക്രിസ്ത്യാനികളും മുസ്ലിങ്ങളും ഒന്നുപോലെ അസ്വസ്ഥരാകും. അവരുടെ വിശ്വാസത്തിനുമേല് നിങ്ങളേല്പ്പിക്കുന്ന പ്രഹരത്തെക്കുറിച്ച് അവര് ഉത്കണ്ഠപ്പെടും. നിങ്ങള് ഒരു പ്രത്യേക മതവിഭാഗത്തിന്റെ വിശ്വാസത്തെ മാറ്റി പ്രതിഷ്ഠിക്കാന് ശ്രമിക്കുന്നുവെന്ന് അവര് ആരോപിക്കും. ഇതൊക്കെ ഒരുതരം രാഷ്ട്രീയച്ചരടുവലിയാണ്. രാഷ്ട്രീയനേതാക്കളെ സംബന്ധിച്ചിടത്തോളം ഇതൊന്നും വലിയ കാര്യമായിരിക്കില്ല. പക്ഷേ മതവും ആത്മീയതയും വലിയൊരു ആയുധം തന്നെയാണ്.\nഇന്ത്യയില് മുപ്പതുശതമാനം പേര് മുസ്ലിങ്ങളാണ്. ഇസ്ലാമിക് മിത്തോളജി നല്ല താല്പര്യമുണര്‍ത്തുന്ന ഒന്നുതന്നെയാണ്. എന്തുകൊണ്ട് പ്രവാചകന്റെ ജീവിതം ദൃശ്യവല്ക്കരിക്കപ്പെടുന്നില്ല? സാഹിത്യം നിരോധിക്കുക എന്നത് ഒരുതരം അധികാരവും മേല്‍ക്കോയ്മയും കാണിക്കലാണ്. വിശ്വാസവും ആചാരങ്ങളും അതത് മതങ്ങള് കയ്യടക്കി വച്ചിരിക്കുകയാണ്. രാമായണവും മഹാഭാരതവുമാണ് ഇന്ത്യയില് വ്യാപകമായി പഠിപ്പിക്കുന്നതും പ്രചരിപ്പിക്കുന്നതും. ഇസ്ലാമിക്, ബുദ്ധിസ്റ്റ്, ക്രൈസ്റ്റ് മിത്തോളജികളൊക്കെ നമുക്ക് അന്യമാണ്. ലോകത്താദ്യമായി സാത്താന്റെ വചനങ്ങള് നിരോധിച്ച രാജ്യം ഇന്ത്യയാണ്. എന്തുകൊണ്ടാണ് അങ്ങനെ സംഭവിച്ചത്? എന്തുകൊണ്ടാണ് മക്കയെക്കുറിച്ചും മദീനയെക്കുറിച്ചും ഭാരതീയര് പൊതുവായി പഠിക്കാത്തത്? ഇതൊക്കെ നമ്മുടെ പാഠഭാഗങ്ങളില് എന്നാണ് ഉള്‍പ്പെടുത്തുക? ഇതൊക്കെയാണ് മതരാഷ്ട്രീയത്തിന്റെ ട്രാജഡി.\nബീഫ് നിരോധനത്തില് സ്വന്തം നിലപാട് വ്യക്തമാക്കിയപ്പോള് താങ്കള്‍ക്കെതിരേ വ്യാപകമായ പ്രതിഷേധം ഉയര്‍ന്നിരുന്നല്ലോ.\nപശു കാര്‍ഷിക മേഖലയില് ഗണ്യമായസംഭാവനകള് തരുന്നുണ്ട്. പക്ഷേ അതിന്റെ ഉദ്പാദനക്ഷമത അവസാനിച്ചാല് മാംസമാക്കുന്നതുകൊണ്ട് എന്താണ് തെറ്റ്? പശുവിനെ മാത്രം വിശുദ്ധമാക്കുന്നതിനോടാണ് എനിക്ക് എതിര്‍പ്പ്. കാളയും കാര്‍ഷിക ഇന്ത്യയില് നല്ല പങ്കുവഹിക്കുന്നില്ലേ. എത്ര ക്രൂരമായാണ് വയലുകളില് ഉഴുതുമറിയ്ക്കുന്നതിനായി അവറ്റകളെ വരിയുടച്ചുകളയുന്നത്. ഒരേ വര്‍ഗത്തില്‍പ്പെട്ട ആണിനും പെണ്ണിനും വ്യത്യസ്തമായ പരിപാലനം. എന്തൊരു അവകാശലംഘനമാണിത്! ഇതെല്ലാം രാഷ്ട്രീയനാടകമാണ്. അപകടകരമായ അടവുകളാണ് രാഷ്ട്രീയക്കാരുടെ കയ്യിലുള്ളത്. അവര് ത്യാഗത്തിന്റെ കഥ പറയാന് ദൈവത്തെ കൂട്ടുപിടിക്കും. ജനസേവയെക്കുറിച്ച് വാചാലരാവും. അതില് വീണുപോകരുത് നമ്മള്. ബൗദ്ധികസംവാദങ്ങള് നിയന്ത്രിക്കാന് ഒരിക്കലും രാഷ്ട്രീയക്കാരെ ഏല്‍പ്പിക്കരുത്. പഴയകാലത്ത് രാജാവും ഋഷിയും രണ്ടും രണ്ടായിരുന്നു. ഇന്ന് രാജാവ് തന്നെയാണ് ഋഷി. അത് അപകടകരമാണ്.\nമുതലാളിത്തവും ഒരുതരത്തിലുള്ള മോഡേണ് മിത്തോളജിയാണെന്ന് താങ്കള് അഭിപ്രായപ്പെട്ടിട്ടുണ്ട്.\nമിത്തോളജികള് മൂന്നു തരത്തിലാണുള്ളത്-മോണോ എത്തീയിസ്റ്റ് മിത്തോളജി അഥവാ അബ്രഹാമിക് മിത്തോളജി, പോളിഎത്തീയിസ്റ്റ് മിത്തോളജി-ട്രൈബല്, ബുദ്ധിസം, ഹിന്ദൂയിസം, തുടങ്ങിയവ, എത്തീയിസ്റ്റ് മിത്തോളജി. എത്തീയിസ്റ്റ് മിത്തോളജിയിലാണ് മുതലാളിത്തവും നീതിന്യായവുമൊക്കെ വരിക. ബ്രിട്ടീഷുകാര് ആദ്യമായി ഇന്ത്യയില് വന്നപ്പോള് അവര് പറഞ്ഞു ഇന്ത്യ ഭരിച്ചത് മുസ്ലിങ്ങളായിരുന്നതുകൊണ്ട് മറ്റുള്ളവരെ മുസ്ലിം ഭരണത്തില് നിന്നും രക്ഷപ്പെടുത്തുക എന്നതാണ് അവരുടെ ലക്ഷ്യമെന്ന്. രണ്ടാമതായി അവര് കഥമാറ്റിപ്പിടിച്ചു. ഉയര്‍ന്ന ജാതിക്കാരുടെ കയ്യില് നിന്നും താഴ്ന്നവരെ രക്ഷിക്കുക എന്നതാണ് അവരുടെ ധര്‍മം എന്നായി. അതേ അടവാണ് ഇന്നും നടക്കുന്നത്. അടിച്ചമര്‍ത്തലുകളും അതിജീവനങ്ങളും എല്ലാ മേഖലകളിലും സജീവമാണ്. അത്തരത്തില് നോക്കിയാല് മുതലാളിത്തവും ഒരുതരത്തിലുള്ള മോഡേണ് മിത്തോളജി തന്നെയാണ്. ഭൂതകാലത്തിലെ അടിച്ചമര്‍ത്തലുകളെ ഭാവനയില് കണ്ടുകൊണ്ട് അസ്വസ്ഥരായി ജീവിക്കുകയാണ് ഇപ്പോഴും നാം. ഒരു പക്ഷം മുസ്ലിം എന്നു പറയുന്നു മറുപക്ഷം സവര്‍ണര് സവര്‍ണര് എന്നും പറയുന്നു. ഇതിനിടയില് നടക്കുന്ന കാപിറ്റലിസ്റ്റ് ചൂഷണങ്ങള് കാണാതെ പോവുകയും ചെയ്യുന്നു\nContent Highlights: Devdutt Pattanaik MBIFL Mythology


ഇസബെല്ല അരന്റസ്: ബ്രസീലിയൻ താരം ലോകത്തെ കീഴടക്കി | TeraNews.net\nഇസബെല്ല അരന്റസ്: ബ്രസീൽ താരം ലോകത്തെ കീഴടക്കി\nരചയിതാവ് തേരാ വാർത്ത പ്രസിദ്ധീകരിച്ചു 12.04.2019\nതിളങ്ങുന്ന മാസികകൾ ഇപ്പോൾ ട്രെൻഡിലല്ല - പ്രശസ്തരാകാൻ, ഇൻസ്റ്റാഗ്രാം ഇൻ‌സ്റ്റാൾ ചെയ്‌ത് പൊതുജനങ്ങളുടെ ശ്രദ്ധ ആകർഷിക്കുക. പുതിയ മോഡലായ ബ്രസീലിൽ നിന്നുള്ള ഇസബെല്ല അരന്റസ് (ഇസബെല്ല അരന്റസ്) അങ്ങനെ ചെയ്തു. പെൺകുട്ടി ഫാഷനെക്കുറിച്ചുള്ള സ്വന്തം ഫോട്ടോകളും മെറ്റീരിയലുകളും പ്രസിദ്ധീകരിക്കുന്നു.\nഅക്കാലത്ത് സോഷ്യൽ നെറ്റ്വർക്കിൽ കുറച്ച് അറിയപ്പെടുന്ന 2013 ൽ രജിസ്റ്റർ ചെയ്ത ഇസബെല്ല, 2019 വർഷത്തോടെ 50 000 യഥാർത്ഥ വരിക്കാരെ നേടി. ബ്രസീലിയൻ താരം ദിനംപ്രതി ഫോട്ടോകൾ സോഷ്യൽ നെറ്റ്‌വർക്കിലേക്ക് അപ്‌ലോഡുചെയ്യുകയും വസ്ത്രങ്ങളുടെ മതിപ്പ് പങ്കിടുകയും ചെയ്യുന്നു. പ്രത്യേകിച്ചും, ഫാഷനിസ്റ്റ, ലാ ബെല്ല ബ്രാൻഡിനെ പ്രതിനിധീകരിക്കുന്നു, ഇത് അടിവസ്ത്രത്തിന്റെ ഉത്പാദനത്തിൽ സ്ഥാനം പിടിച്ചിരിക്കുന്നു.\nഇസബെല്ല അരന്റസ്: വ്യക്തിഗത ജീവിതം\nഈ വർഷം ജൂൺ 29 ന് 1997 ൽ മോഡൽ ജനിച്ചു (അവൾ 21 വർഷമാണ്). ജാതകം അനുസരിച്ച് - കാൻസർ. ജനന സ്ഥലവും താമസസ്ഥലവും - ബ്രസീൽ. ഹോബികൾ - നൃത്തം. ഡൊമിംഗാവോ ഡോ ഫോസ്റ്റാവോ എന്ന ഡാൻസ് ഗ്രൂപ്പിന്റെ ഭാഗമായിരുന്നു ബ്രസീലിലെ താരം. വൈവാഹിക നില - വിവാഹിതനല്ല. നിങ്ങൾ മാധ്യമങ്ങളെ വിശ്വസിക്കുന്നുവെങ്കിൽ, പ്രശസ്ത ബ്രസീലിയൻ ഫുട്ബോൾ കളിക്കാരനായ നെയ്മർ ഡാ സിൽവയെ ഇസബെല്ലാ അറന്റസ് തന്റെ സൗന്ദര്യത്തിൽ ആകർഷിച്ചു. ഇൻസ്റ്റാഗ്രാമിലെ ഫോട്ടോ ആൽബത്തിൽ, "പേഴ്സണൽ" വിഭാഗത്തിൽ, ഇസബെല്ലയുടെ അനന്തരവന്റെ ഫോട്ടോകൾ മാത്രമേയുള്ളൂ.\nസോഷ്യൽ നെറ്റ്വർക്ക് ഇൻസ്റ്റാഗ്രാം ആണ് പ്രധാന വരുമാന മാർഗ്ഗം. മോഡലിന്റെ മൂലധനം ഏകദേശം 100 ആയിരം ഡോളറാണ്. ഇസബെല്ലയുടെ 2019 വർഷം വിജയകരമായി. ഈ ഗ്രഹത്തിലെ ഏറ്റവും മനോഹരമായ പത്ത് പെൺകുട്ടികളിൽ ഒരാളായിരുന്നു മോഡൽ. ബ്രസീലിൽ നിന്നുള്ള പുതിയ താരത്തിന് മികച്ച ഭാവിയുണ്ടെന്ന് സ്റ്റൈലിസ്റ്റുകൾ വാദിക്കുന്നു.\nഒരു വിപിഎസ് സെർവർ വാടകയ്‌ക്കെടുക്കുന്നത് ബിസിനസ്സിലേക്കുള്ള ശരിയായ സമീപനമാണ്\nസിട്രോൺ സ്കേറ്റ് - ട്രാൻസ്പോർട്ട് മൊബൈൽ പ്ലാറ്റ്ഫോം\nജർമ്മനി സ്മാർട്ട്ഫോൺ ഉടമകളെ പിന്തുണയ്ക്കുന്നതിനുള്ള ഒരു നടപടി സ്വീകരിച്ചു\nസ്മാർട്ട് വാച്ചുകളും ഫിറ്റ്നസ് ബ്രേസ്ലെറ്റുകളും നമ്മൾ വിചാരിക്കുന്നത്ര ജനപ്രിയമല്ല\nഎന്തുകൊണ്ടാണ് നിങ്ങൾ ഒരു പ്രൊഫഷണൽ ഉപകരണം വാങ്ങേണ്ടത്\nഗ്രഹത്തിന്റെ കണ്ണാടി സാദൃശ്യം - ശാസ്ത്രജ്ഞരുടെ പുതിയ അനുമാനങ്ങൾ\nമൈക്രോസോഫ്റ്റിന്റെ എക്സ്ബോക്സ് സീരീസ് എക്സ്-സ്റ്റൈൽ മിനി റഫ്രിജറേറ്ററുകൾ\nബിൽ മുറെ ആഗോള ചലച്ചിത്ര വ്യവസായത്തിലെ ഒരു ഇതിഹാസ നടനാണ്\nചൈനയിൽ നിന്ന്5മുതൽ 50 to വരെയുള്ള ടോപ്പ് 100 ടിവി ബോക്സുകൾ ഒരു അവലോകനത്തോടെ\nVONTAR വയർലെസ് കീബോർഡ്: മടക്കിക്കളയൽ, ബ്ലൂടൂത്ത്\nഏത് പിസി കേസ് തിരഞ്ഞെടുക്കാൻ നല്ലതാണ് - അളവുകൾ\nടോപ്പ് ഗൺ: മാവെറിക് - ഈ വർഷത്തെ 1986 ഹിറ്റിന്റെ തുടർച്ച


ക്ഷേത്രങ്ങളിൽ ഭക്തർക്ക് പ്രവേശനം അനുവദിക്കണം – വാരിയർ സമാജം – IRINJALAKUDALIVE.com\nഇരിങ്ങാലക്കുട : നിബന്ധനകളോടെ ഒട്ടുമിക്ക സ്ഥാപനങ്ങളും തുറന്ന സാഹചര്യത്തിൽ ക്ഷേത്രങ്ങളും കോവി ഡ് നിയമങ്ങൾ പാലിച്ച് ഭക്തർക്കായി തുറന്നു കൊടുക്കണമെന്ന് സമസ്ത കേരള വാര്യർ സമാജം ആവശ്യപ്പെട്ടു . സമാജം സംസ്ഥാന പ്രസി സണ്ട് എം.ആർ. ശശി അധ്യക്ഷത വഹിച്ചു.\nജനറൽ സെക്രട്ടറി പി.വി മുരളീധരൻ, പി.വി ശങ്കരനുണ്ണി, യു. ഷിബി, എ.സി. സുരേഷ്, പി.പി. ഗോവിന്ദ വാര്യർ, പി.കെ. മോഹൻദാസ്, വി.വി മുരളീധരൻ, കെ.വി ചന്ദ്രൻ എന്നിവർ പ്രസംഗിച്ചു.


ഗുരുവായൂർ : “കലി അടങ്ങാത്ത ഗാന്ധി ഘാതകർ” എന്ന മുദ്രാവാക്യം ഉയർത്തി ഡി വൈ എഫ് ഐ ചാവക്കാട് ബ്ലോക്ക് കമ്മിറ്റിയുടെ നേതൃത്വത്തിൽ ഗാന്ധി രക്ഷസാക്ഷി ദിനത്തിൽ ഗുരുവായൂർ പടിഞ്ഞാറെ നടയിൽ യുവജന പരേഡും ഗാന്ധി അനുസ്മരണവും സംഘടിപ്പിച്ചു. മുതുവട്ടൂർ സി കെ കുമാരൻ സ്മാരക മന്ദിരം പരിസരത്ത് നിന്ന് ആരംഭിച്ച യുവജന പരേഡ് പടിഞ്ഞാറെ നടയിൽ സമാപിച്ചു. തുടർന്ന് നടന്ന ഗാന്ധി അനുസ്മരണം ഡിവൈഎഫ്ഐ കേന്ദ്ര കമ്മിറ്റി അംഗം എസ് സതീഷ് ഉദ്ഘാടനം ചെയ്തു. ബ്ലോക്ക് പ്രസിഡന്റ് വി അനൂപ് അദ്ധ്യക്ഷത വഹിച്ചു. ബ്ലോക്ക് കമ്മിറ്റി ട്രഷറർ കെ എൽ മഹേഷ് , കമ്മിറ്റി അംഗങ്ങളായ ടി ജി രഹന , ശ്രീജ സുഭാഷ്, എസ്എഫ്ഐ ജില്ലാ സെക്രട്ടേറിയറ്റ് അംഗം ഹസ്സൻ മുബാറക് എന്നിവർ സംസാരിച്ചു. എറിൻ ആൻറണി , എം എം സുമേഷ് , എം.ജി കിരൺ, പി കെമുഹമ്മദ് നസീർ എന്നിവർ യുവജന പരേഡിന് നേതൃത്വം...\nചാവക്കാട് : മണത്തല നേര്‍ച്ചയെ തുടര്‍ന്ന് ചപ്പുചവറുകള് നിറഞ്ഞു കിടന്ന റോഡും പരിസരവും ചാവക്കാട് നഗരസഭാ ചെയര്‍മാന് എന് കെ അക്ബറിന്റെ നേതൃത്വത്തില് കൌണ്‍സിലര്‍മാരും നഗരസഭാ ജീവനക്കാരും ചേര്‍ന്ന് റെക്കോഡ് വേഗത്തില് ശുചീകരിച്ചു. ഇന്ന് പുലര്‍ച്ചയോടെയാണ് മണത്തല നേര്ച്ചക്ക് സമാപനമായത്. രാവിലെ ഏഴുമണിയോടെ തന്നെ ചെയര്‍മാനും സംഘവും കര്‍മ്മനിരതരായി രംഗത്തെത്തി. പത്തുമണിയോടെ മണത്തലയും നഗരവും പരിസങ്ങളിലും ശുചീകരണ പരിപാടികള് പൂര്‍ത്തീകരിച്ചു. നഗരസഭ വൈസ് ചെയര്‍പേഴ്‌സണ് മഞ്ജുഷ സുരേഷ്, ആരോഗ്യ സ്ഥിരം സമിതി ചെയര്‍മാന് എ.എ.മഹേന്ദ്രന്, ക്ഷേമകാര്യ സ്ഥിരംസമിതി എം.ബി. രാജലക്ഷ്മി, പൊതുമരാമത്ത് സ്ഥിരം സമിതി ചെയര്‍പേഴ്‌സണ് സഫൂറ ബക്കര്, വിദ്യാഭ്യാസ സ്ഥിരം സമിതി ചെയര്‍മാന് എ.സി.ആനന്ദന്, കൗണ്‍സിലര്‍മാരായ സുരേഷ് ബാബു, ബാബുരാജ്, വിശ്വംഭരന്, അഡ്വ.ഹസീന, ബുഷറ ലത്തീഫ്, മഞ്ജു കൃഷ്ണന്, സലീം പനന്തറയില്, നഗരസഭ ഹെല്‍ത്ത് ഇന്‍സ്‌പെക്ടര്‍മാരായ പോള്‍തോമസ്.വി, സത്യന്, ജെ.എച്ച്.ഐ മാരായ ശിവപ്രസാദ്, പ്രകാശന്, റിജേഷ് എന്നിവരും നഗരസഭ കണ്ടിജന്റ് വിഭാഗം തൊഴിലാളികളും കുടുംബശ്രീ, പ്രഭാതശ്രീ ജീവനക്കാരും...\nഗുരുവായൂര് : മൊബൈല്‍ഫോണും വസ്ത്രങ്ങളും നല്‍കി പ്രായപൂര്‍ത്തിയാകാത്ത പെണ്‍കുട്ടിയെ പ്രലോഭിപ്പിച്ച് പീഡിപ്പിച്ച യുവാവിനെ ഗുരുവായൂര് പോലീസ് അറസ്റ്റ് ചെയ്തു. മുല്ലശരി പൂച്ചകുന്ന് രായംമരക്കാര് വീട്ടില് മുഹമ്മദ് താഹിറിനെയാണ് ഗുരുവായൂര് പോലീസ് എസ്.എച്ച്.ഒ. ഇ.ബാലകൃഷ്ണന്റെ നേതൃത്വത്തിലുള്ള പോലീസ് സംഘം അറസ്റ്റ് ചെയ്തത്. 15 വയസ് കാരിയായ കുട്ടിയെ ഒരു വര്‍ഷത്തിലധികമായി പ്രതി പീഡിപ്പിച്ച് വരികയായിരുന്നു. യുവാവുമൊത്തുള്ള ഫോട്ടോകാണിച്ച് കുട്ടിയുടെ ബന്ധുക്കളെ ഭീഷണിപ്പെടുത്തിയതിനെ തുടര്‍ന്ന് രക്ഷിതാക്കള് പോലീസില് പരാതി നല്‍കുകയായിരുന്നു. ഇതേ തുടര്‍ന്ന് ശ്രീലങ്ക, മാലിദ്വീപ് തുടങ്ങിയ സ്ഥലങ്ങളില് ഒളവില് കഴിയുകയായിരുന്ന പ്രതി വിദേശത്തേക്ക് പോകുന്നതിനായി കരിപ്പൂര് എയര് പോര്‍ട്ടിലെത്തിയപ്പോഴാണ് പോലീസ് പിടിയിലാകുന്നത്. എ.എസ്.ഐ സി.ശ്രീകുമാര്, സിവില് പോലീസ് ഓഫീസര്‍മാരായ സി.ജി.ലിജോ, കെ.എച്ച്.ഷമീര്, ആര്.സി.ഉണ്ണി എന്നിവരും പ്രതിയെ പിടികൂടിയ സംഘത്തില്...\nഉച്ചഭക്ഷണം പാചകം ചെയ്തിരുന്ന മാധവിയമ്മക്ക് വിദ്യാര്‍ത്ഥികളുടെ സഹായ ഹസ്തം\nഗുരുവായൂര്: തിരുവെങ്കിടം എ.എല്.പിസ്‌കൂളില് ഉച്ചഭക്ഷണം പാചകം ചെയ്തിരുന്ന മാധവിയമ്മക്ക് വിദ്യാര്‍ത്ഥികളുടെ സഹായ ഹസ്തം. വിദ്യാര്‍ത്ഥികള് സംഘടിപ്പിച്ച ക്രിസ്മസ് കാര്‍ണിവെലില് നിന്നുള്ള ലാഭവിഹിതവും കുട്ടികള് സ്വരൂപിച്ച കാരുണ്യ നിധിയുമാണ് പ്രായാധിക്യത്തിന്റെ അവശതയില് കിടപ്പിലായ മാധവിയമ്മക്ക് കൈമാറിയത്. വാര്‍ഡ് കൗണ്‍സിലര് പ്രസാദ് പൊന്നരാശേരി, പി.ടി.എ പ്രസിഡന്റ് എന്.പി സുബൈര്, എസ്.എസ്.ജി കണ്‍വീനര് കെ.ടി.സഹദേവന് എന്നിവരുടെ സാന്നിദ്യത്തില് പ്രധാനധ്യാപകന് സി.എഫ് റോബിനും മറ്റു അധ്യാപകരരും വിദ്യാര്‍ത്ഥികളും ചേര്‍ന്ന് സഹായധനം...\nമണത്തല ചന്ദനക്കുടം നേര്‍ച്ചക്ക് ആയിരങ്ങളെത്തി\nചാവക്കാട്: 230-ാമത് മണത്തല ചന്ദനക്കുടം നേര്‍ച്ചക്ക് ആയിരങ്ങളെത്തി. തിങ്കളാഴ്ച രാവിലെ തെക്കഞ്ചേരിയില് നിന്നാരംഭിച്ച രിഫായ് കമ്മറ്റിയുടെ താബൂത്ത് കാഴ്ച ഭക്തിനിര്‍ഭരവും വര്‍ണാഭവുമായി. നേര്‍ച്ചയുടെ പ്രധാന ചടങ്ങായ ഹൈദ്രോസ്‌കുട്ടി മൂപ്പരുടെ രാജോചിത ബഹുമതികളോടെ നടന്ന ഖബറടക്കയാത്രയുടെ സ്മരണ പുതുക്കുന്ന താബുത്ത് കാഴ്ചയില് ആയിരങ്ങള് പങ്കെടുത്തു. മുട്ടുംവിളി, അറവനമുട്ട്, ബാന്‍ഡ്‌മേളം തുടങ്ങിയവയുടെയും ഗജവീരന്‍മാരുടെയും അകമ്പടിയോടെ എത്തിയ താബൂത്ത് കാഴ്ച ഉച്ചക്ക് 12ന് പള്ളിയങ്കണത്തിലെത്തി. 15 മിനിറ്റിന് ശേഷം കൊടികയറ്റ കാഴ്ചകളെത്തി. ചാവക്കാട്, സിദ്ധിഖ് പള്ളി,തിരുവത്ര ബദര്‍പള്ളി എന്നിവിടങ്ങളില് നിന്നും ആനപ്പുറത്ത് കൊണ്ടുവന്ന കൊടികള് താണിയിലും മറ്റും കയറ്റിയതോടെ കൊടികയറ്റകാഴ്ചക്ക് സമാപനമായി. തുടര്‍ന്ന് പള്ളിയങ്കണത്തിലെ താണി മരങ്ങളില് ഹൈന്ദവകുടുംബാംഗങ്ങള് പാലും മുട്ടയും സമര്‍പ്പിക്കുന്ന ചടങ്ങ് നടന്നു. വിശ്വാസികള് വീടുകളില് നിന്നും കൊണ്ടുവന്ന ചന്ദനകുടങ്ങളിലെ ചക്കരവെള്ളം വിതരണവും അന്നദാനവും ഉണ്ടായി. ഉച്ചക്ക് ശേഷം ബ്ലാങ്ങാട് ബീച്ച്,തിരുവത്ര ബദര്‍പള്ളി എന്നിവിടങ്ങളില് നിന്ന് ആരംഭിച് നാട്ടുകാഴ്ചകള് ആറുമണിയോടെ പള്ളിക്ക് അഭിമുഖമായി നിന്ന് കൂട്ടിയെഴുന്നള്ളിപ്പ് നടത്തി. വൈകീട്ട് മണത്തല ഹുറികേന്‍സ്,...


കണ്ണുനിറയാതിരിക്കുന്നതെങ്ങനെ?, കടലില് പൊലിഞ്ഞത് ബ്ലാസ്റ്റേഴ്‌സിനെ ഹൃദയത്തിലേറ്റിയ ആരാധകന്\nകൊച്ചിയില് കാല്‍പന്താഘോഷം കൊടിയേറുമ്പോള് കലൂരിലെ ആരവങ്ങളിലേക്ക് ഇനി സിദ്ദീഖ് വരില്ല. കാത്തിരിപ്പുകളെല്ലാം വിഫലമാക്കി കൊണ്ട് പ്രിയപ്പെട്ടവരെ തനിച്ചാക്കി ഫുട്‌ബോള് താരം കൂടിയായ സിദ്ദീഖ് ഫുട്‌ബോള് ആരവങ്ങളില്ലാത്ത ലോകത്തേക്ക് മടങ്ങി.\nമത്സ്യബന്ധനത്തിനിടെ വള്ളം മറിഞ്ഞാണ് സെവന്‍സ് ഫുട്‌ബോള് താരം കൂടിയായ സിദ്ദീഖ് മരണമടഞ്ഞത്. ഒരാഴ്ച്ച മുമ്പ് തിരൂര് കൂട്ടായിയില് കടലില് കാണാതായ കോതപറമ്പില് സിദ്ദീഖിന്റെ (28) മൃതദേഹം ഏഴ് ദിവസങ്ങള്‍ക്ക് ശേഷം ബുധനാഴ്ച പുലര്‍ച്ചയാണ് വൈപ്പിന് ഞാറക്കല് ബീച്ചില് കരക്കണഞ്ഞത്.\nഐഎസ്എല് ക്ലബ് കേരള ബ്ലാസ്റ്റേഴ്‌സിനെ ഹൃദയത്തിലേറ്റിയ ആരാധകനായിരുന്നു സിദ്ദീഖ്. പല മത്സരങ്ങളും തിരൂരില് നിന്ന് കൊച്ചിയിലെത്തി കാണാനെത്താറുളള സിദ്ദീഖ് സെവന്‍സ് ഫുട്ബാളില് ഫ്രീ ബൂട്ടില് മിന്നുംതാരം കൂടിയായിരുന്നു. കാസര്‍കോട് മുതല് തിരുവനന്തപുരം വരെ നിരവധി ക്ലബുകള്‍ക്ക് വേണ്ടി പന്തുതട്ടിയ ഇദ്ദേഹം നിരവധി കിരീട വിജയങ്ങളിലും പങ്കാളിയായി. മികച്ച മുന്നേറ്റനിരക്കാരനായ സിദ്ദീഖ് പല ടൂര്‍ണമെന്റുകളിലും മാച്ച് വിന്നറായിരുന്നു.\nനിരവധി ടൂര്‍ണമെന്റുകളില് മികച്ച കളിക്കാരനുള്ള പുരസ്‌കാരം നേടിയ സിദ്ദീഖിനെ തേടി ജില്ലയിലെ പല സെവന്‍സ് ക്ലബുകളും എത്താറുണ്ട്. കൂട്ടായിയിലെ സാഗര് ക്ലബി?െന്റ പ്രധാന താരമായിരുന്നു. ഫ്രീ ബൂട്ടിന് പുറമെ ബൂട്ട് ധരിച്ചും പല ക്ലബുകള്‍ക്ക് വേണ്ടിയും ജില്ലക്കകത്തും പുറത്തും കളിച്ചിട്ടുണ്ട്.


നടൻ ഇഗ്രിസ് ആൽബയ്ക്കൊപ്പം ചടങ്ങിൽ പങ്കെടുത്തു; ലൂയിസ് ഹാമിൽട്ടൺ സെൽഫ് ഐസൊലേഷനിൽ | Covid 19 Lewis Hamilton Goes Into Self Isolation\nനടൻ ഇദ്രിസ് ആൽബയ്‍ക്കൊപ്പം ചടങ്ങിൽ പങ്കെടുത്തു; ലൂയിസ് ഹാമിൽട്ടൺ സെൽഫ് ഐസൊലേഷനിൽ\nLondon, First Published 22, Mar 2020, 11:16 AM\nതാൻ ആരോഗ്യവാനാണെന്നും മുൻകരുതൽ എന്ന നിലയിലാണ് സെൽഫ് ഐസൊലേഷനിലേക്ക് മാറിയതെന്ന് ഹാമിൽട്ടൺ\nലണ്ടന്: ഫോർമുല വൺ ചാമ്പ്യൻ ലൂയിസ് ഹാമിൽട്ടൺ സെൽഫ് ഐസൊലേഷനിൽ. കൊവിഡ് 19 ബാധിതനായ നടൻ ഇദ്രിസ് ആൽബയ്ക്കൊപ്പം ഒരു ചടങ്ങിൽ പങ്കെടുത്തതിന് പിന്നാലെയാണ് ഹാമിൽട്ടൺ സെൽഫ് ഐസൊലേഷനിലേക്ക് മാറിയത്. കഴിഞ്ഞയാഴ്ച ലണ്ടനിലാണ് ഹാമിൽട്ടൺ ഇദ്രിസ് ആൽബയ്‍ക്കൊപ്പം സമയം ചെലവഴിച്ചത്.\nചടങ്ങിൽ പങ്കെടുത്ത കനേഡിയൻ പ്രധാനമന്ത്രിയുടെ ഭാര്യയ്ക്കും കൊവിഡ് ബാധ സ്ഥിരീകരിച്ചിട്ടുണ്ട്. താൻ ആരോഗ്യവാനാണെന്നും മുൻകരുതൽ എന്ന നിലയിലാണ് സെൽഫ് ഐസൊലേഷനിലേക്ക് മാറിയതെന്ന് ഹാമിൽട്ടൺ പറഞ്ഞു. കൊവിഡ് പടരുന്ന സാഹചര്യത്തിൽ ഫോർമുല വൺ മത്സരങ്ങൾ മാറ്റിവച്ചിരിക്കുകയാണ്.\nട്രാക്ക് തെറ്റി ഫോർമുല 1 മത്സരങ്ങള്\nകൊവിഡ് 19 വ്യാപിക്കുന്ന പശ്ചാത്തലത്തില് ഫോര്‍മുല വണ്ണിലെ മൊണാക്കോ ഗ്രാന്‍പ്രീ റദാക്കി. 1955ല് തുടങ്ങിയ മൊണാക്കോ ഗ്രാന്‍പ്രീ ചരിത്രത്തില് ആദ്യമായാണ് ഉപേക്ഷിക്കുന്നത്. മെയ് 24നാണ് മൊണാകോ ഗ്രാന്‍പ്രീ നടക്കേണ്ടിയിരുന്നത്. നേരത്തെ ഡച്ച്, സ്‍പാനിഷ് ഗ്രാന്‍പ്രീകള്‍ക്കൊപ്പം മൊണാക്കോ ഗ്രാന്‍പ്രീയും നീട്ടിവെച്ചിരുന്നു. എന്നാല് സ്ഥിതിഗതികള് അനുകൂലമല്ലാത്തതിനാല് മത്സരം റദാക്കുകയായിരുന്നു.\nഫോര്‍മുല വണ് സീസണ് തുടക്കമിടുന്ന മാര്‍ച്ച് 15ലെ മെല്‍ബണ് ഗ്രാന്‍പ്രീയും മാറ്റിവച്ചിട്ടുണ്ട്. നേരത്തെ ബഹ്‌റൈന് ഗ്രാന്‍പ്രീ കാഴ്ചക്കാരില്ലാതെ നടത്താന് തീരുമാനിച്ചിരുന്നുവെങ്കിലും പിന്നീട് മാറ്റിവെക്കുകയായിരുന്നു. ഈ മാസം 19 മുതല് 22 വരെയാണ് ഫോര്‍മുല വണ് ഗള്‍ഫ് എയര് ബഹ്‌റൈന് ഗ്രാന്‍പ്രീ നടത്താന് നിശ്ചയിച്ചിരുന്നത്.\nLast Updated 22, Mar 2020, 11:35 AM\nLewis Hamilton Isolation\nFormula One Covid 19\nFormula One Coronavirus\nആരോഗ്യമന്ത്രിക്കും കൊവിഡ്, കർണാടകയിൽ രോഗം സ്ഥിരീകരിച്ച മന്ത്രിമാര് അഞ്ച് ആയി\nലോകത്തിന് ആത്മവിശ്വാസമേകുന്ന അതിജീവനം; കൊവിഡിനെ ചെറുത്ത് തോൽപ്പിച്ച് 105കാരി\n3600 സ്‌ക്വയര് ഫീറ്റില് ഫ്യൂഷന് ശൈലിയില് ഒരു കിടിലം വീട്; കാണാം ഡ്രീം ഹോം


കവുങ്ങിന്റെ തളിരിലയും ചെമ്പരത്തി താളിയും: പേൻ ശല്യം അകറ്റാൻ നാടൻ പരിഹാരങ്ങൾ | hair lice remedies\nMonday 25 May 2020 10:57 AM IST\nലോക് ഡൗണിനെ തുടർന്നുള്ള നീണ്ട അവധിക്കാലം കഴിഞ്ഞ് സ്കൂളുകൾ തുറക്കാൻ പോവുകയാണ്. അവധിക്കാലം തൊടിയിലും മറ്റു കളിച്ചു തിമിർത്തു, വിയർപ്പിൽ കുളിച്ചാവും മിക്ക കുട്ടികളും വീടണയുക. പിന്നെ ഓടിച്ചുള്ള ഒരു കുളിയും പാസാക്കി വീണ്ടും കളികളിലേക്ക്. തലയിൽ വിയർപ്പും അഴുക്കും തങ്ങി നിന്നും മറ്റ് കുട്ടികളുമായി ഉള്ള ഇടപഴകലുകൾ കാരണവും കുട്ടികളുടെ തലയിൽ പേനും ഈരും നിറഞ്ഞിട്ടുണ്ടാകും. ഇനി സ്കൂൾ തുറക്കുന്നതിനു മുൻപ് പേനിനെ ഒക്കെ കളഞ്ഞ് മുടി വൃത്തിയാക്കുക എന്ന രക്ഷിതാക്കളെ സംബന്ധിച്ച് ഒരു തലവേദന തന്നെയാണ്.\n* കുട്ടിയുടെ തലമുടി നന്നായി കഴുകണം . കൊച്ചു കുട്ടികളുടെ മുടി മുതിർന്നവർ തന്നെ വൃത്തിയാക്കി കൊടുക്കുക. ഓയിൽ മസാജ് ചെയ്ത്, വീര്യം കുറഞ്ഞ ഷാംപൂ ഉപയോഗിച്ച് മുടി കഴുകാം. ഷാംപൂ നേർപ്പിച്ച് വേണം ഉപയോഗിക്കാൻ . അതായത് കുറച്ചു ഷാംപൂ വെള്ളത്തിൽ യോജിപ്പിച്ച് നേർപ്പിക്കുക. മുടി നനച്ചശേഷം ഷാംപൂ പുരട്ടാം. തലയോട്ടിയിൽ ഷാംപൂ തേച്ചു പിടിപ്പിച്ച് നന്നായി മസാജ് ചെയ്ത ശേഷം കഴുകി കളയുക.\n* കുട്ടി കളി കഴിഞ്ഞ് വിയർത്തു കുളിച്ചു വന്നാലും മുടി വിയർപ്പോടെ കെട്ടിവയ്ക്കാനോ കുളിക്കാനോ പോകരുത്. മുടിയിലെ വിയർപ് ഫാനിന്റെ കാറ്റ് കൊള്ളിച്ച് ഉണക്കിയ ശേഷമെ കഴുകാൻ പാടുള്ളൂ. * കുറച്ചു പേൻ മാത്രമെ ഉള്ളുവെങ്കിൽ പേൻ ചീർപ്പ് കൊണ്ട് ചീകി കളയണം. ഒന്നോ രണ്ടോ പേൻ മാത്രമെ ഉള്ളുവെങ്കിലും അതു പെറ്റുപെരുകും .\n* കവുങ്ങിന്റെ തളിരില എടുത്ത് വെള്ളവും ചേർത്ത് മിക്സിയിൽ അടിച്ചെടുക്കുക. ഇതു അരിച്ചെടുക്കണം. ഇതു വച്ച് തല നന്നായി കഴുകുക. പേനും ഈരും നശിക്കും. തല കഴുകിയ ശേഷം ചീർപ്പ് ഉപയോഗിച്ച് ചീകിയാൽ പേനും ഈരും പെട്ടെന്നു കളയാൻ പറ്റും.\n* ചെമ്പരത്തിയിലയുടെ താളിയും നല്ലതാണ്. ഷാംപൂവിനു പകരം ആഴ്ചയിൽ2-3പ്രാവശ്യം തല കഴുകാം.\n* ഒരുപാട് പേൻ ഉണ്ടെങ്കിൽ രാത്രി കിടക്കുന്നതിനു മുൻപ് മുടി നന്നായി ചീകി മുടിയ്ക്കുള്ളിൽ ഇടയ്ക്കിടെ കൃഷ്ണ തുളസി ഇല തിരുകി വയ്ക്കുക. എന്നിട്ട് മുടി കെട്ടി വയ്ക്കാം. പേൻ നശിച്ചു പോകും. നമുക്ക് ചീകി കളയാനും എളുപ്പമായിരിക്കും. കൂടുതൽ പേൻ ഉണ്ടാവുകയുമില്ല.\n* ചെറിയ കുട്ടികളിൽ മൂന്നു മാസം കൂടുമ്പോൾ മുടി വെട്ടുക. നഴ്സറി പ്രായം കഴിഞ്ഞാൽ ആറ് മാസത്തിൽ ഒരിക്കൽ മുടി മുറിക്കാം. ചെറു പ്രായത്തിൽ മുടി വളർത്തു തിരിക്കുന്നതാണ് നല്ലത്. സ്വന്തമായി മുടി സൂക്ഷിക്കാൻ കുട്ടിക്ക് പ്രാപ്തി ഉണ്ടാകുന്നതുവരെ മുടി വളർത്തേണ്ട . ചെറുപ്രായത്തിൽ മുടി വളർത്തിയാൽ വലുതാകും തോറും മുടിയുടെ ഘനം കുറഞ്ഞു വരാൻ സാധ്യതയുണ്ട്.\nഡോ. റീമ പത്മകുമാർ, തിരുവനന്തപുരം


സാംസംഗ് നോട്ട്2ഫോണ് വിമാനത്തിനുള്ളില് പൊട്ടിത്തെറിച്ചു\nചെന്നൈ: സാംസംഗ് നോട്ട്2ഫോണ് വിമാനത്തിനുള്ളില് വെച്ച് പൊട്ടിത്തെറിച്ചു. ചെന്നൈ വിമാനത്താവളത്തില് ലാന്‍ഡ് ചെയ്യുന്നതിന് തൊട്ട് മുന്‍പ് ഇന്‍ഡിഗോ വിമാനത്തില് വച്ചാണ് ഫോണ് പൊട്ടിത്തെറിച്ചത്. സിംഗപ്പൂരില് നിന്ന് ചെന്നൈയിലേക്ക് എത്തിയ വിമാനത്തിലാണ് സംഭവം. വിമാനത്തിന്റെ ഓവര്‍ഹെഡ് ബിന്നിലായിരുന്നു ഫോണ് വെച്ചിരുന്നത്.\nയാത്രക്കാരന് ഫോണ് ഓഫ് ചെയ്തിരുന്നോ എന്ന് വ്യക്തമല്ലെന്ന് അധികൃതര് പറഞ്ഞു. ഓവര്‍ഹെഡ് ബിന്നില് നിന്ന് പുക ഉയരുന്നത് കണ്ട ഉടന് വിമാന ജീവനക്കാര് തീയണച്ചു. കുടുതല് ഗുരുതരമായ അപകടം റിപ്പോര്‍ട്ട് ചെയ്തിട്ടില്ലെന്ന് ഡി.ജി.സി.എ വക്താവ് വ്യക്തമാക്കി.\nതീ അണച്ച ശേഷം ഫോണ് വെള്ളം നിറച്ച വാഷ്‌ബേസിനിലേക്ക് മാറ്റി. 23 സി സീറ്റിലെ യാത്രക്കാരന്റെ ഫോണാണ് കത്തിയത്. നേരത്തെ ബാറ്ററി പൊട്ടിത്തെറിച്ച് തീ പിടിക്കുന്നതിനാല് സാംസംഗ് നോട്ട്7ഫോണുകളുമായി വിമാനത്തില് യാത്ര ചെയ്യുന്നത് ഡി.ജി.സി.എ നിരോധിച്ചിരുന്നു.


ഉപഭോക്താക്കൾ കാത്തിരുന്ന ആ ഫീച്ചർ അവതരിപ്പിച്ച് ഇൻസ്റ്റഗ്രാം\nപുതിയ മാറ്റങ്ങളുമായി ഇൻസ്റ്റഗ്രാം. ചിത്രങ്ങളും വീഡിയോകളും വേണ്ടപ്പെട്ടവരൂടെ ഗ്രൂപ്പുകളിലേക്ക് മാത്രം ഷെയർ ചെയ്യാനുള്ള ‘ക്ലോസ് ഫ്രണ്ട്‌സ്’ ഓപ്ഷനാണ് ഇൻസ്റ്റഗ്രാം അവതരിപ്പിച്ചിരിക്കുന്നത്. ഇൻസ്റ്റഗ്രാമിൽ ഉപഭോക്താക്കൾ ഏറെ നാളുകളായി കാത്തിരുന്ന ഫീച്ചറായിരുന്നു ഇത്.\nനേരത്തെ നാം പോസ്റ്റ് ചെയ്യുന്ന ചിത്രങ്ങളും വീഡിയോകളുമെല്ലാം നമ്മുടെ ഫോളോവേഴ്‌സിന് മുഴുവൻ കാണാൻ സാധിക്കുമായിരുന്നു. എന്നാൽ ഈ ഫീച്ചർ വന്നതോടെ അടുത്ത സബഹൃത്തുക്കളും ബന്ധുക്കളും തുടങ്ങി നമുക്ക് വേണ്ടപ്പെട്ടവരെ മാത്രം ഉൾപ്പെടുത്തി ഒരു ഗ്രൂപ്പ് ഉണ്ടാക്കിയ ശേഷം ചിത്രങ്ങളും വീഡിയോകളും അതിൽ പങ്കുവെക്കാം.\nഫേസ്ബുക്കിൽ നേരത്തെ തന്നെ ഈ ഫീച്ചറുണ്ട്. ടൈംലൈനിൽ പോസ്റ്റ് ചെയ്യുമ്പോൾ പ്രൈവസി ‘ക്ലോസ് ഫ്രണ്ട്’ ലേക്ക് മാറ്റി കഴിഞ്ഞാൽ ഈ വിഭാഗത്തിൽ വരുന്ന സുഹൃത്തുക്കൾക്ക് മാത്രമേ നാം പോസ്റ്റ് ചെയ്യുന്നത് കാണാൻ സാധിക്കുകയുള്ളു.


ജോൺ ൧൧ - വിശുദ്ധ ബൈബിൾ [മലയാളം ബൈബിൾ 1992]\n൧൧:൧ ൧൧:൨ ൧൧:൩ ൧൧:൪ ൧൧:൫ ൧൧:൬ ൧൧:൭ ൧൧:൮ ൧൧:൯ ൧൧:൧൦ ൧൧:൧൧ ൧൧:൧൨ ൧൧:൧൩ ൧൧:൧൪ ൧൧:൧൫ ൧൧:൧൬ ൧൧:൧൭ ൧൧:൧൮ ൧൧:൧൯ ൧൧:൨൦ ൧൧:൨൧ ൧൧:൨൨ ൧൧:൨൩ ൧൧:൨൪ ൧൧:൨൫ ൧൧:൨൬ ൧൧:൨൭ ൧൧:൨൮ ൧൧:൨൯ ൧൧:൩൦ ൧൧:൩൧ ൧൧:൩൨ ൧൧:൩൩ ൧൧:൩൪ ൧൧:൩൫ ൧൧:൩൬ ൧൧:൩൭ ൧൧:൩൮ ൧൧:൩൯ ൧൧:൪൦ ൧൧:൪൧ ൧൧:൪൨ ൧൧:൪൩ ൧൧:൪൪ ൧൧:൪൫ ൧൧:൪൬ ൧൧:൪൭ ൧൧:൪൮ ൧൧:൪൯ ൧൧:൫൦ ൧൧:൫൧ ൧൧:൫൨ ൧൧:൫൩ ൧൧:൫൪ ൧൧:൫൫ ൧൧:൫൬\nമറിയയുടെയും അവളുടെ സഹോദരി മാര്‍ത്തയുടെയും ഗ്രാമമായ ബേഥാന്യയിലെ ലാസര് എന്ന ഒരുത്തന് ദീനമായ്ക്കിടന്നു.\nഈ മറിയ ആയിരുന്നു കര്‍ത്താവിനെ പരിമള തൈലം പൂശി തന്റെ തലമുടികൊണ്ടു അവന്റെ കാല് തുടച്ചതു. അവളുടെ സഹോദരനായ ലാസര് ആയിരുന്നു ദീനമായ്ക്കിടന്നതു.\nആ സഹോദരിമാര് അവന്റെ അടുക്കല് ആളയച്ചുകര്‍ത്താവേ, നിനക്കു പ്രിയനായവന് ദീനമായ്ക്കിടക്കുന്നു എന്നു പറയിച്ചു.\nയേശു അതു കേട്ടിട്ടുഈ ദീനം മരണത്തിന്നായിട്ടല്ല, ദൈവപുത്രന് മഹത്വപ്പെടേണ്ടതിന്നു ദൈവത്തിന്റെ മഹത്വത്തിന്നായിട്ടത്രേ എന്നു പറഞ്ഞു.\nയേശു മാര്‍ത്തയെയും അവളുടെ സഹോദരിയെയും ലാസരിനെയും സ്നേഹിച്ചു. എന്നിട്ടും അവന് ദീനമായ്ക്കിടക്കുന്നു എന്നു കേട്ടാറെ താന് അന്നു ഇരുന്ന സ്ഥലത്തു രണ്ടു ദിവസം പാര്‍ത്തു.\nഅതിന്റെ ശേഷം അവന് ശിഷ്യന്മാരോടുനാം വീണ്ടും യെഹൂദ്യയിലേക്കു പോക എന്നു പറഞ്ഞു.\nശിഷ്യന്മാര് അവനോടുറബ്ബീ, യെഹൂദന്മാര് ഇപ്പോള്‍തന്നേ നിന്നെ കല്ലെറിവാന് ഭാവിച്ചുവല്ലോ; നീ പിന്നെയും അവിടെ പോകുന്നുവോ എന്നു ചോദിച്ചു.\nഅതിന്നു യേശുപകലിന്നു പന്ത്രണ്ടു മണിനേരം ഇല്ലയോ? പകല് സമയത്തു നടക്കുന്നവന് ഈ ലോകത്തിന്റെ വെളിച്ചം കാണുന്നതുകൊണ്ടു ഇടറുന്നില്ല.\nരാത്രിയില് നടക്കുന്നവനോ അവന്നു വെളിച്ചം ഇല്ലായ്കകൊണ്ടു ഇടറുന്നു എന്നു ഉത്തരം പറഞ്ഞു.\nഇതു പറഞ്ഞിട്ടു അവന് നമ്മുടെ സ്നേഹിതനായ ലാസര് നിദ്രകൊള്ളുന്നു; എങ്കിലും ഞാന് അവനെ ഉണര്‍ത്തുവാന് പോകുന്നു എന്നു അവരോടു പറഞ്ഞു.\nശിഷ്യന്മാര് അവനോടുകര്‍ത്താവേ, അവന് നിദ്രകൊള്ളുന്നു എങ്കില് അവന്നു സൌഖ്യം വരും എന്നു പറഞ്ഞു.\nയേശുവോ അവന്റെ മരണത്തെക്കുറിച്ചു ആയിരുന്നു പറഞ്ഞതു; ഉറക്കം എന്ന നിദ്രയെക്കുറിച്ചു പറഞ്ഞു എന്നു അവര്‍ക്കും തോന്നിപ്പോയി.\nഅപ്പോള് യേശു സ്പഷ്ടമായി അവരോടുലാസര് മരിച്ചുപോയി;\nഞാന് അവിടെ ഇല്ലാഞ്ഞതുകൊണ്ടു നിങ്ങളെ വിചാരിച്ചു സന്തോഷിക്കുന്നു; നിങ്ങള് വിശ്വസിപ്പാന് ഇടയാകുമല്ലോ; എന്നാല് നാം അവന്റെ അടുക്കല് പോക എന്നു പറഞ്ഞു.\nദിദിമൊസ് എന്നു പേരുള്ള തോമസ് സഹശിഷ്യന്മാരോടുഅവനോടു കൂടെ മരിക്കേണ്ടതിന്നു നാമും പോക എന്നു പറഞ്ഞു.\nയേശു അവിടെ എത്തിയപ്പോള് അവനെ കല്ലറയില് വെച്ചിട്ടു നാലുദിവസമായി എന്നു അറിഞ്ഞു.\nബേഥാന്യ യെരൂശലേമിന്നരികെ ഏകദേശം രണ്ടു നാഴിക ദൂരത്തായിരുന്നു.\nമാര്‍ത്തയെയും മറിയയെയും സഹോദരനെക്കുറിച്ചു ആശ്വസിപ്പിക്കേണ്ടതിന്നു പല യെഹൂദന്മാരും അവരുടെ അടുക്കല് വന്നിരുന്നു.\nയേശു വരുന്നു എന്നു കേട്ടിട്ടു മാര്‍ത്ത അവനെ എതിരേല്പാന് ചെന്നു; മറിയയോ വീട്ടില് ഇരുന്നു.\nമാര്‍ത്ത യേശുവിനോടുകര്‍ത്താവേ, നീ ഇവിടെ ഉണ്ടായിരുന്നു എങ്കില് എന്റെ സഹോദരന് മരിക്കയില്ലായിരുന്നു.\nഇപ്പോഴും നീ ദൈവത്തോടു എന്തു അപേക്ഷിച്ചാലും ദൈവം നിനക്കു തരും എന്നു ഞാന് അറിയുന്നു എന്നു പറഞ്ഞു.\nയേശു അവളോടുനിന്റെ സഹോദരന് ഉയിര്‍ത്തെഴുന്നേലക്കും എന്നു പറഞ്ഞു.\nമാര്‍ത്ത അവനോടുഒടുക്കത്തെ നാളിലെ പുനരുത്ഥാനത്തില് അവന് ഉയിര്‍ത്തെഴുന്നേലക്കും എന്നു ഞാന് അറിയുന്നു എന്നു പറഞ്ഞു.\nയേശു അവളോടുഞാന് തന്നേ പുനരുത്ഥാനവും ജീവനും ആകുന്നു; എന്നില് വിശ്വസിക്കുന്നവന് മരിച്ചാലും ജീവിക്കും.\nജീവിച്ചിരുന്നു എന്നില് വിശ്വസിക്കുന്നവന് ആരും ഒരു നാളും മരിക്കയില്ല; ഇതു നീ വിശ്വസിക്കുന്നുവോ എന്നു പറഞ്ഞു.\nഅവള് അവനോടുഉവ്വു, കര്‍ത്താവേ, ലോകത്തില് വരുവാനുള്ള ദൈവപുത്രനായ ക്രിസ്തു നീ തന്നേ എന്നു ഞാന് വിശ്വസിച്ചിരിക്കുന്നു എന്നു പറഞ്ഞിട്ടു\nപോയി തന്റെ സഹോദരിയായ മറിയയെ സ്വകാര്യമായി വിളിച്ചുഗുരു വന്നിട്ടുണ്ടു നിന്നെ വിളിക്കുന്നു എന്നു പറഞ്ഞു.\nഅവള് കേട്ട ഉടനെ എഴുന്നേറ്റു അവന്റെ അടുക്കല് വന്നു.\nയേശു അതുവരെ ഗ്രാമത്തില് കടക്കാതെ മാര്‍ത്ത അവനെ എതിരേറ്റ സ്ഥലത്തു തന്നേ ആയിരുന്നു.\nവീട്ടില് അവളോടുകൂടെ ഇരുന്നു അവളെ ആശ്വസിപ്പിക്കുന്ന യെഹൂദന്മാര്, മറിയ വേഗം എഴുന്നേറ്റു പോകുന്നതു കണ്ടിട്ടു അവള് കല്ലറെക്കല് കരവാന് പോകുന്നു എന്നു വിചാരിച്ചു പിന് ചെന്നു.\nയേശു ഇരിക്കുന്നേടത്തു മറിയ എത്തി അവനെ കണ്ടിട്ടു അവന്റെ കാല്‍ക്കല് വീണുകര്‍ത്താവേ, നീ ഇവിടെ ഉണ്ടായിരുന്നു എങ്കില് എന്റെ സഹോദരന് മരിക്കയില്ലായിരുന്നു എന്നു പറഞ്ഞു.\nഅവള് കരയുന്നതും അവളോടുകൂടെ വന്ന യെഹൂദന്മാര് കരയുന്നതും യേശു കണ്ടിട്ടു ഉള്ളം നൊന്തു കലങ്ങി\nഅവനെ വെച്ചതു എവിടെ എന്നു ചോദിച്ചു. കര്‍ത്താവേ, വന്നു കാണ്‍ക എന്നു അവര് അവനോടു പറഞ്ഞു.\nയേശു കണ്ണുനീര് വാര്‍ത്തു.\nആകയാല് യെഹൂദന്മാര്‍കണ്ടോ അവനോടു എത്ര പ്രിയം ഉണ്ടായിരുന്നു എന്നു പറഞ്ഞു.\nചിലരോകുരുടന്റെ കണ്ണു തുറന്ന ഇവന്നു ഇവനെയും മരിക്കാതാക്കുവാന് കഴിഞ്ഞില്ലയോ എന്നു പറഞ്ഞു.\nയേശു പിന്നെയും ഉള്ളംനൊന്തു കല്ലറെക്കല് എത്തി; അതു ഒരു ഗുഹ ആയിരുന്നു; ഒരു കല്ലും അതിന്മേല് വെച്ചിരുന്നു.\nകല്ലു നീക്കുവിന് എന്നു യേശു പറഞ്ഞു മരിച്ചവന്റെ സഹോദരിയായ മാര്‍ത്തകര്‍ത്താവേ, നാറ്റം വെച്ചുതുടങ്ങി; നാലുദിവസമായല്ലോ എന്നു പറഞ്ഞു.\nയേശു അവളോടുവിശ്വസിച്ചാല് നീ ദൈവത്തിന്റെ മഹത്വം കാണും എന്നു ഞാന് നിന്നോടു പറഞ്ഞില്ലയോ എന്നു പറഞ്ഞു.\nഅവര് കല്ലു നീക്കി. യേശു മേലോട്ടു നോക്കിപിതാവേ, നീ എന്റെ അപേക്ഷ കേട്ടതിനാല് ഞാന് നിന്നെ വാഴ്ത്തുന്നു.\nനീ എപ്പോഴും എന്റെ അപേക്ഷ കേള്‍ക്കുന്നു എന്നു ഞാന് അറിഞ്ഞിരിക്കുന്നു; എങ്കിലും നീ എന്നെ അയച്ചു എന്നു ചുറ്റും നിലക്കുന്ന പുരുഷാരം വിശ്വസിക്കേണ്ടതിന്നു അവരുടെ നിമിത്തം ഞാന് പറയുന്നു എന്നു പറഞ്ഞു.\nഇങ്ങനെ പറഞ്ഞിട്ടു അവന് ലാസരേ, പുറത്തുവരിക എന്നു ഉറക്കെ വിളിച്ചു.\nമരിച്ചവന് പുറത്തുവന്നു; അവന്റെ കാലും കയ്യും ശീലകൊണ്ടു കെട്ടിയും മുഖം റൂമാല്‍കൊണ്ടു മൂടിയുമിരുന്നു. അവന്റെ കെട്ടു അഴിപ്പിന് ; അവന് പോകട്ടെ എന്നു യേശു അവരോടു പറഞ്ഞു.\nമറിയയുടെ അടുക്കല് വന്ന യെഹൂദന്മാരില് പലരും അവന് ചെയ്തതു കണ്ടിട്ടു അവനില് വിശ്വസിച്ചു.\nഎന്നാല് ചിലര് പരീശന്മാരുടെ അടുക്കല് പോയി യേശു ചെയ്തതു അവരോടു അറിയിച്ചു.\nമഹാപുരോഹിതന്മാരും പരീശന്മാരും സംഘം കൂടിനാം എന്തു ചെയ്യേണ്ടു? ഈ മനുഷ്യന് വളരെ അടയാളങ്ങള് ചെയ്യുന്നുവല്ലോ.\nഅവനെ ഇങ്ങനെ വിട്ടേച്ചാല് എല്ലാവരും അവനില് വിശ്വസിക്കും; റോമക്കാരും വന്നു നമ്മുടെ സ്ഥലത്തെയും ജനത്തെയും എടുത്തുകളയും എന്നു പറഞ്ഞു.\nഅവരില് ഒരുത്തന് , ആ സംവത്സരത്തെ മഹാപുരോഹിതനായ കയ്യഫാവു തന്നേ, അവരോടുനിങ്ങള് ഒന്നും അറിയുന്നില്ല;\nജനം മുഴുവനും നശിച്ചുപോകാതവണ്ണം ഒരു മനുഷ്യന് ജാതിക്കു വേണ്ടി മരിക്കുന്നതു നന്നു എന്നു ഔര്‍ക്കുംന്നതുമില്ല എന്നു പറഞ്ഞു.\nഅവന് ഇതു സ്വയമായി പറഞ്ഞതല്ല, താന് ആ സംവത്സരത്തെ മഹാപുരോഹിതന് ആകയാല് ജനത്തിന്നു വേണ്ടി യേശു മരിപ്പാന് ഇരിക്കുന്നു എന്നു പ്രവചിച്ചതത്രേ.\nജനത്തിന്നു വേണ്ടി മാത്രമല്ല ചിതറിയിരിക്കുന്ന ദൈവമക്കളെ ഒന്നായിട്ടു ചേര്‍ക്കേണ്ടതിന്നും തന്നേ.\nഅന്നു മുതല് അവര് അവനെ കൊല്ലുവാന് ആലോചിച്ചു.\nഅതുകൊണ്ടു യേശു യെഹൂദന്മാരുടെ ഇടയില് പിന്നെ പരസ്യമായി നടക്കാതെ അവിടം വിട്ടു മരുഭൂമിക്കരികെ എഫ്രയീം എന്ന പട്ടണത്തിലേക്കു വാങ്ങി ശിഷ്യന്മാരുമായി അവിടെ പാര്‍ത്തു.\nയെഹൂദന്മാരുടെ പെസഹ അടുത്തിരിക്കയാല് പലരും തങ്ങള്‍ക്കു ശുദ്ധിവരുത്തുവാന് പെസഹെക്കു മുമ്പെ നാട്ടില് നിന്നു യെരൂശലേമിലേക്കു പോയി.\nഅവര് യേശുവിനെ അന്വേഷിച്ചു ദൈവാലയത്തില് നിന്നുകൊണ്ടുഎന്തു തോന്നുന്നു? അവന് പെരുനാള്‍ക്കു വരികയില്ലയോ എന്നു തമ്മില് പറഞ്ഞു.\nഎന്നാല് മഹാപുരോഹിതന്മാരും പരീശന്മാരും അവനെ പിടിക്കേണം എന്നു വെച്ചു അവന് ഇരിക്കുന്ന ഇടം ആരെങ്കിലും അറിഞ്ഞാല് അറിവു തരേണമെന്നു കല്പന കൊടുത്തിരുന്നു.